ހުވަފެނުގެ ރާނީ (ފަހުބައި) – Esfiya\n“އަޅުގަނޑު މާފް ކޮއްފިން…..” އެނދުގައި ތެދުވެ އިށީނދެއިން ނިކަތު ހިނިތުން ވަމުން ބުނެލިއެވެ. މުއާޒް އެދިމާލަށް ބަލާލަމުން ބޯ ޖަހާލިއެވެ. ދެން އަމްރުއަށް ބަލާލަމުން ނިކަތުއަށް ބަލާލިއެވެ. މިފަހަރު ނިކަތު ބޯ ޖަހާލަމުން އަމްރުއަށް ބަލާލިއެވެ.\nއައްމާރުގައި ބޭސް އަޅަމުން ދިޔައިރު އަމްރު ބަލަހައްޓައިގެން ހުރީ ހުއްޓިފައިވާ އައްމާރުގެ ހަރަކާތް ތަކަށެވެ. މި ހުރިހާ ދުވަހު އޭނާއަށް އުޅެވެމުން ދިޔައީ އޭނާގެ މަންމައާއި ނިކަތުގެ މަންމަވެސް މަރާލި މީހާގެ ހިޔާވަހި ކަމުގެ ދަށުގައެވެ. ނަމަވެސް އޭގެ އެއްވެސް އަސަރެއް އޭނާއަކަށްވެސް ނުނީ އައްމާރު އަކަށްވެސް ނުކުރެއެވެ. މީހުން ބުނަނީ ގޯސް މީހެއް ބަލާ ކަމުގައިވާނަމަ އެމީހެއްގެ ކުދިންވެސް ގޯސް ވާނެކަމުގައެވެ. މުއާޒް އަމްރުއާއި އަމްރު ބަލާ ބޮޑުކުރީ އެހެނެއް ނޫނެވެ. ދުވަހަކުވެސް އީމާނާއަށް އެއްޗެހި އެއް ނުކިޔައެވެ. އީމާނާ ގޯސް ކުރުމުގެ ގޮތުން އެއްވެސް ވާހަކައެއް ނުދައްކައެވެ. މަންމައެއްގެ ލޯތްބާއި ބައްޕައެއްގެ ލޯބިވެސް ދިނީ މުއާޒެވެ.\nއަމްރު ސިހުނީ ނަރުސްމީހާ އައިސް އަމްރު އަތުގައި ގޯޒް ފޮތިކޮޅު ޖައްސާލީމައެވެ. އަތުން ކަނޑައިގެން ގޮސްފައިވާ ތަނުން ދިލަ ނަގައި ގަތުމުން އަމްރު ލޯ މަރަލިއެވެ. އައްމާރުއަށް ތަދުވާނެވަރު އިހްސާސް ވުމުން އަމްރު ދެރަވިއެވެ. ނަމަވެސް އެނޫން ގޮތަކަށް މުއާޒް ނުހުއްޓޭނެކަން އަމްރުއަށް އެނގުނެވެ. އަމްރުއަށް އަދިވެސް ޤަބޫލުކުރަން ދަތިވިއެވެ. އަތުގައި ބޭސް އަޅައި ނިމުމުން އަމްރު އައިސް އައްމާރު އިށީނދެ ހުރި އެނދު ކައިރީގައި ގޮނޑިއެއް ބަހައްޓަމުން އިށީނެވެ. ނަމަވެސް އެކަން އައްމާރުއަށް ފާހަގަވި ހެނެއް ހިއެއް ނުވެއެވެ. އަމްރުގެ ނަޒަރު ސީދާވީ ބެންޑޭޖް ކުރެވިފައިވާ އައްމާރުގެ ކަރަށެވެ. އޭނާ ފުދޭ ވަރަކަށް ބާރަށް އައްމާރުގެ ކަރުގައި ވަޅި ޖެއްސިނެވެ.\n“ބެއްބެ…. ބެއްބޭ…” އަމްރު ކައިރީގައި ހުރި އައްމާރުގެ އަތުގައި ހިފައި ތަޅުވައި ގަންނަމުން ގޮވާލިއެވެ.\n“ހޫމް…” އައްމާރު ކުއްލިއަކަށް އެހެން ބުނެލި ގޮތުން ހީވަނީ ނިދިފައި އޮއްވައި ހޭލެވުނު ހެންނެވެ. ވަގުތުން ވަށައިގެން ހުރެވުނު ތަން ބަލާލިއެވެ. އަދި އަމްރުގެ ލޮލަށް ބަލާލީ ކުއްވެރިއެއް ފަދައިންނެވެ.\n“ބެއްބެ ތިހެން ނީނދެބަ…….” އައްމާރުގެ ލޮލުން ފެންނަމުން ދިޔަ ހުސްކަމަށް ބަލާލަމުން އަމްރު އެހެން ބުނެލިއވެ. އެއީ މީގެ ކުރިން އޭނާއަށް ފެނިފައިވާ ހުސްކަމެކެވެ. އީމާނާ އެދެމީހުން ދޫކޮށްގައި ދިޔަ ދުވަސްކޮޅު އައްމާރު އެހެން ހުރެއެވެ.\n“އުމް…” އައްމާރު އެހެން ބުނެލަމުން ކަރުމަތީގައި އަތް ހާކާލިއެވެ. އަދި ފުންނޭވާއެއް ދޫކޮއްލިއެވެ.\n“ބެއްބެ ތިހެން އިނުމުގެ ބޭނުމެއް ނެތް… ބެއްބެ އެއްވެސް ގޯސްކަމެއް ނުކުރެއޭ.. އަދި އަހަރެން ނޫޅެމޭ ބެއްބެ ގޯސް ކޮއްގެނެއްވެސް…. އެހެން ހީނުކުރައްޗޭ….” އަމްރު އެހެން ބުނުމުން އައްމާރު ބޯ ޖަހާލިއެވެ.\n“އަމްރުއަށް އެނގޭތަ ބެއްބެއަށް އެންމެ5އަހަރު ބައްޕަ ބެއްބެ ބޮލުގަ އަތް ޖަހާލާފަ ބުނީ ބޭބެއަށް ބައްޕަ ކިޔާނަންހޭ…. ކިރިޔާ އެކަންވެސް ހަނދާންވެސް ހުންނަނީ… މީހަކު ނުބުނާނެ ދޯ އެއީ ބެއްބެގެ ބޮޑު ބޭބެއޭ….. އެހައި ލޯބިން ބަލައި ބޮޑުކުރީ…. ވަރަށް ކަންތައްތައް އެކެސްޕެކްޓް ކުރާނެ ދޯ… ދުވަހަކުވެސް އަހަރެން ބައްޕަ ނުރުހޭ ގޮތަކަށް ކަންތަކެއް ނުކުރަން… އެކަމް މިއަދު ބައްޕަ ބަލާލި ގޮތުން..”\n“ބެއްބޭ….. ބައްޕަ ކަންތައް ކުރީ ރަނގަޅަކަށް ނޫނޭ…..” އަމްރު ވިސްނައިދޭން މަސައްކަތް ކުރީ އައްމާރުގެ މައްސަލައެއް ނެތް ކަމުގައެވެ.\n“އޯ.ކޭ…. އެކަމްވެސް އައި ޑޯންޓް ނޯ ހައު އައި ވިލް ފޭސް ހިމް….” އައްމާރު އެހެން ބުނެލަމުން އަމްރުއަށް ބަލާލަމުން ހީލިއެވެ.\nނިކަތު އިށީނދެ އިނީ އެނދުގައެވެ. ކަރުގައި ރިހުމެއް އުފެދިފައިވަނީ ވަޅި ޖެހުނު ތަނުގައި ކަމެއް ނޫނީ ދެރަވެގެން ކަމެއް ބުނާކަށް އޭނާއަކަށް ނޭނގެއެވެ. ނިކަތު އެކަނި ކޮއްނުލައި އެތަނުގައި ނިޝާން މަޑުކޮއްލައިގެން ހުރީ ނިކަތުގެ މޫނުގައިވި ކުލަ ވަރުންނެވެ. ކޮންމެ ގޮތެއް ވިއަސް އެތަނަށް މުއާޒް ގެނެވުނީއެވެ. މުއާޒަކީ އެހައި ފަސޭހައިން ގޮތް ދޫކުރާނެ މީހެއް ނޫނެވެ. އަދި އެހައި އަވަހަށް މީހަކު ދައްކާ ވާހަކަވެސް ޤަބޫލު ކުރާ ކަހަލަ މީހެއް ނޫނެވެ. އައްމާރުގެ އެންމެ ބުނުމަކަށް މުއާޒް ޤަބޫލުވިއެވެ. މުއާޒަށް ހީކުރެވުނީ އައްމާރު ހެދީ ތެދު ކަމަށެވެ. އައްމާރުގެ ރޭވުން އެއަށްވުރެ މާމޮޅެވެ. ނިޝާން ހަނދާންވަމުން ދިޔައީ ނިކަތު ގެނައި ރޭގައި އައްމާރު އައިސް ދެއްކި ވާހަކައެވެ. އައްމާރު އެތަށް ފަހަރަކު ވާހަކަ ނުދެއްކިގެން އުޅުނު ގޮތެވެ. އެތަށް ފަހަރު ފުންފުންކޮށް ނޭވާލައި މޫނުގައި އަތް އެޅިތަން އަދިވެސް ނިޝާނަށް ސިފަވަމުން ދިޔައެވެ. މީހުން ބުނެއެވެ. ލޭގައި ހުންނަ ކަމެއް ހުންނާނެއެވެ. އައްމާރުއާއި އަމްރުގެ ގައިވެސް ވަނީ އެއް ލެއެކެވެ. ނަމަވެސް މުއާޒް އެކުދިންނަށް ދިން ތަރުބިއްޔަތު ހުރިހާ ގޯސް ކަމެއްގެ މައްޗަށް ގަދަވީއެވެ. އަމިއްލަ ބައްޕަ ގޯސްކަމެއް ކޮއްގެން ޕޮލިހުންނާއި ހަވާލި ކުރާއިރު ތިމާގެ ހިތަށް އަރާނެ އެއްޗެއް އެނގޭ ހެއްޔެވެ. އެއްވެސް މީހަކަށް ފަސޭހައެއް ނުވާނެއެވެ.\nނިކަތު ސުވާލު ކޮއްލުމުން ނިޝާން ހަމަޖެހިފައި އައްމާރުގެ ވާހަކަ ދައްކިއެވެ. އަނގަމަތީގައި އަތް އެޅުނު ނިކަތު ދެރަވިއެވެ. އައްމާރި އިސްޖަހައިގެން ހުރި ގޮތް ހަނދާންވިއެވެ. އެހެންވީމައި އައްމާރުގެ މުއާޒަށް އިޅުވައިލައިގެން މިރޭގައި މިތަނަށް ގެނައީއެވެ. އޭޏާއަށްޓަކައި އައްމާރު އެކޮށްދިން ކަންތައް އޭނާ ދުވަހަކުވެސް ހަނދާނެއް ނުނެތޭނެއެވެ. ފުން ނޭވާއެއް ދޫކޮއްލަމުން ނިކަތު އަނެއްކާވެސް އެނދުގައި ބުރަކަށި ޖައްސާލިއެވެ. އޭނާ ބޭނުންވަނީ އަވަހަށް ރަނގަޅު ވެގެން ޝަވާދިން ކައިރިއަށް ދާށެވެ.\nނިކަތު ގެއަށް ދޫކޮއްލީ މުއާޒް ހައްޔަރު ކުރިތާ ހަފްތާއެއް ފަހުންނެވެ. ނިކަތުގެ ބަޔާނާއި އެއްގޮތް ވާގިތުގެ މަތިން އިތުރު މީހެއްވެސް މުއާޒްއަށް މުއާޒްއަށް އެދުވަހު އެހީތެރި ވެދިނެވެ. ނިޝާން އެންމެނަށް އައްމާރު އެހީތެރި ވެދިން ގިތް ކިޔާދިނެވެ. އިތުރު ތަހުޤީޤުތަކަށް ފަހު ނިޝާން އަތުލައިގަތީ އޮފީހުގެ ވޮޗްމޭން އެވެ. އެމީހާއަށް ލާރި ދީފައި ވުމުން އެމީހާ މުއާޒަށް އެހީތެރި ވެދިނެވެ. އައްމާރު ކުޑަ ދުވަސް ކޮޅަކަށް ބޭނުންވީ ރާއްޖެއިން ދާށެވެ. އެއްވެސް ވަރަކަށް ރާއްޖޭގައި ހުންނަނަން އައްމާރު ބޭނުމެއް ނުވިއެވެ.\n5 މަސް ފަސް\nކުޑަކުޑަ ޝަވާދިން އުރާލައިގެން އިން ނިކަތު ބަލަމުން ދިޔައީ ގޭގެ ދޮރުމަތީގައި ހުރި އަމްރުއަށެވެ. އަތުގައި ފެހި ކުލައިގެ ދެ ފިނިފެންމާ އޮތެވެ. އެ ހިފައިގެން ހުރިއިރު އެމޫނުގައިވީ ރީތި ހިނިތުން ވުމެކެވެ. އަމްރު މޫނަށް އިރުކޮޅަކު ބަލަން ހުރެފައި ނިކަތު ބުމަ ކައިރި ކޮއްލިއެވެ، އުރުގައި އިން ޝަވާދިން އޭރު އަޑުލައްވައެވެ. ސިކުންތެއްވެސް މަޑު ކުރުމެއްނެތި އަމްރުގެ މޫނަށް ދޮރު ޖަހައިފިއެވެ. ލޯމަރާލި އަމްރު ދެން ލޯ ހުޅުވާލީ ފުން ނޭވައެއް ދޫކޮއްލަމުންނެވެ. މިއީ މިހާރު މިމަހު ފަސްވަނަ ފަހަރެވެ. މައްސަލަ ނިކި ހުރިހާ ކަމެއް ހައްލު ވުމުން އަމްރު ނިކަތު ކައިރިއަށް އައީ އަލުން އިންނަން ބޭނުން ވެގެންނެވެ. ނަމަވެސް ނިކަތު އަމްރުއާއި ވާހަކަ ދެއްކުން އެއްކިބާގައި މޫނަށްވެސް ބަލާލަން ބޭނުން ނުވެއެވެ. ޝަވާދިންވެސް އުރަން އަންނަން ޖެހެނީ ނިކަތު ބޭރަށް ދާ ގަޑިއެއް ގައެވެ. ފުން ނޭވާއެއް ދޫކޮއްލަމުން އަމްރު ފޯނު ނަގައި ކަންފަތުގައި ޖަހާލިއެވެ.\n“އާރ…. ފިނިފެންމާވެސް ވޯކް އެއް ނުކުރި…” އަމްރު މައްޗަށް ބަލާލަމުން އެހެން ބުނެލިއެވެ. އެކޮޅުން މީހަކު ހީލި އަޑު އިވުނެވެ.\n“މިއަދު އަނެއްކާ މޫނަށް ދޮރުވެސް ޖެހީ.. ދިނީ އުރާލާ ހިތުން ހުރީ ވަރަށް…. މިހާރު އަދި ކުރިއަށްވުރެ ފުއްކޮށް އިންނަނީ….” އަމްރު އެހެން ބުނެލުމުން ކުރިންވެސް ވާހަކަ ދެއްކި މީހާ ހީގަތް އަޑު އިވުނެވެ.\n“އަހަރެންމީ ނިކޫ ނަމަ ދިނީ ގޮވައިގެން ދާނީ އެހެން ތާކަށް….”\n“ބެއްބޭ….” އަމްރު ހިނިތުން ވަމުން އެހެން ބުނެލިއިރު އެއަޑުގައިވެސް ހިނިތުންވުން ވެއެވެ. އައްމާރުވެސް އެކޮޅުން ބޮޑަށް ހީގަތް އަޑު އިވުނެވެ.\n“އަސްލު ނިކޫ އެހެން މީހަކާ ކަންނޭނގެ އިންނަންވީ،… އަމްރުވެސް އެހެން މީހުން ގޮވައިގެން އުޅުނީ މެއްނު….” އަމްރުއަށް ވާވަރެއް ބަލައިލަން އައްމާރު އެހެން ބުނެލިއެވެ. ވަގުތުން އަމްރުގެ މޫނުގެ ކުލަވަރު އޮއްސުނެވެ.\n“އަހަރެންގެ ދިނީ އެހެން މީހަކަށް ބައްޕަ ކިޔަކަ ނުދޭނަން…” އަމްރު ސީރިއަސް ރާގަކަށް އެހެން ބުނެލިއެވެ. ޝަވާދިން އެއީ އޭނާގެ ލެޔާއި މަހެވެ. އެކުއްޖާ ފެންނަ ކޮންމެ ވަގުތެއްގައި އަމްރު ކުރީގެ ކަންތައް މަތިން ހަނދާންވެ ދެރަވެއެވެ.\n“އުހޫނ….. ގައިމު އަމްރު ބުނި ދިނީ އެއީ އަމްރުގެ ކުއްޖެއް ނޫނޭ……” އައްމާރު އަނެއްކާވެސް ވިއްދާފައި ބުނެލިއެވެ.\n‘ދެން ހެވޭ…. ރާއްޖެ އަންނަނީ ކޮން އިރަކުން…..” ވާހަކަ ބަދަލު ކޮއްލަމުން އަމްރު އެހެން ބުނެލިއެވެ. އައްމާރު ވަކި އެއްޗެއް ނުބުނެ ފަހުން ބުނާނޭ ކަމުގައި ބުނެލިއެވެ.\n“ނޭނގެ އަދި… ކަލޭ ފުރަތަމަ ނިކޫ އެއްބަސް ކުރުވަބަ…….” އައްމާރު އެހެން ބުނެފައި ފޯނު ބޭއްވިއެވެ. ކުރިއަށް ހިނގައިގަތް އަމްރު ހުއްޓުނީ ފަހަތުން ސާރާ ގޮވާލުމުންނެވެ.\nޝަވާދިން ގޮވައިގެން އިން ސާރާ އައިސް އެތެރެއަށް ވަނުމަށް ބުނެލިއެވެ. ނިކަތުވީ ފާހާނައިގަ ކަމުގައި ބުނެލުމުން އަމްރު އެތެރެއަށް ވަދެފައި އެކި ތަންތަން ބަލާލިއެވެ. ގޭގެ އެތެރެއިން ފެނުނު ކަމުގައި ވިއަސް ބޭރު ކުރާނެއެވެ. ޝަވާދިން އުރާލަމުން އަމްރު އެކުއްޖާގެ މޫނަށް ބަލާލިއެވެ. ބޮޑުބޮޑު ދެލޮލުން އަމްރުއަށް ބަލާލި ގޮތަށް ފުރަތަމަވެސް ހީލީއެވެ. އެފެހި ކުލައިގެ ދެލޮލުގެ ވޮދުން އިހުނަށްވުރެ ގަދަހެން ހީވެއެވެ. އަތުގައި މަސްޖަހާލާފައި ހުރި ގޮތުން ވަރަށް ލޯބިއެވެ. ދޮންކަމުން ކޮލަށް ޖަންބު ކުލަ އަރާފައިވާ ގޮތުން ހީވަނީ ތަނެއްގައި ޖެހި ރަތް ވެފައި ހުރި ހެންނެވެ. އަމްރު ޝަވާދިން ގެނެސް މޭގައި ޖައްސާލަމުން އެކުއްޖާގެ އިސްތަށިގަނޑުގައި ތުންފަތް ޖައްސާލިއެވެ. ކަންތައް ކޮންމެ ގޮތަކަށް ވީކަމުގައި ވީނަމަވެސް ޝަވާދިންއަކީ އޭނާގެ ދަރިއެކެވެ. ސޯފާއި ބުރަކަށި ޖައްސާލަމުން އަމްރު ލޯ މަރާލިއެވެ.\nފާހާނައިން ނިކުމެގެން އައި ނިކަތު ހިނގައިގަތީ ސިޑިއާއި ދިމާލަށެވެ. އަމްރުގެ މޭގައި ބޯއަޅާލައިގެން އޮތް ޝަވާދިން ފެނުމުން އެހިތަށް ފިނިކަމެއް ލިބިގެން ދިޔައެވެ. އެއީ އޭނާގެ އެތަށް ދުވަހެއްގެ ދުއާއެކެވެ. އޭނާ އަމްރުދެކެ ލޯބި ނުވަނީއެއް ނޫނެވެ. ނަމަވެސް ކަންތައްތައް ދިމާވި ގޮތުން އަމްރުއަށް އެ އިތުބާރު ނުކުރެވުނީއެވެ. އަމްރުގެ އާދޭސްތަށް އަޑު އަހަން އޭނާ ބޭނުންނުވީ އެހެންވެއެވެ. އެއްދުވަހު ރަނަގަޅށް ކަންތައް ކޮއްފައި އަނެއް ދުވަހު އަމްރު ހީވާނީ އެހެން މީހެއް ހެންނެވެ. ފުން ނޭވާއެއް ދޫކޮށްލަމުން ނިކަތު އައިސް އަމްރުގެ މޭމައީގައި އޮތް ޝަވާދިން ނަގައި ހިންދެމިލިއެވެ. އަމްރު ނިކަތުގެ އަތުގައި ހިފައި އޭނާއާއި ކައިރިއަށް ދަމާލިއެވެ. ސިހުނު ވަރުން ނިކަތު ވަށައިގެން ބަލާލިއެވެ. ދެވަނަ ސިކުންތުގައި އޭނާ އިނީ އަމްރުގެ އުނގުގައެވެ. އަމްރު ވަގުތުން ނިކަތުގައި އަތް ވަށާލަމުން އޭނާއާއި ކައިރިއަށް ދަމާލިއެވެ. ނިކަތު ހާސްވީ ގޭތެރެއިން މީހަކަށް ފެނިދާނެތީއެވެ. އަމްރު އަތުގައި ވިކައި ގަތުމުންވެސް އަމްރު ދޫކުރާކަށް ނޫޅުނެވެ.\n“އަމްރު……..” ނިކަތު ނުރުހުންވެފައި ބުނެލުމުން އެންމެ ފަހުން އަމްރު ދޫކޮށްލާފައި ތެދުވިއެވެ. އަދި އެތަނުން ދާން ހިނގައިގަނެފިއެވެ.\n“ސޮރީ….” ފަހަތަށް އެނބުރި އަމްރު އެހެން ބުނުމުން ނިކަތު ބޯ ޖަހާލިއެވެ. އެމޫނުން ފެނުނީ ނުތަނަވަސް ވެފައިވާ ވަރެވެ. އަމްރުއަށް އެކަން ފާހަގަވިއެވެ. ނަމަވެސް އެހިތް ނިކަތު ބޭނުން ވެއެވެ.\n“ވީ އަރ ނޮޓް މެރީޑް އަމްރު….” އަމްރު ބަލަހައްޓައިގެން ހުރި ގޮތުން އުނދަގޫ ވެގެން ނިކަތު ބުނެލިއެވެ.\n“ޔަ…” އެހެން ބުނެފައި އަމްރު އެންމެ ސިކުންތަކުވެސް އެތަނުގައި މަޑެއް ނުކުރިއެވެ. އަމްރު އެދިޔަ ގޮތުން ހިތްހަމަ ނުޖެހިފައި ކަން އެނގެއެވެ.\n“އަމްރު… އަމްރު…” ނިކަތު މިފަހަރު ގޮވާލީ އަމްރު އެހައި ރުޅިއައިސްފައި ދިއުމުގެ ފުރުސަތު ނުދިނުމަށެވެ. ނަމަވެސް އަމްރު ބަލައެއް ނުލިއެވެ.\n“ވަޓް…” އިސްޖަހާލައިގެން އިން ނިކަތުއާއި ކައިރި ވެލަމުން އަމްރު ބުނެލިއެވެ. އޭނާ ހީކުރީ އަމްރު ދިޔައީ ކަމުގައެވެ. އެހައި ކައިރިން އަމްރު ފެނުމުން ނިކަތުގެ ފައިން ވާގި ދޫނުވީ ކިރިޔާއެވެ.\n“ނުދޭބަ….” ނިކަތު އެހެން ބުނިއިރު ކިރިޔާ ގައިން އަޑު ބޭރުވަނީއެވެ. އަމްރުއަށްވެސް ޖެހުނީ ކުޑަކޮށް ގުދުވެ ނިކަތު ބުނި އެއްޗެއް އަޑު އަހާށެވެ. އެމޫނަށް ހިނިތުން ވުމެއް ވެރިވީ ނިކަތު އިންލެއް ލޯބި ކަމުންނެވެ. ޝަވާދިން ވިހޭ ފަހުން ކުޑަކޮށް ނިކަތުވެސް ވަނީ ފަލަވެފައެވެ.\n“އޯ.ކޭ…… އެކަމް އެއްކޮށް މަޑު ކުރެވެންޏާ ނުދާނީ…… ބީމައި ހުވަފެނުގެ ރާނީ ނިކޫ؟….” އަމްރު އެހެން ބުނުމުން ނިކަތު ފާޑަކަށް އަނގަ ހަދާލިއެވެ. ނަމަވެސް ދެވަނަ ސިކުންތުގައި ބޯ ޖަހާލިއެވެ. ފަސްމަސް ވާންދެން އޭނާއަށް އަމްރު ތެޅުވިއްޖެއެވެ. ދެން އިތުރަށް އެހެން ހަދާކަށް އޭނާ ބޭނުމެއް ނޫނެވެ.\nއަމްރުއާއި ނިކަތުގެ ކައިވެނި ކުރެވެން އޮތީ ދަރުބާރު ގޭގައެވެ. ހަފްލާއަށް އެތަށް ބައިވަރު މީހުނެއް ޖަމާވެފައި އޮތެވެ. އެންމެން އިންތިޒާރު ކުރަމުން ދިޔައީ ނިކަތުއާއި ޝަވާދިން އަންނާނޭ އިރަކަށެވެ. ގާޒީންނާއި އަދި ނިޝާންވެސް ދުރުގައި ހުރި މޭޒެއް ކައިރީގައި ހުއްޓެވެ. އެހެން މެހެމާނުންވެސް އެބައެއްގެ މޭޒު ކައިރީގައި ތިއްބެވެ. އެންމެގެން ސަމާލުކަން އަތުލައިގަތީ ދޮރު ހުޅުވާފައި އެތެރެއަށް ވަން ތިންމީހުންނެވެ. ހުދު ކުލައިގެ ގެދުމުގައި ނިކަތު ފެންނަނީ ޕަރީއެއް ހެންނެވެ. އެހައިވެސް ފުރިހަމައެވެ. މޭޒު ތަކުގައި ތިބި ހުރިހައި މީހުން ކޮޅަށް ތެދުވިއެވެ. ނިކަތުގެ ކަނާތްފަރާތުގައި ހުރީ ނާޒިންއެވެ. ވާތްފަރާތުގައި އައްމާރުއެވެ. ދެމީހުންވެސް ތިބީ ކަޅު ކުލައިގެ ކޯޓު ފަޓުލޫނުގައެވެ. ނިކަތު ދެމީހުންގެ އަތުގައި ހިފައިގެން ހުރިއިރު ނާޒިން ހުރީ އަނެއް އަތުން ޝަވާދިން އުރައިގެންނެވެ. ކައިވެނި ކުރެވި ޕާރޓީގައި އާއިލާގެ މީހުންތިބީ އެއްކޮށެވެ. އައްމާރުއާއި ނާޒިން ދުރުގައި ތިބެގެން ހޭން ފެށުމުން އަމްރު ލޯހަނި ކޮށްލަމުން އެދިމާލަށް ބަލާލިއެވެ.\n“ކިހިނެއްވީ؟….” ނާޒިންގެ ހިނިގަނޑު މައިތިރި ނުވުމުން އަމްރުއަށް ނީނދެވިގެން އަހާލިއެވެ.\n“ސީރިއަސްލީ… ހުވަފެނުގެ ރާނީ….” ނާޒިން ބަނޑުގައި އަތް ޖައްސާލަމުން ތިރިވެލިއެވެ. ވަގުތުން އަމްރު އައްމާރަށް ބަލާލަމުން ލޯ އަޅާލިއެވެ.\n“ބެއްބޭ….” އައްމާރު ދެއަތް މައްޗަށް ނަގަމުން ނިކަތުއަށް ބަލާލިއެވެ.\n“ހެވޭ… ތިމީހުން މަލާމަތް ކުރިއަސް….” އަމްރު ނިކަތުއަށް ބަލާލިއެވެ. ނިކަތުވެސް އަމްރުއަށް ބަލާލިއެވެ. އަދި ބޯޖަހާލަމުން އޭނާގެ އުނގުގައިން ޝަވާދިންގެ ކޮލުގައި ނޭފަތް ޖައްސާލިއެވެ. ނިކަތު އޭނާގެ އާއިލާއަށް ބަލާލިއެވެ. މާތްﷲއަށް ހަމްދު ކުރިއެވެ. އަދި އަމްރުގެ އަތުގައި ހިފާލަމުން ހިނިތުންވެލިއެވެ.\nGuys.. Thank you for reading the story of amru and niku… Love you all 🙂\nOMG… the stry is finished… can’t believe… vvvvv reethi mi stry… ???Ninnu ge ehen stry eh nerehchey v avahah??… I’m waiting… n I’m so happy for nikath n amru.. haadha inthixaareh kureemey midhe meehun ehgalakah araane dhuvahakah.. luv u Ninnu ?????????n vvv miss vaane amru n nikath mathin..?????\nVarah reethi mi vaahaka.. Masha allah.. Keep up the good work dear\nNimmi part maa kuru but stry v rythi\nmaasha allah v v reeti vaahaka nice keep it up love u ninnu ☺??????\nMaasha Allah. Varah reethi. Thigothah talentge beynun kuraa meehun varah madhu. Keep it up.\nvaahaka varah reethi… ekamaku vaahaka khiyamundhiyairu baeh massalathah hurikan faahaga kurevey…. egothun liyumugai fudheyvarakah massala huri.. for example. name liyumugai typing mistake varah ginain huri.. so mikanthah ragalhu kuraanekamah ummeedhu kurann.. sukuriyya\nMe varah hadi hama nujehey vaahaka eh . Vaahaka kiyamun dhaairu heevanee dhen varah bodu kameh vaan ulhey hen. Ekamun ehves kameh nuve asareh neh gothah mi vaahaka mi ninmaalee . Enme hama nujehey thankolhakee Amru Nikath ge ihfahtherikan nagaali thaakun thaaku nujehey sababu


އަތުގެ ބަދަލުގައި ލިފްޓް އޮޕަރޭޓްކުރަންޖެހޭނީ ފައިން އަތުގެ ބަދަލުގައި ލިފްޓް އޮޕަރޭޓްކުރަންޖެހޭނީ ފައިން\nއަތުގެ ބަދަލުގައި ލިފްޓް އޮޕަރޭޓްކުރަންޖެހޭނީ ފައިން\nބެންކޮކްގެ "ސީކޮން ސްކޮއަރ" ޝޮޕިންގ މޯލުގެ ލިފްޓްތަކުގައި ފިޔަވަޅު ގަނޑު ނުވަތަ ޕެޑަލް ހަރުކޮށްފައި / ފޮޓޯ: ސޯޝަލް މީޑިއާ\nމިހާރު ދުނިޔޭގައި ހަލުވިކަމާއެކު ފެތުރޭ ކޯވިޑް-19ގެ ސަބަބުން އިންސާނުންގެ ދިރިއުޅުމަށް މިވަނީ ބޮޑެތި ބަދަލުތަކެއް ގެންނަން ޖެހިފައެވެ.\nމަޖުބޫރުން ނަމަވެސް ކުރިން އުޅުނު ގޮތްތައް ދޫކޮށްލާ އައު އާއްމު ޙާލަތަކަށް ނުވަތަ ނިއު ނޯމަލްއަކަށް ތައްޔާރުވާންޖެހިފައެވެ. ޢިޖްތިމާޢީ ގައިދުރުކަން ބަހައްޓާ، އެކި ކަހަލަ ޚިދުމަތްތައް ހޯދުމުގައި އެކަކު އަނެކަކަށް ވީހާވެސް "ކޮންޓެކްޓް" މަދުކުރެވޭނެ ގޮތްތަކެއް ހޯދަންޖެހިފައެވެ. އެގޮތުން ތައިލެންޑުގެ ޝޮޕިންގ މޯލަކުން މިވަނީ އެތަނަށް ވިޔަފާރިކުރަންދާ އާއްމުންގެ ސަލާމަތަށްޓަކާއި ރައްކާތެރިކަމަށް ތަފާތު ކަމެއްކޮށްފައެވެ.\nތައިލެންޑުގައި އިޢުލާންކޮށްފައިވާ ފުރަބަންދުގެ ފިޔަވަޅުތަކަށް ލުއިދިނުމާއެކު އެ ޤައުމުގެ ވެރިރަށް ބެންކޮކްގަައި ހުންނަ ޝޮޕިން މޯލެއްކަމަށްވާ ސީކޮން ސްކޮއަރއިން އެމީހުންގެ ކަސްޓަމަރުންނަށް މަރުޚަބާ ކީ ރައްކާތެރިކަމުގެ ގޮތުން ތަފާތު އުކުޅެއް ބޭނުންކޮށްގެންނެވެ. އެއީ އެ މޯލުގެ ލިފްޓްތަކުގައި ހުންނަ ފިއްތަކަށް އަތުން ފިތައް ނުޖެހޭ ގޮތަށް ބަދަލުކޮށްލުމެވެ. އޭގެ ބަދަލުގައި ލިފްޓް ބޜނުންކުރަން ދެން ޖެހޭނީ ފިއްތަކަށް ފައިން ފިތައިގެންނެވެ. ފިތްތަކުގެ ބަދަލުގައި ފިޔަވަޅު ގަނޑު ނުވަތަ "ފުޓް ޕެޑަލްސް" ހަރުކޮށްގެންނެވެ.\nމިކަމުގެ ސަބަބުން ލިފްޓް ބޭނުންކުރުމަށް ކަސްޓަމަރުން އެމީހުންގެ އަތް ބޭނުންކޮށްގެން އެއްވެސް ފިތަކަށް އޮއްބާކަށް ނުޖެހެއެވެ. ބަދަލުގައި އެމީހެއްގެ ފައި ބޭނުންކޮށްގެން ފިޔަވަޅު ގަނޑަށް ފިއްތައިގެން ލިފްޓް އޮޕަރޭޓް ކުރެވޭނެއެވެ. ލިފްޓްތަކުގައި ފިޔަވަޅު ގަނޑު ހަރުކުރުމުގެ އިތުރުން، އިޖްތިމާޢީ ގައިދުރުކަން ބެހެއްޓުމަށް ބާރު އެޅުމުގެ ގޮތުން، ލިފްޓުގެ އެތޭރޭގައިވެސް "ސޯޝަލް ޑިސްޓެންސިން މާކްސް" ވަނީ ކުރަހާފައެވެ.\nމިކަމާ ގުޅޭގޮތުން ސީކޮން ސްކޮއަރގެ ކަންކަން ބަލަހައްޓާ ސީކޮން ޑިވެލޮޕްމަންޓްގެ ނައިބު ރައީސް ޕްރޮޓޭ ސޮސޮތިކުލް ބުނީބ، މޯލްގެ ލިފްޓްތަކަށް ގެނައި މި ބަދަލާއެކު ކަސްޓަމަރުންގެ ހިތްތަކަށް ކޮންމެވެސް ވަރެއްގެ ތަސަައްލީއެއް ލިބިފައިވާކަމަށެވެ. އަދި މިކަން ކަސްޓަމަރުން ވަރަށް ބޮޑަށް ބަލައިގެންފައިވާކަމަށެވެ.\n"މި ބަލި އެންމެ ފަސޭހައިން އިންފެކްޓް ކުރާ އެއްގޮތަކީ ވައިރަހުން ތަޣައްރުވެފައިވާ ތަނެއްގައި އަތްލުމަށްފަހު މޫނުގައި އަތްކޭއްތުމުން. އެހެންވެ އަހަރުމެން ބޭނުންވީ މިތަނަށް ވިޔަފާރިކުރަން އަންނަ މީހުންނަށް ހޭންޑްސް ފްރީ، ފުޓް އޮޕަރޭޓެޑް އެލެވޭޓަރ ބަހައްޓައިދޭން. އޭރުންވެސް ކޮންމެވެސް ވަރެއްގެ ފިނިކަމެއް އެމީހުންގެ ހިތަށް ލިބިގެންދާނެތީ" ޕްރޮޓޭ ބުނިއެވެ.\nސީކޮން ސްކޮއަރއިން ހަމަޖެއްސި މި އިންތިޒާމަށް ގިނަ ބަޔަކު ދަނީ ތަޢުރީފުކުރަމުންނެވެ.\nއުސް އިމާރާތްތަކަށް އަރާފޭބުމަށް ބަހައްޓާފައި ހުންނަ ލިފްޓްތައް އާއްމުގޮތެއްގައި އޮޕަރޭޓްކުރަން ޖެހެނީ ދާދި އެއްގޮތަކަށެވެ. ލިފްޓަށް އަރަން ޖެހޭނީ ބޭރުގައި އިންނަ ފިތަކަށް އޮއްބާލާށެވެ. ލިފްޓަށް އެރުމަށްފަހު ލިފްޓުގެ ދޮރުލައްޕާ ތިމާ ދާން ބޭނުންވާ ފަންގިފިލާއެއް ހިޔާރުކުރުމަށްވެސް ޖެހެނީ ފިތަކަށް އޮއްބާލާށެވެ.\nމި ދެންނެވި ފިތްތަކަކީ ދުވާލެއްގެ މައްޗަށް އެތައްބައެއްގެ އަތާއި އިނގިލި ކޭއްތޭނެ ފިތްތަކަކެވެ. ޤަވާޢިދުން ސާފުކޮށް ނުބެލެހެއްޓޭނަމަ، މިފަދަ ފިތްތަކުގެ ސަބަބުންވެސް އެކަކު ގައިން އަނެކަކު ގަޔަށް އެކި ކަހަލަ ޖަރާސީމު ވާރުތަ ކުރުމުގެ ފުރުޞަތު ބޮޑެވެ. ނަމަވެސް ސީކޮން ސްކޮއަރއިން ބޭނުންކުރި އިޖާދީ މި އުކުޅާއެކު އެ ފުރުޞަތު މިވަނީ ވަރަށް ބޮޑުތަން ކުޑަކޮށްދީފައެވެ.\nތައިލެންޑުގައި އިޢުލާންކޮށްފައިވާ ފުރަބަންދުގެ ފިޔަވަޅުތައް ލުއިކުރުމުގެ ދެވަނަ ފިޔަވަހީގެ ދަށުން އެ ޤައުމުގެ ޝޮޕިން މޯލްތަކާއި، ޑިޕާޓްމަންޓް ސްޓޯރތައް އާއްމުންނަށް ވިޔަފާރިކުރުމަށް ހުޅުވާލާފައިވަނީ މިމަހުގެ 17 ވަނަ ދުވަހުއެވެ. އެ ޤައުމުން 3000 އަށްވުރެ ގިނަ މީހުންނަށް ކޯވިޑް-19 ޖެހި 57 މީހުންވަނީ މި ބަލީގައި މަރުވެފައެވެ.\nޑޮލަރު ހޯދައިދޭނެކަމަށް ބުނެ މަކަރުން ފައިސާ ހޯދަނީ، ސަމާލުވޭ!\nއީޔޫއަށް އެކްސްޕޯޓްކުރާ މަހުން ނަގާ ޑިއުޓީ ކަނޑާލުމަށް ޕްރޮޕޯސަލެއް ހުށަހަޅަނީ


REPORT - Badhal hifan gang thah nikumehjje, Huhtuveynetha?\nބަދަލު ހިފަން ގޭންގްތައް ނިކުމެއްޖެ! ހުއްޓުވޭނެތަ؟\nމާލޭގައި އެއްވެސް ވަރަކަށް އަމާންކަމެއް އެބައޮތް ހެއްޔެވެ؟ ގެއިން ނިކުމެގެން ޖެހިގެން ހުރި ފިހާރައާ ހަމަޔަށް ދާއިރު ކަރަށް ނުވަތަ މެއަށް ތަނަކަށް ވަޅި ހަރާ މަރާ ނުލާނެ ކަމުގެ ގެރެންޓީ ދޭން ތިބީ ކޮން ބައެއް ހެއްޔެވެ؟ ނުރައްކާތެރި ގޭންގުތަކުގެ ހާއްޔަކަށް ވެފައިވާ މި މާލޭގައި ވޭތުވެދިޔަ ދުވަސްތަކުގައި ހިނގި އަދި މިހާރު ވެސް ހިނގަމުން އަންނަ ކަންކަމަށް ފަހު ބިރުވެރިކަން މިވަނީ އިންތިހާ ދަރަޖައަށް ފެތުރިފަ އެވެ. ދިވެހިންގެ ހިމާޔަތުގައި ތިބި ފުލުހުންނަށް މިކަން ހުއްޓުވެނީ ނުވަތަ ދުވަސްކޮޅަކަށް މައިތިރިކޮށްލެވެނީ ދެތިން މީހެއްގެ ފުރާނަ ދުއްވާލާ ފަހުންނެވެ!\nނުރައްކާތެރި ކުށްވެރިން މަގު މައްޗައް ދޫވެފަ އެވެ. މާލޭ އެކި ސަރަހައްދުތައް ހިސޯރުކޮށްގެން ކަންކަން މަތީ ގޭންގުތައް ހާމަކަން ބޮޑު ގޮތެއްގައި ހަރަކާތްތެރިވަނީ އެވެ. އަދި ބައެއް ދުވަސްތަކުގައި ގޭންގުތައް ނިދާފައި ތިއްބަސް ކޮންމެ ފަދަ ވަގުތެއްގައި ވެސް އަރާ ހިފައިގަނެ އެއް ގޭންގު އަނެއް ގޭންގާ މާރަމާރީ ހިންގަ އެވެ. އަދި އޭގެން ފެށޭ ބަދަލު ހިފުންތައް އެތަށް ޒަމާންތަކެއް ވަންދެއް ދެމިގެން ގޮސް އެތަށް ބައެއްގެ ފުރާނަ އިހާނެތި ގޮތަކަށް ދުއްވާލަ އެވެ. އަދި އެކަމުގެ ތެރޭގައި ކަމާ ނުގުޅޭ މީހުންގެ ގަޔަށް ވެސް "އޮޅިގެން" ވަޅި ހަރައެވެ. މި ހުރިހާ ކަމެއް ވެސް މިއީ އާންމުންނާއި ފުލުހުންގެ ވެސް ކުރިމަތީ ހިނގާ ކަންކަމެވެ. އެހެން ނަމަވެސް ބަދަލު ހިފުންތަކަށް ފިޔަވަޅެއް އެޅުން ނުވަތަ ގޭންގުތައް ކޮންޓްރޯލްކޮށް ފޮހެލެވޭނެ ދާއިމީ ފިޔަވަޅެއް އަޅަން މި ވަނީ ނުކުޅެދިފަ އެވެ.\nފުލުހުންގެ މޭޖާ ކްރައިމް ޑިޕާޓްމަންޓުގެ ސްޓޭޝަން އިންސްޕެކްޓަރު މުހައްމަދު ސާމިހު -- ޔޫސުފް ރިޒާ | އަވަސް\n"ސިލްސިލާ ގޮތެއްގައި ގްރޫޕްތަކުގެ މެދުގައި ހިނގަމުން މިދާ ކަންކަމަކީ ވަރަށް ޒަމާނުއްސުރެއް ހިނގަމުންދާ ކަންކަން، މީގަ އެބަހުރި އެކި ފަހަރުގައި އެކި މައްސަލަތައް، އެންމެ ކަމަކަށް ރުޅި އައިސްގެން ނޫން މި މައްސަލަތައް އުފެދިގެން މި އުޅެނީ، މީގަ ހިމެނޭ އެތަށް ކަމެއް،" ފުލުހުންގެ މޭޖާ ކްރައިމް ޑިޕާޓްމަންޓުގެ ޕޮލިސް ޗީފް ސްޓޭޝަން އިންސްޕެކްޓާ މުހައްމަދު ސާމިހު ވިދާޅުވި އެވެ.\nދުވަސްތަކެއް ވަންދެއް ގޭންގުތައް ނިދާފައި އޮވެ، މާރަމާރީތައް އަނެއްކާ ވެސް ފަށާފައި މި ވަނީ މި އަހަރުގެ ޖުލައި މަހުގެ ތެރޭގަ އެވެ. މާރަމާރިއާއި ވަޅީގެ އެތަށް ހަމަލާތައް މާލޭގެ އެކި ސަރަހައްދުގައި ހިނގަމުންދާތާ ދުވަސްކޮޅަކަށް ފަހު ޓާމިނަލް ކެފޭ ތެރޭގައި އިން ކައްދޫ، އިބްރާހިމީ ހިޔާ، ނަދީމް ގަޔަށް ވަޅި ހަރާ މަރާލި ހިސާބުން ބަދަލު ހިފުމުގެ އޮޔެވަރެއް ފެސިއްޖެ އެވެ. އެ މަންޒަރު ފެނުން މީހުންނަށް ނަފްސާނީ އެތަށް ގެއްލުމެއް ވަނީ ލިބިފަ އެވެ. ނަދީމްގެ މަރާލީ ވެސް ހަމަ ބަދަލުހިފުމުގެ ގޮތުން ކަމަށް އެ ތަހުގީގު ނިންމާލުމަށް ފަހު ފުލުހުން ވަނީ މީޑިއާތަކަށް ހާމަކޮށްދީފަ އެވެ.\nވަޅިން ހަމަލާދޭން އުޅުނު މީހާ ހައްޔަރުކޮށްގެން ގެންދަނީ - ފޮޓޯ: ވަގުތު\nއެ ސިލްސިލާ ކުޑަ ދުވަސްކޮޅަކަށް ހުއްޓުމަށް ފަހު އަނެއްކާ ވެސް މިވަނީ ފަށާފަ އެވެ. މިދިޔަ ހަފްތާ ހޮނިހިރު ދުވަހުގެ ރޭ މާލޭގައި މާރަމާރީއެއް ހިންގާ ދެ މީހެއް ގަޔަށް ވަޅި ހެރި އެވެ. އޭގެން އެކަކުގެ ފުރާނަ ސަލާމަތްވި ނަމަވެސް އަނެއް މީހާ މަރުވީ އެވެ. އަނެއްކާ ވެސް ރޭ ހުޅުމާލޭގައި ވަނީ މީހެއްގެ ބުރަކަށްޓަށް ވަޅި ހަރާ މަރާލާފަ އެވެ. އޭނާ ފަރުވާ ދިނުމަށް ހޮސްޕިޓަލަށް ގެނައި އިރު ވެސް ފުރާނައެއް ނެތެވެ. "އަވަސް" އަށް އެނގިފައިވާ ގޮތުގައި އޭނާ ގަޔަށް ވަޅި ހެރީ ވެސް މިދިޔަ ހޮނިހިރު ދުވަހު ހިނގި މާރަމާރީއާ ގުޅިގެންނެވެ.\nހަމަ ރޭގެ ވަގުތެއްގައި މާލޭ ކެފޭއެއްގައި ހުރި ޒުވާނެއް ގަޔަށް ވެސް ވަޅި ހަރައި ވަރަށް ބޮޑަށް ޒަހަމްކޮށްލީ އެވެ. އޭޑީކޭ އައިސީޔޫއިން ނެރެ އޮބްޒަވޭޝަނަށް އޭނާ ގެންދިޔަ އިރު ބޮލުގައި މަލަންގަނޑެއް އަޅާ ނޭވާލުމަށް ފުޅިއެއް ގުޅާފައި އޮތް އިރު ގައިގާ އަޅާފައި އޮތް ހުދު ފޮތިގަނޑު އޮތީ ލެއިން ތަތްތެޅިފަ އެވެ. އޭނާ ގަޔަށް ވެސް ވަޅި ހެރީ ސީދާ ހަމަ މަރާލަން ކަން މަންޒަރު ދުށް މީހުން ބުނެ އެވެ.\nކޮންމެ މަރަކަށް އިތުރު ބައެއްގެ ރުޅިގަނޑު މައްޗައް ދެއެވެ. އަދި މަރަށް މަރުގެ ބަދަލު ހިފަ އެވެ. މިކަމަށް ނިމުމެއް އަންނަ ތަނެއް ނުފެނެ އެވެ. ނަމަވެސް ފުލުހުން ތިބެނީ "އަތް އުރާލައިގެން"ނޭ ވެސް ބުނެވޭކަށް ނެތެވެ. އެހެން ނަމަވެސް ބައެއް މައްސަލަތަކުގައި ފުލުހުންގެ އިންޓަލިޖަންސް އިންތިހާއަށް މައުލޫމާތު ލިބޭ އިރު ގޭންގުތަކުގައި ހިނގާ ކަންކަމުގެ ތެރެއަށް ވަދެ މަރާލުމުގެ ކުރިން ފުލުހުންނަށް ނުހުއްޓުވެނީ ކީއްވެގެންތޯ ސުވާލު އުފެދެ އެވެ. ރޯމާދުވާލު ވަޅި ހިފައިގެން ނިކުމެ މީހުން "ކޮށާލާ" އިރު މިކަން ނުހުއްޓުވުމަށް ދެއްކޭނެ ބަހަނާއެއް ނެތެވެ. ރޭގެ މާރަމާރީތަކާއި ގުޅިގެން ފުލުހުން 12 މީހަކު ހައްޔަރު ކުރި އެވެ. އޭގެ ސަބަބުން އިތުރު މާރަމާރީތަކަށް ހުރަސް އެޅޭނެ އެވެ. ނަމަވެސް މީހެއްގެ ފުރާނަ ދުއްވާލުމުގެ ކުރިން ފުލުހުން ފިޔަވަޅު އަޅަން ޖެހެ އެވެ.\nކޮންމެއަކަސް މާލޭގެ ހާލަތު މިއޮތީ ބިރުވެރި ދަރަޖައަކަށް ވެއްޓިފަ އެވެ. އެއް އިރެއްގައި އަމާންތަނެއް ގޮތުގައި ސިފަ ކުރިޔަސް އެ ދުވަސް މިހާރަކު ނެތެވެ. މި ބިރުވެރިކަމުން ސަލާމަތްކޮށްދިނުމަށް ކަމާ ގުޅޭ މުއައްސަސާތަކުން މިއަށް ވުރެ ހަރުކަށި ފިޔަވަޅުތަކެއް އަޅަން ޖެހެ އެވެ. އިތުރު ބަޔަކު މަރާނުލަނީސް މި ބަދަލު ހިފުންތައް ނިމުމަކަށް ގެންނަން ޖެހެ އެވެ.\nކުޑަ އުޖޫރައިގެ ބޮޑު އުފާ ރިސޯޓް މުވައްޒަފުންނަށް


Swiss ge enme bodu fair gai Raajje\nސުވިސްގެ އެންމެ ބޮޑު ފެއާގައި ރާއްޖެ\nފެސްޕޯގައި ރާއްޖެ އިޝްތިހާރު ކުރަން ބައިވެރިވި ޓީމް- ފޮޓޯ: އެމްއެމްޕީއާރުސީ\nސުވިޒަލޭންޑުގެ ޒިއުރިކްގައި ކުރިއަށްދާ "ފެސްބޯ" ފެއާގައި ރާއްޖޭން ބައިވެރިވެއްޖެ އެވެ.\nއެމްއެމްޕީއާރުސީއާއެކު ފެސްބޯގައި ރާއްޖެ އިޝްތިހާރު ކުރަން ބައިވެރިވި ޓީމުން ވަނީ ސުވިސް މާކެޓަށް ރާއްޖެ އިޝްތިހާރު ކުރުމަށް ގިނަ ހަރަކާތްތަކެއް ހިންގާފަ އެވެ. މިގޮތުން މިފެއާގައި ދިވެހިން ލުއި ކާނާގެ ގޮތުގައި ބޭނުން ކުރަމުން ގެންދާ ތެލުލި ބަނބުކޭލާއި ބޮނޑި އަދި ހާލު ފޮޅި ފަދަ ތަކެތީގެ ރަހަ ދެއްކުން ކުރިއަށް ދިޔަ އެވެ.\nއެމްއެމްޕީއާރުސީއިން ބުނީ ރާއްޖޭގެ ހަތް ކުންފުންޏާއެކު ކުރި އަށް ގެންދާ މާކެޓިން ހަރަކާތްތައް ކާމިޔާބު ކަމަށެވެ.\nފެސްބޯ ފެއާ ކުރިއަށްދާނީ ޖެނުއަރީ 31 އިން ފެބްރުއަރީ ތިނެއްގެ ނިޔަލަށެވެ. މި ފެއާ އަށް މިދިޔަ އަހަރު 63,000 މީހުން ޒިޔާރަތް ކުރިއިރު، ފެއާ ހާއްސަވެފައިވަނީ ޓްރެވަލް ނޫސްވެރިންނާއި ބްލޮގަރުން ފަދަ މި ދާއިރާއިން ލިޔާ ގިނަ ބަޔަކު ދާ ފެއާއެއްގެ ގޮތުގަ އެވެ.\nފެސްޕޯގައި ރާއްޖޭގެ މައުލޫމާތު ދެނީ- ފޮޓޯ: އެމްއެމްޕީއާރުސީ\nރާއްޖޭން ސުވިސް މާކެޓަށް ކޮށްފައިވާ ސާވޭއަކުން ދައްކާ ގޮތުގައި މި ގައުމުން އަންނަ އެންމެ ގިނަ މީހުން ބޭނުންވަނީ ފީނުމާއި ރިލެކްސް ކޮށްލުމެވެ. މިގައުމުން މިދިޔަ އަހަރު 32,984 މީހުން ވަނީ ޒިޔާރަތް ކޮށްފަ އެވެ.


TV hulhuvaigen ove nidhaanama falavey: dhiraasaa\nޓީވީ ބަލަމުން ނިދާފައި އޮތް އަންހެނެއް\nޓީވީ ހުޅުވައިގެން އޮވެ ނިދާނަމަ ފަލަވޭ: ދިރާސާ\n27 ޖޫން 2020 - 21:03:56\nޓީވީ ހުޅުވައިގެން އޮވެ ނިދާނަމަ، ފަލަވާ ކަމަށް ދިރާސާ އަކުން ދައްކައިފި އެވެ.\nހާވާޑް މެޑިކަލް ސްކޫލުން ޕަބްލިޝް ކޮށްފައިވާ އާޓިކަލް އެއްގައި ވާގޮތުން، ޖާމާ އިންޓާނަލް މެޑިސިން އިން ކުރިއަށް ގެންދިޔަ ސާވޭ އަކުން ދައްކާ ގޮތުން ޓީވީ ހުޅުވައިގެން އޭގެން އަންނަ އަލީގައި ނިދާފައި އޮންނަ ނަމަ މީހާގެ މެދު ހައްޓަށް އޭގެން އަސަރު ކުރެ އެވެ.\nއެ ސާވޭ ކުރިއަށް ގެންގޮސްފައި ވަނީ 40،000 ވުރެ ގިނަ އަންހެނުން ބައިވެރިވެގެން ނެވެ. އެ ހުރިހާ އަންހެނުން ވެސް ސުވާލު ކަރުދާހެއް ފުރިހަމަ ކޮށްފައި ވާއިރު، އޭގައި އެކުލެވުނު އެއް ސުވާލަކީ ނިދަނީ ލައިޓް ދިއްލައިގެން ތޯ އެވެ.\nދިރާސާ ކުރި މީހުން ދިރާސާގައި ބައިވެރިވި އަންހެނުންގެ ބަރުދަނާއި ދިގުމިން އަދި މެދުހަށީގެ މިން ވަނީ ރިކޯޑް ކޮށްފަ އެވެ.\nދިރާސާ އިން ދައްކާ ގޮތުން ޓީވީ ހުޅުވާގެން ޓީވީ ކުރިމަތީގައި ނިދާ މީހުންގެ ބަރުދަން އިތުރުވާނެ ކަމަށް ވަނީ ލަފާކޮށްފަ އެވެ. އެގޮތުން 17 އިންސައްތަ މީހުން 11 ޕައުންޑް އިތުރުވެފައި ވާކަމަށް ދިރާސާ އިން ލަފާ ކުރެ އެވެ.\nއެހެން ނަމަވެސް ނައިޓް ލައިޓެއް ކޮޓަރީގައި ދިއްލާގެން ނުވަތަ ކޮޓަރިން ބޭރުގައި ދިއްލާފައި ހުންނަ ލައިޓުގެ ސަބަބުން މިފަދަ ބަދަލެއް މީހާގެ ބަރުދަނަށް އައިސްފާވާކަމަށް ފާހަގަކުރެވިފައި ނުވާ ކަމަށް ވެސް އެ ދިރާސާ ގައިވެ އެވެ.\nޓީވީ ލައިޓް ގެ ކުރިމަތީގައި މިގޮތަށް ނިދުމުން ބަރުދަން އިތުރުވަނީ ކީއްވެގެން ކަން އަދި ސީދާ އެގެން ނެތަސް، ކަމާ ބެހޭ މާހިރުން ލަފާ ކުރާ ގޮތުގައި މިއީ ރަނގަޅު އަރާމު ނިދި ނުލިބުން ދިމާވާ ކަމެއް ކަމަށްވެސް ވެދާނެ އެވެ.


Muhimmu beynumeggai noonee sarukaaru muvazzafun beyrugai noolhen angaifi | Mihaaru\nާސިނަމާގެ ބްރިޖްގައި ވެހިކަލްތައް ދަތުރުކުރަނީ. މުހިންމު ބޭނުމެއްގައި ނޫނީ ބޭރުގައި ނޫޅެން ރައީސް އޮފީހުން ވަނީ ސަރުކާރުގެ މުވައްޒަފުންނަށް އަންގާފައި. -- ފޮޓޯ: މިހާރު\nމުހިންމު ސަބަބެއް ނެތި ސަރުކާރު މުވައްޒަފުން ބޭރުގައި ނޫޅެން އަންގައިފި\n18 މާޗް 2020 - 13:33 44 comments\nސަރުކާރުގެ އިދާރާތަކުގެ މުވައްޒަފުން، ޟަރޫރީ ބޭނުމެއްގައި ނޫނީ ގެއިން ބޭރަށް ނުކުމެ ނޫޅުމަށް ރައީސް އޮފީހުން މިއަދު އަންގައިފި އެވެ.\nމިގޮތަށް އެންގީ، ކޮވިޑް-19 ކޮންޓްރޯލް ކުރަން ސަރުކާރުން އަޅާ ހާއްސަ ފިޔަވަޅުތަކާ ގުޅޭގޮތުން އެ އޮފީހުން ނެރުނު ބަޔާނެއްގަ އެވެ.\nމިގޮތަށް އަންގާފައި މި ވަނީ މާދަމާ އިން ފެށިގެން އެއް ހަފުތާގެ މުއްދަތަށް ސަރުކާރު ބަންދުކުރަން ނިންމުމަށް ފަހުގަ އެވެ.\nރައީސް އޮފީހުން ބުނީ މިހާރު މުޅި ދުނިޔޭގައި ފެތުރެމުންދާ ކޮވިޑް-19 ރާއްޖޭގައި ވެސް ފެތުރެމުންދާތީ، އެ ބަލި ފެތުރުން ކުޑަކުރުމަށްޓަކައި ހާއްސަ ފިޔަވަޅުތަކެއް އަޅަން ރައީސް އިބްރާހިމް މުހައްމަދު ސޯލިހް ނިންމަވާފައިވާ ކަމަށެވެ. ސަރުކާރު ބަންދުކުރާ މުއްދަތުގައި، ރައްޔިތުންނަށް އަސާސީ ޚިދުމަތްތައް މެދުނުކެނޑި ލިބޭނެ އިންތިޒާމު ހަމަޖެހިފައިވާކަން، ދައުލަތުގެ ކަމާބެހޭ އިދާރާތަކުން ކަށަވަރުކުރަން ރައީސް ވަނީ އަންގަވައިފަ އެވެ.\nމި ޚިދުމަތްތައް ދިނުމަށް ކޮންމެހެން މަސައްކަތަށް ނެރެންޖެހޭ މުވައްޒަފުންނާއި، އާންމު ސިއްހަތު ރައްކާތެރިކުރުމުގެ ގާނޫނުގެ ދަށުން ޑިރެކްޓަ ޖެނެރަލް އޮފް ޕަބްލިކް ހެލްތު ކަނޑައަޅުއްވާ ފިޔަވަޅުތައް އެޅުމަށް ދައުލަތުގެ އިދާރާތަކުން ކުރަންޖެހޭ ކަންތައްތައް ކުރުމަށް މަސައްކަތަށް ނެރޭ މުވައްޒަފުން ފިޔަވައި އެހެން މުވައްޒަފުން މަސައްކަތަށް ނުނެރެން ވަނީ ރައީސް ވަނީ އަންގަވައިފަ އެވެ.\nކޮވިޑް-19 ޖެހިފައިވާ 13 މީހަކު މިހާތަނަށް ރާއްޖޭން ފެނިފައި ވާއިރު، މުޅި ރާއްޖޭގައި ވަނީ ސިއްހީ ނުރައްކަލުގެ ކުއްލި ހާލަތު އިއުލާނުކޮށްފަ އެވެ. މި ހާލަތުގެ ދަށުން ބައެއް ގައުމުތަކުން ރާއްޖެ އަށް މީހުން އައުން މަނާކޮށް ގެސްޓް ހައުސްތަކަށް ޓޫރިސްޓުން އައުން މަނާކޮށް އަދި ރިސޯޓްތަކާއި ރަށްރަށާ ދެމެދު ދަތުރުކުރުން ވެސް ވަނީ މަނާކޮށްފަ އެވެ.\nސްކޫލްތަކާއި ސަރުކާރު އޮފީސްތައް ވެސް ބަންދުކޮށް މިއަދު ވަނީ ޖަމާއަތުގައި ނަމާދުކުރުން ވެސް މާލެ ސަރަހައްދާއި ރިސޯޓްތަކުގައި މެދުކަނޑާލަން އަންގައިފަ އެވެ.\nކޮވިޑް-19 މިހާތަނަށް މުޅި ދުނިޔެއިން 198،400 އަށް ވުރެ ގިނަ މީހުންނަށް ޖެހި އޭގެ ތެރެއިން 82،000 އަށް ވުރެ ގިނަ މީހުން ވަނީ ރަނގަޅުވެފަ އެވެ. އަދި 7،987 މީހަކު ވަނީ މަރުވެފަ އެވެ.\nއިތުރު ލިޔުންތައް ސިވިލް ސާވިސް ސިއްހަތު ސިއްހީ ކުއްލި ނުރައްކަލުގެ ހާލަތު


Information commissioner ayyan kuran aammunge hiyaalu hoadhanee | Mihaaru\nއިންފޮމޭޝަން ކޮމިޝަނަރު އައްޔަންކުރަން އާއްމުންގެ ހިޔާލު ހޯދަނީ\n28 އޯގަސްޓް 2019 - 13:17 11 comments\nއިންފޮމޭޝަން ކޮމިޝަނަރުގެ މަގާމަށް އައްޔަން ކުރަން ރައީސް އިބްރާހިމް މުހައްމަދު ސޯލިހް، ރައްޔިތުންގެ މަޖިލީހަށް ފޮނުއްވި ނަންތަކާ މެދު އާއްމުންގެ ހިޔާލު ހޯދަން ރައްޔިތުންގެ މަޖިލީހުން މިއަދު ހުޅުވާލައިފި އެވެ.\nހަތަރު ބޭފުޅަކަށް ރައީސް ތާއީދު ކުރެއްވި ނަމަވެސް އިންފޮމޭޝަން ކޮމިޝަނަރު ކަމަށް މަޖިލިހުން ކަނޑައަޅަން ޖެހޭނީ އެންމެ ބޭފުޅެކެވެ.\nމަޖިލީހުން މިއަދު ކުރި އިއުލާނެއްގައިވާ ގޮތުގައި އިންފޮމޭޝަން ކޮމިޝަނަރުގެ މަގާމަށް އައްޔަންކުރަން ރައީސް ފޮނުއްވި ނަންތަކާ މެދު އާއްމުންގެ ޝަކުވާއެއް ހިމެނޭތޯ ބަލަން ފުރުސަތު ހުޅުވާލީ މަޖިލީހުގެ ގަވާއިދުގެ 201 ވަނަ މާއްދާގެ ދަށުންނެވެ. މި ބޭފުޅުންނާ މެދު ޝަކުވާއެއް އޮތް ނަމަ ލިއުމުން މަޖިލީހުގެ އިދާރާ އަށް ހުށަހަޅަން ވަނީ އެދިފަ އެވެ.\nއިންފޮމޭޝަން ކޮމިޝަނަރު ކަމަށް ކުރިމަތިލެއްވި ބޭފުޅުންގެ ތެރެއިން ފަޔާޒަކީ މިހާރު ވިލާ ކޮލެޖްގެ ޑެޕިއުޓީ ވައިސް ރެކްޓަ އެވެ. އޭނާ ވަނީ އިލެކްޝަންސް ކޮމިޝަންގެ ނައިބު ރައީސްކަން ވެސް ކުރައްވައިފަ އެވެ. ފިޔާޒް ވަނީ ރާއްޖެ ޓީވީގެ ސީއޯއޯ ކަން ތިން އަހަރަށް ވުރެ ގިނަ ދުވަހު ކުރައްވައިފަ އެވެ. ދުވަހު ނޫސް "ހަވީރު" ގައި ވެސް މަސައްކަތް ކުރެއްވި ފިޔާޒް ވަނީ ނޫސްވެރިކަމުގައި 18 އަހަރު ހޭދަކުރައްވައިފަ އެވެ. އޭނާގެ ނޫސްވެރިކަމުގެ ހަޔާން ފެއްޓެވީ ކުރީގެ އާފަތިސް ނޫހުންނެވެ.\nއިތުރު ލިޔުންތައް އިންފޮމޭޝަން ކޮމިޝަނަރު ރައްޔިތުންގެ މަޖިލިސް މީޑިއާ


Parking sticker jehun vaguthee gothun huttaalaifi | Mihaaru\nގަވާއިދާ ހިލާފަށް ޕާކްކޮށްފައި ހުރި ސައިކަލްތަކެއްގައި ދެ ފުލުހަކު ސްޓިކާ ޖަހަނީ: ފުލުހުންގެ ތަމްރީންތައް ފުޅާކުރަން ވަނީ ނިންމާފައި. --ފޮޓޯ: މުހައްމަދު ޝަރުހާން/މިހާރު\n16 ޖެނުއަރީ 2019 - 22:22 18 comments\nއެކްޓިން ޕޮލިސް ކޮމިޝަނަރު މުހައްމަދު ހަމީދު "ޕީއެސްއެމް" އަށް ދެއްވި އިންޓަވިއުއެއްގައި ވިދާޅުވީ އުޅަނދުތަކުގައި ޕާކިން ސްޓިކާ ޖެހުން ހުއްޓާލީ ސަރުކާރުން އަންގައިގެން ކަމަށެވެ.\nއޭނާ ވިދާޅުވި ގޮތުގައި އުޅަނދުތައް ރާއްޖެ އެތެރެކުރުމާއި ގެންގުޅުމުގެ އިތުރުން އެ އެއްޗެހިތައް އެކަށީގެންވާ ގޮތެއްގައި ޕާކުކުރުމުގެ އިންތިޒާމްތައް ހަމަޖެއްސުމުގައި މައްސަލަތަކެއް އެބަހުރި ކަމަށެވެ. އެފަދަ މައްސަލަތައް ހުއްޓައި ޕާކްކުރާނެ ޖާގަ ތަނަވަސްނުކޮށް ފުލުހުން ނުކުމެ ސްޓިކާ ޖެހުމަކީ ގަބޫލުކުރެވޭ އުސޫލެއް ނޫން ކަން އޭނާ ފާހަަގަކުރެއްވި އެވެ.\nމިިދިޔަ ސެޕްޓެމްބަރު މަހު ބޭއްވި ރިޔާސީ އިންތިޚާބުގެ ކެމްޕެއިންގައި، އޭރުގެ ރިޔާސީ ކެންޑިޑޭޓް އަދި މިހާރުގެ ރައީސް އިބްރާހިމް މުހައްމަދު ސޯލިހު ވަނީ ޕާކިން މައްސަލައަށް ހައްލު ނުހޯދައި ސްޓިކާ ނުޖަހާނެ ކަމަށް ވިދާޅުވެފަ އެވެ.\nހަމީދު ވިދާޅުވީ ސްޓިކާ ޖެހުމުގައި ފުލުހުން މަގުތަކުގައި ގިނަ ވަގުތު ހޭދަކުރާ ކަމަށެވެ. ނަމަވެސް ސަރުކާރުގެ ބައެއް ސިޔާސަތުގެ ދަށުން އެ ޖޫރިމަނާތައް މައާފްކުރާ ކަމަށާއި އެއީ ފުލުހުންގެ ވަގުތުތަކެއް ބޭކާރުކުރުން ކަމަށް ވެސް ވިދާޅުވި އެވެ.\nލައިސަންސް ނެތި އުޅަނދު ދުއްވުމާއި ބާރަށް އުޅަނދު ދުއްވުން ފަދަ ކަންކަމުގައި މިހާރު ވެސް ފިޔަވަޅު އަޅާކަން އޭނާ ފާހަގަކުރެއްވި އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން ވަނީ ގިނަ އަދަދެއްގެ ޕާކިން ޖޫރިމަނާ މައާފުކޮށްދީފަ އެވެ. އެގޮތުން 2015 އަދި 2016 ވަނަ އަހަރު ކުރި 7.8 މިލިއަން ރުފިޔާގެ ޓްރެފިކް ޖޫރިމަނާ ވަނީ މިިދިޔަ އަހަރުގެ ޖުލައި މަހު މައާފުކޮށްފަ އެވެ.\nމާލޭ ސިޓީ ކައުންސިލުން މިހާރު އަންނަނީ ޕާކިންގެ މައްސަލައަށް ހައްލު ހޯދުމަށް މަސައްކަތް ކުރަމުންނެވެ. އެގޮތުން މެކޭނިކަލް ޕާކިން ސިސްޓަމްތައް ނަގައި އެ ތަންތަނުގައި ޕާކު ކުރެވޭނެ އިންތިޒާމް ހަމަޖައްސަން ވަނީ ނިންމައިފަ އެވެ.\nއިތުރު ލިޔުންތައް މާލެ ސިޓީ ކައުންސިލް ޓްރެފިކް ވެހިކަލްތަކުގައި ސްޓިކާ ޖެހުން މުހައްމަދު ހަމީދު (ޕޮލިސް ކޮމިޝަނަރު) ޕާކިން ޕާކިން ޒޯން ޕޮލިސް\nސްޓިކާ ޖެހުމުގައި ހަމައެއް ލަމައެއް ނެތް؟


Gaumee Team ah hurihaa kulhuntherinves muhinmu: Ibbe\nގައުމީ ޓީމަށް ހުރިހާ ކުޅުންތެރިން މުހިންމު: އިއްބެ\nއިބްރާހިމް މަހްދީ ހުސައިން\nމި ހިނގާ ދެ އަހަރަށް ބަލާއިރު ގައުމީ ޓީމުގެ އެންމެ މުހިންމު އެއް ކުޅުންތެރިޔަކީ އިބްރާހިމް މަހްދީ ހުސައިން (ހަބޭސް އިއްބެ) އެވެ. ޓީމުގެ ކޮންމެ މެޗެއް ގައިހެން އިއްބެގެ މުހިންމުކަން އޭނާ ދިޔައީ ސާބިތު ކޮށްދެމުންނެވެ. މިދިޔަ އަހަރު މާޗް މަހު ސިންގަޕޫރާ ދެކޮޅަށް ކުޅުނު މެޗަކީ ގައުމީ ޖޯޒީގައި ފުރަތަމަ 11 ގައި ހިމެނިގެން އޭނާ ކުޅުނު ފުރަތަމަ މެޗެވެ. އެ މެޗުން ފެށިގެން މިހާތަނަށް ގައުމީ ޓީމު ކުޅޭ ކޮންމެ މެޗެއްގައި އޭނާގެ މުހިންމުކަން ޓީމަށް އިހްސާސް ކުރެވެ އެވެ. އޭނާ ނެތި ކުޅުނު ދެ މެޗުގައި އެ ފަޅުކަން ވަރަށް ބޮޑަށް ފެނުނެނެވެ.\nއެހެން ނަމަވެސް އޭނާއަކީ ގައުމީ ޓީމުގެ އެންމެ މުހިންމު ކުޅުންތެރިޔާ ކަމުގައި އޭނާއެއް ނުދެކެ އެވެ. ގައުމީ ޓީމުގެ އެންމެ މުހިންމު ކުޅުންތެރިޔާއަށް ވުމަށް އުންމީދު ކުރިންތޯ އަވަސްގެ އިންޓަވިއުގައި އިއްބެ އާ ސުވާލު ކުރުމުން އޭނާ ބުނީ ގައުމީ ޓީމު ބިނާ ވަނީ އެންމެ ކުޅުންތެރިޔެއްގެ މައްޗަށް ނޫން ކަމަށާއި، ގައުމީ ޓީމުގައި ހިމެނޭ ކޮންމެ ކުޅުންތެރިޔަކީ މުހިންމު ކުޅުންތެރިޔެއް ކަމަށެވެ.\n"އަހަރެން ނުދެކެން ތިހެނެއް،" އަވަސްގެ ސުވާލަށް ޖަވާބު ދެމުން އިއްބެ ބުންޏެވެ. "ގައުމީ ޓީމުގައި ހިމެނޭ ކޮންމެ ކުޅުންތެރިޔަކީ މުހިންމު ކުޅުންތެރިޔެއް، އެއީ އެންމެ ސީނިއާ ކުޅުންތެރިޔާއިން ފެށިގެން އެންމެ ޒުވާން ކުޅުންތެރިޔާއާ ހަމައަށް ކޮންމެ ކުޅުންތެރިޔަކީ މި ޓީމަށް މުހިންމު ކުޅުންތެރިއެއް، އަދި ކުޅުންތެރިން އެކަންޏެއް ނޫން ޓީމުގެ ކޯޗުން ސްޓާފުންނާއި އޮފިޝަލުންނާއި މެޑިކަލް އޮފިޝަލާއި ކިޓް މެނޭޖަރުން ފެށިގެން އެންމެންނަކީ ވެސް މި ސްކޮޑަށް މުހިންމު ބައެއް."\nއިއްބެ ބުނީ، ގައުމީ ޓީމު ނެރޭ ކޮންމެ ނަތީޖާއަކީ ހުރިހާ އެންމެންގެ މަސައްކަތް ކަމަށާއި ދަނޑުމަތީގައި ވެސް ފެންނާނީ އެކަންތައް ކަމަށެވެ. ސާފް ޗެމްޕިއަންޝިޕްގެ ފައިނަލުގައި އިންޑިއާ ކޮޅަށް ލަނޑު ޖެހި އިއްބެ ބުނީ ޓީމު ޑިފެންސްކޮށް އެޓޭކު ކުރާނީ ވެސް ޓީމެއްގެ ގޮތުގައި ކަމަށެވެ.\nގައުމީ ސްކޮޑުގައި އިއްބެ އެންމެ ފުރަތަމަ ހިމެނުނީ މާޗް 2017 ގަ އެވެ. ގައުމީ ޓީމަށް އޭނާ ފުރަތަމަ ލަނޑެއް ކާމިޔާބު ކުރީ ސިންގަޕޫރާ ދެކޮޅަށް ކުޅުނު މެޗެވެ. އެ މެޗަށް ފަހު އަވަސް އާ ވާހަކަ ދައްކަމުން އިއްބެ ބުނެފައި ވަނީ ގައުމީ ޓީމަށް މުހިންމު ލަނޑުތަކެއް ޖަހައި ދިނުމަކީ އުންމީދެއް ކަމަށެވެ. ފައިނަލުގައި އިންޑިއާ ކޮޅަށް ޖެހި ލަނޑާއި ކޮލިފިކޭޝަންގެ ފުރަތަމަ މެޗުގައި ގުއާމްގެ މައްޗަށް ރާއްޖެއަށް ކާމިޔާބު ހޯދައިދިން ދެ ލަނޑަކީ ވެސް ގައުމީ ޓީމުގައިވެސް މި ދެ އަހަރު އެންމެ މުހިންމު ދެ ލަނޑަށް ވާނެ އެވެ.\nގައުމީ ޓީމުގެ ކޯޗް ޕީޓާ ޝެގަޓް އޭރު ބުނެފައި ވަނީ ކުރިމަގަށް ގައުމީ ޓީމު ބިނާ ކުރާއިރު އެޓޭކިންއަށް އިއްބެ ކަހަލަ ހަލުވި ކުޅުންތެރިން އުފައްދަން ޖެހޭ ކަމަށެވެ.\n"އިއްބެ ލީ އަހަރެން ސްޓައިކަރަކަށް، އޭނަ ވަރަށް ރަނގަޅަށް މަސައްކަތް ކުރި،" މިދިޔަ އަހަރު މާޗް މަހު ޝެގަޓް ބުނެފައި ވެއެވެ. "އެންމެ ފުރަތަމަ ކަމަކީ އޭނާގެ އެބަހުރި ހަލުވި ސްޕީޑެއް، އޭނާގެ ކެރެކްޓާ ވަރަށް ސާފު، ދެން އޮންނާނީ އަހަރެމެންގެ މަސައްކަތް، އޭނާ މި ޓީމުގައި ހުރުން ވަަރަށް މުހިންމު."\nގައުމީ ޓީމު މިހާރު މެލޭޝިއާގައި ޓްރޭނިންތައް ކުރިއަށް ގެންދާއިރު އަންގާރަ ދުވަހު އެ ގައުމާ ދެކޮޅަށް މެޗެއް ކުޅެން ވަނީ އިންތިޒާމު ކޮށްފަ އިއްބެ ބުނީ މިހާރު ފޯކަސް ހުރީ އެމެޗަށް ކަމަށާއި އޮފިޝަލް ދެ މެޗުގެ ކުރިން ބޮޑު އިތުބާރަކަށް އަންގާރަ ދުވަހު ކުޅޭ މެޗު ވެގެންދާނެ ކަމަށެވެ.\n"ކުރިއަށް މެޗު [ފިލިޕީންސްއާ ގުއާމް މެޗު] ކާމިޔާބު ކުރަން ޓީމުގައި ވަރަށް ރަނގަޅު ރޫހެއް އެބައޮތް،" އިއްބެ ބުންޏެވެ. "ކުޅުންތެރިން ތިބީ އެ އަޒުމުގައި."\nރާއްޖެއާ ޔޫއޭއީ މެޗުތަކެއް ކުޅެން އެއްބަސް ވެއްޖެ\nފުރުސަތު ނުލިބި ކޫޕްމަންގެ އިންތިޒާރު ދިގުލަނީ


SunOnline: Harukashi fikuraa dhekolhah kuravvaa massakaiy huttaeh nulavvaane: Inthi\nހަރުކަށި ފިކުރާ ދެކޮޅަށް ކުރައްވާ މަސައްކަތް ނަޝީދު ހުއްޓައެއް ނުލައްވާނެ: އިންތި\nޢަބްދުﷲ މާއިން މުޙައްމަދު 24 Jul 2021, 17:29\nއޭޕްރީލް 11، 2021: ރައްޔިތުން މަޖިލީހުގެ ރައީސް މުހައްމަދު ނަޝީދު -- ސަން ފޮޓޯ/ ފަޔާޒު މޫސާ\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ހަރުކަށި ފިކުރާ ދެކޮޅަށް ކުރައްވަމުންދާ މަސައްކަތް ހުއްޓައެއް ނުލައްވާނެ ކަމަށް ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ (އިންތި) ވިދާޅުވެއްޖެއެވެ.\n"ސަން" އާ ވާހަކަ ދައްކަވަމުން އިންތި މިއަދު ވިދާޅުވީ ރައީސް ނަޝީދަކީ ވަރަށް ހިތްވަރުގަދަ ބޭފުޅެއް ކަމަށާއި ބަލި އެނދުގައި އޮންނެވި ކަމުގައި ވިޔަސް ކުރަމުންގެންދާ މަސަތްކަތުގައި ދެމި ހުންނަވާނެ ކަމަށެވެ.\n"މިހާރު އެ އޮންނެވީކީ އަޅުގަނޑުމެންހެން ރަނގަޅު ހާލަތެއްގައެއް ނޫން. ހިތްވަރުޕުޅު ހަމަ ހުރިކަމުން ބަލި އެނދުގަ އޮންނަވައިގެންވެސް އެންމެ ސިކުންތެއްވެސް ދޫކޮންނުލައްވާ އެ ކުރިއަށް ގެންދަވަނީ،" އިންތި ވިދާޅުވިއެވެ.\nއިންތި ފާހަގަ ކުރެއްވި ގޮތުގައި ރައީސް ނަޝީދު ހަރުކަށި ފިކުރާ ދެކޮޅަށް ކުރައްވާ މަސައްކަތުގައި އެމްޑީޕީގެ ބައެއް މެމްބަރުންގެ އެއްބާރުލުން އެކަށީގެންވާ މިންވަރަކަށް ނުލިބެއެވެ. އެގޮތުން ބައެއް މެމްބަރުން ރައީސް ނަޝީދު އާލާސްކަންފުޅާ އުޅުއްވާއިރުވެސް "ވަރިހަމަ" ކަމަކަށް ހައްދަވައިގެން އެބަތިއްބެވި ކަމަށް އޭނާ ވިދާޅުވިއެވެ.\nއިތުރަށް ވާހަކަ ދައްކަވަމުން އިންތި ވިދާޅުވީ އެމްޑީޕީގެ މަޖިލިސް މެމްބަރުންގެ މެޖޯރިޓީ އޮތީ ރައީސް ނަޝީދާ އެއްކޮށް މަސައްކަތް ކުރައްވަން ކަމެއް ނުވަތަ ރައީސް ނަޝީދާ ދެކޮޅަށް ކަމެއްވެސް ސާފު ނުވާ ކަމަށެވެ.\n"ވަރަށް ގިނަ ކަންކަމަށް އެބަ ބިނާވޭ. ލިބޭ މަންފާ ތަކާއި ލިބޭ ޕްރޮޖެކްޓް ތަކާއި މެޓީރިއަލިސްޓިކް ކަންކަމަށް ބިނާވާހެން ހީވޭ. އެގޮތުން މިއަދު އެގޮތައް ހުރިމީހާ މާދަމާ ހުންނާނެ ގޮތެއް އަޅުގަނޑަކަށް ނޭނގޭ،" އިންތި ވިދާޅުވިއެވެ.\nރައްޔިތުންގެ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) --- ފޮޓޯ/ މަޖިލިސް\nބައެއް މެމްބަރުންގެ އެއްބާރުލުން ނުލިބުނު ކަމުގައިވިޔަސް، އެއް އުސޫލެއްގައި ހިފަހައްޓަމުންދާ ބަޔަކު އެ އުސޫލުގެ ތެރޭގައި ރައީސް ނަޝިދާއެކު ތިއްބަވާކަން ޔަގީންކަމާއެކު އެނގޭ ކަމަށް އިންތި ވިދާޅުވިއެވެ. އެ އުސޫލަކީ ފެށުނީއްސުރެ އެމްޑީޕީގެ ފަލްސަފާ ކަމުގައިވާ ހަރުކަށި ފިކުރާ ދެކޮޅު މެދުމިނެއްގައި ދީނުގެ ކަންކަން ބެހެއްޓުން ކަމަށް އިންތި ފާހަގަކުރެއްވިއެވެ.\nއެހެންކަމުން އެމްޑީޕީ ގެ ސަރުކާރެއްގައި ސަރުކާރުގެ މުއައްސަސާ ތަކުން ރައީސް ނަޝީދަށް އެކަށީގެންވާ އެއްބާރުލުން ނުދޭ ކަމަށް އިންތި ވިދާޅުވިއެވެ. އޭގެ އެންމެ ކުޑަ މިސާލަކީ ނަފްތަރުގެ އަމަލުތަކަކީ ކުށެއް ކަމުގައި ކަނޑައެޅުމަށް ސަރުކާރުގެ ފަރާތުން ތުޅާދޫ ދާއިރާގެ މެމްބަރު ހިސާން ހުސައިން ގާނޫނުލް އުގޫބާތަށް ހުށަހަޅާފައިވާ ބިލާމެދު ސަރުކާރުން ވަކި "ސްޓޭންޑް" އެއް ނުނެގުން ކަމަށް އިންތި ފާހަގަކުރެއްވިއެވެ.\nރާއްޖޭގައި ހަރުކަށި ފިކުރު އާންމުވުމުގެ ސަބަބުން އަފްޣާނިސްތާނު އޮތް ހާލަތައް ހިނގައިދާނެކަމަށް މީގެ ކުރިންވެސް އެކި ސިޔާސީ ބޭފުޅުން ވަނީ ވިދާޅުވެފައެވެ. ހަމައެއާއެކު ރާއްޖޭގައި ހަރުކަށި ފިކުރުގެ އަނދިރި ދައުލަތެއް އޮތް ކަމަށްވެސް ސިޔާސީ ބޭފުޅުންގެ އިތުރުން އާންމުގެ ބައެއް މީހުންވެސް އަންނަނީ ބުނަމުންނެވެ.


SunOnline: Bandaranaike International Airport hulhuvun faskoffi\nރުގިއްޔާ މުހައްމަދު މޫސާ 13 Sep 2020, 13:33\nސްރީ ލަންކާގެ ބަންޑާރަނައިކަ އިންޓަނޭޝަނަލް އެއާޕޯޓް\nކޮލަމްބޯ (ސެޕްޓެމްބަރު 13): ސްރީލަންކާއަށް ޗުއްޓީއަށާއި ވިޔަފާރިއަށްދާ މީހުންނަށް ބަންޑާރަނައިކަ އިންޓަނޭޝަނަލް އެއާޕޯޓު (ބީއައިއޭ) ހުޅުވުން މުއްދަތެއް ނެތް ގޮތަށް ފަސްކޮށްފި އެވެ.\nމީގެ ކުރިން ލަންކާއިން ނިންމާފައި އޮތީ މިދިޔަ މަހުގެ މެދުތެރޭގައި ބީއައިއޭ ހުޅުވާށެވެ. ނަަމަވެސް ޖުލައި މަހު އެގައުމުގައި ކޮރޯނާވައިރަހުގެ ކޭސްތައް ގިނަވުމާ ގުޅިގެން އެ އެއާޕޯޓު ހުޅުވުން މި މަހަށް ފަސް ކުރި އެވެ.\nލަންކާގެ ޓުއަރިޒަމް މިނިސްޓަރު ޕްރަސާނަ ރަނަތުންގަ ވިދާޅުވި ގޮތުގައި މި މަހުވެސް ބީއައިއޭ ހުޅުވާނެ ތާރީހެއް އަދި ކަނޑައަޅާފައި ނުވެ އެވެ.\n"އެއާޕޯޓު އަލުން ހުޅުވުމާ ބެހޭ ގޮތުން ސަރުކާރުން އަދި ގޮތެއް ނުނިންމާ. އަޅުގަނޑުމެންނަށް އެއާޕޯޓުގެ އޮޕަރޭޝަންތައް ކުރިއަށްގެންދެވޭނީ ހެލްތު މިނިސްޓްރީ އާއި ކޮވިޑް-19 ޕްރިވެންޝަން ޓާސްކް ފޯސް ކޮމިޓީން ހުއްދަ ދިނުމުން،" ރަނަތުންގަ ވިދާޅުވި އެވެ.\nލަންކާގެ ޑެއިލީ އެފްޓީ ނޫހާ ވާހަކަ ދައްކަވަމުން ރަނަތުންގަ ވިދާޅުވި ގޮތުގައި މި ވަގުތު އެގައުމުގެ ސަރުކާރުން އެންމެ ބޮޑު އިސްކަމެއް ދެނީ ކޮވިޑް-19 ފެތުރުން ހުއްޓުވާ، ބޭރު ގައުމުތަކުގައި ތިބި ލަންކާގެ ރައްޔިތުން އަނބުރާ ގެންދިޔުމަށެވެ. އަދި އެ މަސައްކަތްތައް ނިމެންދެން ބީއައިއޭ ހުޅުވުން ފަސް ކުރުން ރަނގަޅު ކަމަށް ފަތުރުވެރިކަމާއި އެހެން ދާއިރާތަކުންވެސް ދެކޭ ކަމަށް އޭނާ ފާހަގަ ކުރެއްވި އެވެ.\nބީއައިއޭއިން މިހާރު ދަތުރު ކުރަނީ މުދާ އުފުލާ ބޯޓުތަކާއި އެހެން ގައުމުތަކުން ލަންކާގެ ރައްޔިތުން އަނބުރާ ގެންދާ ބޯޓުތަކާއި ލަންކާއިން އެހެން ގައުމުތަކަށް މީހުން ގެންދާ ބޯޓުތަކެވެ.\nލަންކާއިން މިހާތަނަށް 3،195 މީހަކު ކޮރޯނާވައިރަހަށް ޕޮޒިޓިވްވެފައިވާ އިރު އޭގެ ތެރެއިން 2,983 މީހެއްގެ ބަލި ވަނީ ރަނގަޅުވެފަ އެވެ. އެގައުމުން ބަލީގައި މަރުވެފައި ވަނީ 12 މީހެކެވެ.


Fuvahmulaku city ring road ge masahkai November ah nimeyne – Iru\nފުވައްމުލަކު ސިޓީގައި ކުރިއަށްގެންދާ ރިންގް ރޯޑް ތަރައްޤީކުރުމުގެ މަޝްރޫޢު ނޮވެމްބަރުމަހުގެ ތެރޭގައި ނިންމާލެވޭނެކަމަށް އެ މަސައްކަތުގެ ކޮންޓްރެކްޓަރ އެމް.ޓީ.ސީ.ސީން ވިދާޅުވެއްޖެއެވެ.\nފުވައްމުލަކު ރިންގް ރޯޑު ތަރައްޤީކުރުމުގެ މަސައްކަތް އެމް.ޓީ.ސީ.ސީއާ ޙަވާލުކޮށްފައިވަނީ މިދިޔަ އަހަރުގެ މާރޗުމަހުގެ 27 ވަނަ ދުވަހުއެވެ. އަދި ރިންގް ރޯޑު ތަރައްޤީކުރުމުގެ ޢަމަލީ މަސައްކަތް އެކުންފުނިން ފަށާފައިވަނީ މިދިޔަ އަހަރުގެ އޭޕްރީލްމަހުގެ 17 ވަނަ ދުވަހުއެވެ.\nއެމްޓީސީސީން ވިދާޅުވި ރިންގް ރޯޑުގެ މަސައްކަތް ވަރަށް ބާރަށް ކުރިއަށްދާކަމަށާއި، މިހާރުވެސް މަސައްކަތުގެ 83 އިންސައްތަ އެއްކޮށް ނިމިފައިވާކަމަށެވެ. އަދި ޕޭވިންގ ކޮންކްރީޓް ގައު އެތުރުމުގެ މަސައްކަތުގެ 41 އިންސައްތަ ނިމިފައިވާކަމަށްވެސް އެކުންފުނިން ބުނެފައިވެއެވެ.\nމި މަސައްކަތުގެ ދަށުން ފުވައްމުލަކު ނައިބުތުއްތު ހިނގުމުގެ 20،650 އަކަ މީޓަރުގެ ސަރަޙައްދެއްގައި ތާރުއަޅައި، 144 ލެޑް މަގުބައްތި ހަރުކުރުމާއި، ސްޕީޑް ބްރޭކަރު ހަރުކުރުމާއި، މަގުމަތީ ނިޝާން ހަރުކުރުމުގެ މަސައްކަތް ކުރުމަށް ވަނީ ހަމަޖެހިފައެވެ. އަދި ސްޓޯމް ވޯޓަރ މެނޭޖްމަންޓް ސިސްޓަމެއްވެސް މި މަޝްރޫޢުގެ ދަށުން އިންސްޓޯލްކުރެވިގެންދާނެއެވެ.\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން އެމް.ޓީ.ސީ.ސީއާއި ހަވާލުކޮށްގެން ކުރިއަށްގެންދާ މި މަޝްރޫޢަކީ 32.04 މިލިއަން ރުފިޔާގެ މަޝްރޫޢެކެވެ.


އަމިއްލަ އަންހެނުން ފާހާނާއެއްގައި ހައްޔަރުކޮށްފައި ހުންނަތާ ދޮޅު އަހަރު އަމިއްލަ އަންހެނުން ފާހާނާއެއްގައި ހައްޔަރުކޮށްފައި ހުންނަތާ ދޮޅު އަހަރު\nއަމިއްލަ އަންހެނުން ފާހާނާއެއްގައި ހައްޔަރުކޮށްފައި ހުންނަތާ ދޮޅު އަހަރު\nފާހާނާގައި ހައްޔަރުކޮށްފައި ހުރި އަންހެންމީހާ އެ ފާހާނާ ދޮރުމަތީ.- ފޮޓޯ: ސޯޝަލް މީޑިއާ\nތިން ފޫޓް ތިން ފޫޓް ފާހާނާއެއްގެ ތެރޭގައި ދޮޅު އަހަރުވަންދެން ހައްޔަރުކޮށްގެން ގެންގުޅުނު އަންހެނަކު ސަލާމަތްކޮށްފިއެވެ.\nއުމުރުން 35 އަހަރުގެ މި އަންހެން މީހާ ފާހާނާގައި ހައްޔަރުކޮށްގެން ގެންގުޅުނީ އޭނާގެ ފިރިމިހާއެވެ. އިންޑީއާގެ ޕާނީޕަޓްގައި ހިނގި މި ހާދިސާގައި މި އަންހެން މީހާ ސަލާމަތްކޮށްފައިވަނީ އަންހެނުންގެ ހައްގުގައި މަސައްކަތް ކުރާ އެ އަވަށުގެ އަންހެނެއް އެ މައުލޫމާތު ފުލުހުންނަށް ފޯރުކޮށްދިނުމުންނެވެ.\nއިންޑިއާ ފުލުހުން ބުނީ މި އަންހެން މީހާ ފާހާނާގައި ހުއްޓާ ސަލާމަތްކުރިއިރު އޭނާ ހިކި އަނަރޫފަވުމުގެ ސަބަބުން އެކަނި ކޮޅަށްވެސް ނުތެދުވެވޭކަމަށެވެ. މި މައްސަލާގައި މި އަންހެން މީހާގެ ފިރިމިހާ ވަނީ ފުލުހުންގެ ބެލުމުގެ ދަށަށް ގެންގޮސްފައެވެ.\nމީގެ 17 އަހަރު ކުރިން ކައިވެނި ކުރި މި ދެމެފިރިންގެ ތިން ދަރިންވެސް ތިބެއެވެ. އުމުރުން 17 އަހަރާއި 13 އަހަރާއި 11 އަހަރުގެ މި ކުދިންވެސް އެ ކުދިންގެ މަންމައާއި މެދު ބައްޕަ ކަންކުރަމުން އައި އިހާނެތިކަމުގެ ވާހަކަ އެއްވެސް މީހަކާއި ހިއްސާކޮށްފައެއް ނުވެއެވެ. އެހެންކަމުން މި ތިން ކުދިންވެސް ވަނީ ކައުންސިލިން ދިނުމަށް ގެންގޮސްފައެވެ.\nމި އަންހެން މީހާ ފާހާނާގައި ހައްޔަރުކޮށްފައި ބެހެއްޓީ ސިކުނޑިގެ އުނިކަމެއް ހުންނާތީކަމަށް އެނާގެ ފިރިމިހާ ބުނި ނަމަވެސް އެކަމާއި ގުޅޭ އެއްވެސް ލިޔެކިޔުމެއް ދައްކާފައި ނުވާކަމަށް ފުލުހުން ބުނެއެވެ. އަދި ފިރިމިހާ އެހެން ބުނިނަމަވެސް ފާހާނާއިން އަންހެން މީހާ ނެރި ފަރުވާދިނުމަށް ފަހު ކުރި ހުރިހާ ސުވާލަކަށްވެސް ޖަވާބުދީ ދަންނަ އެންމެން ކިޔާދޭން އެނގުނުކަމަށްވެސް އިންޑިއާ ފުލުހުން ބުނެއެވެ.


Mifaharu Raees Waheed Aa "Dhimaakollee" Majileehuga - Vaguthu\nމިފަހަރު ރައީސް ވަހީދުއާ "ދިމާކޮށްލީ" މަޖިލިހުގައި\nރައީސް ވަހީދު މިއަދު އުސްފަސްގަނޑު ސަރަހައްދުގައި؛- ވަގުތު އިމޭޖަސް- މުހައްމަދު އަފްޒަލް\nކުރީގެ ރައީސް ޑރ. މުހައްމަދު ވަހީދު އިތުރުފުޅު ހެއްދެވި ކަމަށް ވިދާޅުވެ، ރައްޔިތުންގެ މަޖިލިހުގެ އެމްޑީޕީގެ މެމްބަރުން، އެމަނިކުފާނާ "ދިމާކޮށްލައިފި"އެވެ. މަޖިލިހުގެ ޖަލްސާ އަށް ހުށަހެޅި ކުއްލި މައްސަލައިގައި ގިނަ މެމްބަރުން ފާޑު ވިދާޅުވެފައި ވަނީ ވަހީދަށެވެ.\nރައީސް ވަހީދުގެ ވާހަކަ ކުއްލިއަކަށް އައީ، އިއްޔެ ހެނދުނު އުސްފަސްގަނޑު ސަރަހައްދަށް ކަސްރަތު ކުރެއްވުމަށް ނުކުމެވަޑައިގެން އުޅުއްވަނިކޮށް އެމްޑީޕީގެ ސަޕޯޓަރަކު، އެމަނިކުފާނަށް ފުރައްސާރަ ކުރުމާ ގުޅިގެންނެވެ. ވަހީދު އެންމެ ފުރަތަމަ ކުރެއްވި ޓުވީޓުގައި ވިދާޅުވީ އެމްޑީޕީގެ އެކްޓިވިސްޓަކު އެމަނިކުފާނަށް ހަމަލާ ދީފައިވާ ކަމަށެވެ. އެކަމަކު، އެމަނިކުފާނު އޮފީހުން ފަހުން ނެރުނު ބަޔާނުގައި ވިދާޅުވީ ހަމަލަ ދިނީ "އަނގަ" ބަހުން ކަމަށެވެ.\nއެކަމާ ގުޅިގެން އެމްޑީޕީ މެމްބަރުން ތުހުމަތު ކުރައްވަނީ ވަހީދު އިތުރުފުޅު ހެއްދެވި ކަމަށެވެ.\nމަޖިލިހުގެ އުނގޫފާރު ދާއިރާގެ އެމްޑީޕީގެ މެމްބަރު މުހައްމަދު ވަހީދު (ވައްޑެ) ހުށަހެޅުއްވި ކުއްލި މައްސަލައަށް ބަހުސް ކުރައްވަމުން ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވިދާޅުވީ "ބާޣީ" އަކާ ދިމާލަށް ގޮވޭނީ ބާޣީއަށް ކަމަށާއި "ތަންކޮޅެއް ބޮޑު ބާޣީއަކާ" ދިމާލަށް "ބޮޑު ބާޣީ" އޭ ގޮވޭނެ ކަމަށެވެ. އެއީ އަބުރަށް އަރައިގަތުން ކަމަކަށް ގަބޫލު ނުކުރައްވާ ކަމަށް ވެސް އަސްލަމް ވިދާޅުވިއެވެ.\n"އެކަން ނިމިގެން ދާނީ ކަން ހިނގައިދިޔަ ގޮތުގެ ފުރިހަމަ ތަހުގީގެއް ހިނގައި، އެ ތަހުގީގުގައި ކުށްތައް ބެލި، އެ ކުށްތަކަށް އެ ފަރާތްތަކަށް އަދަބު ލިބިގެން. އެމްޑީޕީގެ ޕާލަމެންޓްރީ ގްރޫޕްގެ ލީޑަރު ކަން ވެސް ކުރިން ކުރެއްވި އަސްލަމް ވިދާޅުވިއެވެ.\nއަސްލަމް ވިދާޅުވީ ފެބްރުއަރީ 7، 2012 ގައި ހިނގައިދިޔަ ކަންކަމަކީ ބަޣާވާތަކަށް ނުވާނެ އެއްވެސް ސިފައެއް ފެނިވަޑައިނުގަންނަވާ ކަމަށެވެ. އަދި މިކަމަށް މިހާތަނަށް އިންސާފު ލިބިފައި ނުވާ ކަމަށް ވެސް އަސްލަމް ވިދާޅުވިއެވެ.\n"މިކަން ހިނގައިދިޔަ ގޮތުގެ ތަފްސީލީ ތަހުގީގެއް އަދި މި ރާއްޖޭގައި ހިންގިފައެއް ނުވޭ،" އަސްލަމް ވިދާޅުވިއެވެ.\nގަލޮޅު ދެކުނު ދާއިރާގެ އެމްޑީޕީގެ މެމްބަރު މީކާއިލް އަހުމަދު ނަސީމް ވިދާޅުވީ އަނގަ ބަހުން މީހަކާ ދިމާލަށް އެއްޗެކޭ ބުނީމަ، އެ މައްސަލަ ފުލުހުން ތަހުގީގު ކުރުމަކީ ބަލައިގަނެވޭނެ ކަމެއް ނޫން ކަމަށެވެ.\n"އަނގަ ބަހުން ރާއްޖޭގައި ކިތައް އަންހެނުންނަށްތޯ މަގުމަތިން ދާ އިރު ފޮށި، އެތައް ހުތުރު އިބާރާތްތަކުން އެމީހުންނާ މެދުގައި މުއާމަލާތް ކުރަނީ؟ ކިތައް މައްސަލަތޯ ފުލުހުންނަށް ހުށަހަޅަނީ؟ ނަސޭހަތްދީފައި ފޮނުވާލަނީ ކިތައް މީހުންތޯ؟" މީކާއިލް ވިދާޅުވިއެވެ.\nއެމްޑީޕީގެ ޕާލަމެންޓްރީ ގްރޫޕްގެ ޑެޕިއުޓީ ލީޑަރު އަދި ހުޅުދޫ ދާއިރާގެ މެމްބަރު އިލްޔާސް ލަބީބް ވިދާޅުވީ ވަހީދަކީ ރާއްޖޭގައި އެންމެ ފުރަތަމަ އުފެދުނު ޑިމޮކްރަޓިކް ވެރިކަން ޖަހައިގެންނެވި ބޭފުޅެއް ކަމަށެވެ. އެހެންވެ، އެފަދަ ބޭފުޅަކަށް ބާޣީއޭ ގޮވާނެ ކަމަށް އިލްޔާސް ވިދާޅުވިއެވެ.\n"ފުރަތަމަ ތިމަންނައަށް (ވަހީދު) އެނގެން ޖެހޭ ކުރީ ކޮން ކަމެއް ކަން. ތިމަންނަ ބަޣާވާތްކޮށްފައި މީހުން އަޅާނުލައޭ ހިތަށް އަރާފައި މަގުމަތީގައި ހަމަޖެހިލައިގެން އުޅެން ވިސްނާނެ ކަމެއް ނެތް. ދިވެހި ރައްޔިތުން ހަނދާނެއް ނުނެތޭ. މާފެއް ނުކުރޭ. މާފެއް ނުވެސް ކުރާނެ. ހަނދާނެއް ނުނެތޭނެ. ރައްޔިތުންނަށް ވަރަށް ސާފުކޮށް އެކަން ހަނދާން އެބަހުރި،" އިލްޔާސް ވިދާޅުވިއެވެ.\nގައްދޫ ދާއިރާގެ އެމްޑީޕީގެ މެމްބަރު އަހުމަދު ޒާހިރު ވިދާޅުވީ ވަހީދަކީ "ކަޅު، ބޮޑު" ބާޣީއެއް ކަމަށެވެ. ވަހީދަކީ ހަމައެކަނި ބާޣީއެއް ނޫން ކަމަށާއި އެކަމުގައި ބައިވެރިވި އެންމެންނަށް ކިޔާނީ ބާގީއެކޭ ކަމަށް ވެސް އޭނާ ވިދާޅުވިއެވެ.\nރައީސް ވަހީދުގެ ދެކަނބަލުން މިއަދު ކަސްރަތު ކުރައްވަނީ. --- ވަގުތު އިމޭޖަސް: މުހައްމަދު އަފްޒަލް\n"ހަތެއް ފެބްރުއަރީގައި އެމްޑީޕީގެ ވެރިކަން ހަރާން ބަޣާވާތަކުން ވައްޓާލުމަށް ފަހު، ޖެހިގެން އައި ދުވަހު ދިވެހި ރައްޔިތުންނަށް ކުރީ އަނިޔާ. ބޮލުގައި މުގުރުން ތަޅައި، ރޯ އަވަގުރާނަ ގޮވަމުން އެ ކުރީ ކޮން ކަމެއްތޯ؟" އަހުމަދު ޒާހިރު ވިދާޅުވިއެވެ.\nތޮއްޑޫ ދާއިރާގެ މެމްބަރު ހަސަން ޝިޔާން (ގިޓާ) ވިދާޅުވީ އެމްޑީޕީގެ އެކްޓިވިސްޓް މަޖިލިހަށް ހާޒިރުކޮށް ކަންތައް ހިނގައި ދިޔަ ގޮތް ސާފު ކުރަން ޖެހޭ ކަމަށެވެ. އަދި ވަހީދު ފުލުސް އޮފީހަށް ހާޒިރުކޮށް އެމަނިކުފާނު ކުރެއްވި ކަންކަމަށް އަދަބު ލިބެން ޖެހޭ ކަމަށް ޝިޔާން ވިދާޅުވިއެވެ.\nމާފަންނު ހުޅަނގު ދާއިރާގެ މެމްބަރު މުހައްމަދު ފަލާހް ވިދާޅުވީ ވަހީދު ފެނިވަޑައިގަތީމަ، ކޮންމެ މީހަކު ވެސް ލޭ ކެކޭނެ ކަމަށެވެ. ވަހީދަކީ މާލޭގައި އުޅޭ އަންހެނުންނަށް އެންމެ ބޮޑަށް އަނިޔާ ކުރި ބޭފުޅެއް ކަމަށެވެ. އެގޮތުން ރައީސް އޮފީސް ކައިރިއަށް އެއްވި އަންހެނުންގެ ގަޔަށް ފެން ހޮޅި ބޭނުންކޮށްގެން ފެން ޖެހިއިރު، އެކަންކަން ހަނދާން ނައްތާލައިގެން ތިބޭނީ ކިހިނެއްތޯ އޭނާ ސުވާލު ކުރެއްވިއެވެ.\nރިޔާސީ އިންތިހާބުގައި ޔާމީނަށް ވާދަ ނުކުރެވިއްޖެ ނަމަ އިންތިޚާބަށް ވަހީދު ތައްޔާރު\nޖޫން 15, 2020 13:38\nބަކަރި ކޮއްޓަކީ މިނިކާތަނެއް! އެވަރުގެ ބަޔަކު މިއުޅެނީ އަދުލު އިންސާފުގެ ދާއިރާ ހަރުދަނާކުރަން! ލޮލް\nޖޫން 15, 2020 15:09\nހަމަ ސަދޫމު. ޑރ ވަހީދު ގޯސްވާނީ. ސަދޫމުގެ ރައްޔިތުން ގޯހެއްނޫން. ބަކަރި ގެންދެވުނީ އެައިގެން ސަދޫމު ކައިރިއަށް އައިމަނު. ކުއްވެެިވާނީ ބަކަރީގެ ވެެިޔާ ފޭެުނުމީހާ އެކުރީ ހެޔޮކަމެއް. ޑރ ވަހީދު ހިނގަން ނުކުތުން ގޯސް. ފުރައްސާރަކުރެވުނީ ނުކުތީމަ. ފުރައްސާރަކުރިމީހާ ބަރާބަރު. އަނިޔާ ލިބުނު މީހާ އެއީ ކުއްވެރިއެއް. ހިފާ ހައްޔަރުކޮށް ކުޑަގޮޅީގަ ބައްވަންވީ. އަދުލު އިންސާފު މުސްލިމު ގައުމެއްގައި ހުރި ވަރު މިފެންނަނީ.\nޖޫން 15, 2020 13:40\nއެމްދީޕީއަކީ ހުޅުޖެހި ބައިގަނޑު\nޖޫން 15, 2020 13:45\nލާހިކެއްނޫން ބާޣީ ވަހީދަކަށް ތިޔަ ގޮވެލި ހުއްޓުވާަކަށް. ބާޣީ ވަހީދު. ތިމަގު ބަންދު ކޮށްގެން ހިނގަން ޖެހޭނީ.\nޖޫން 15, 2020 18:03\nއަންނި އަށް ގައުމް ނުހިންގި ގެން އިސްތިއުފާ ދިނީމަ ގޯސް ވަނީ ނައިބް ރައިސްތައް... އަންނި އަމިއްލަޔަށް ގެނައި ވެރިކަމުގެ ސިސްޓަމް އަންނި ފެއިލްކޮށް އިސްތިއުފާ ދިނީ....\nޖޫން 15, 2020 13:48\nއެމްޑީޕީގެ ދުއްޕާން ވަރަށް ބޮޑުވެއްޖެ މިގައުމުގައި ޖަރީމާ ހިންގަން އެމްޑީޕީގެ މަޖިލީހުގެ މެންބަރުންނަށް ޖާގަދެވެގިން ނުވާނެ .\nޖޫން 15, 2020 14:16\nއޯކޭ ވަހީދު ބާޣީއެއްވީމަ ބާޣީ ، ދެން ކެނެރީގޭ ނަޝީދު އިސްތިއުފާދިނީ އަމިއްލައަށް ، އިސްތިއުފާދިން ހަމައެކަނި ދިވެހި ރައީސް އެއީ ، އިސްތިއުފާދިން ރައީސޭ ނުކިޔޭނެތޯ\nޖޫން 15, 2020 14:17\nމިގައުމުގެ ދަރިންގެ އަޚްލާޤީ ފެންވަރު މިފެންނަނީ. މަގުދައްކާ ގައުމުގެ ކުރިމަގު ބައްޓަންކުރަންތިބޭ މީހުންނަކީ ގޮތެއްފޮތެއް އަޚްލާގެއް ނެތް ބަޔަކަށްވީމާ ދެން ގައުމަށްވާނެ ގޮތް ވިސްނާލާ. ތިމާމެންނަށްވުރެ އުމުރުގެ ގޮތުންނާ އިލްމުގެ ގޮތުންނާއި، މަގާމުގެ ގޮތުންނާއި ހައިސިއްޔަތުގެ ގޮތުންވެސް އަރާހުރި ތިމާމެންގެ އަމިއްލަ ގައުމުގެ ވެރިކަންކޮށްފަހުރި މީހަކާ ދިމާއަށް ހުތުރުބަހުން މުހާތަބުކުރުމުން އޭގެން އަންގައިދެނީ ތިމަޖްލީހަކީ ބާޒާރުމަތީ ޖަގަހައަކަށްވުރެއްވެސް ދަށްފެންވަރުގެ ތަނެއްކަން. ރައްޔިތުން މިގޮތުގައި ތިބެއްޖެނަމަ މިގައުމު އޮޔާ ހިނގައިދާނެ. ވީ އެންމެ އަވަހަކަށް މި މަޖްލިސް އުވާލަން އެބަޖެހެ.\nޖޫން 15, 2020 14:24\nމަޖުލިސް މެމްބަރުންގެ ރަހުމެއް ހަމްދަރުދީއެއް ކުލުނެއް އޯގާތެރި ކަމެއް ހިތްތިރިކަމެއް ދުރޫސުލްއަހުލާގެއް އެބަހުރިތަ މީސްމީޑިޔާގަޔާ އިއްޒަތްރި މެމްބަރުންގެ މަޖުލީހުގަ ރައީސް ވަހީދު ރޮލާ ކާލާފި؛ ސުބުހާނަﷲ ؛ ޔާﷲ ނަރަކައިގެ އަޒާބުން އަޅަމެން ދިންވާނދޭ؛ ޢާމީން\nޖޫން 15, 2020 15:01\nއަނގަބަހުންވެސް ހަމަލަ ދެވޭނެ ކަން ޓެރަރިޒަމް ގާނޫނުގެ2ވަނަ މާއްދާ ގެ (ޅ) ކިޔައިފި މީހަކަށް އެނގޭނެ!\nމިއަދު އެއިއްވީ ރައްޔިތުންގެ އަޑުބާ؟ ނޫނީ ކަނޑުވާލީ މަޖިލީހުގެ ހުރުމަތްބާ؟\nނޫނޭ އަދިވެސް ރީދުލަށް ވޯޓުދޭތި!!!! އެބަ އާދޭ އިލެކްސަނެެއް1\nޖޫން 15, 2020 15:25\nލަދީނީވީމާ ލާދީނީއޭވެސް ގޮވޭނެ. ވަގުންވީމާ ވަގަށްވެސްގޮވޭނެ، އެއައްވުރެން ބޮޑުވަގެއް ވެއްޖެއްޔާ ވަގައްވެސް ގޮވޭނެ. ކޮބައިތަ ރައްޔިތުމް މަޖުލީހޭ އިއްޒައްތެރި މެމްބަރޭ ކިޔާއިރު އަޅެ ލަދު ހަޔާތުގެ އެތިފުކެއްވެސްނެތީތަ\nޖޫން 15, 2020 15:26\nމަޖިލީހުގަ ވެސްތިބީ އޭރުމަގުމަތީގަ އުޅުނުމީހުން އެހަޖަމުނުވެގެން އުޅެނީ ޑރވަހީދު ވަރުގެވެރިއެއް މިރާއްޖޭގެ ވެރިކަމެއްނުކުރޭ އިހުލާސްތެރި ތެދުވެރި ތައުލީމީ ތަޖުރިބާ ދުނިއޭގެ ފެންވަރުގަ ސިޔާސީމީހުންގެ ތެރެއަކުނެއް އަދިވެސް އެވަރު މީހެއް މީހަގީގަތަކީ އެބައުޅޭ އެބައުޅޭ މަޖިލީސްއެއް މިފެއްނަނީ\nޖޫން 15, 2020 15:29\nރައްޔިތުންނަށް ކަމެއް ކޮށްދިނުމުގެ ބަދަލުގަ އަމިއްލަ ޒާތީ ކަންކަމަށް އިސްކަންދޭ ލާދީނީ ޕާޓީ އެއް އެމް ޑީ ޕީ އަކީ\nޑރ. ރާމީ ހަސަން މަނިކު(އެންޑޯކްރައިނޮލޮޖިސްޓް/ނިއުޔޯކް-ސެއިންޓްމޭރީހޮސްޕިޓަލް/އެމެރިކާ)\nޖޫން 15, 2020 15:37\nކޯނީ ރިޕޯރޓް އަކީ ސައްޙަ އެއްޗެއް ނޫން. ސައްޙަ އެއްޗަކަށް ނުވާ ގޮތަކީ މައުމޫނު ގެ ޑިފެންސް މިނިސްޓަރ އިސްމާޢީލް ޝަފީޢު، ލީޑް ކުރައްވައިގެން ލިޔުނު ރިޕޯރޓް އަކަށް ވާތީ. މައުމޫނު އަކީ ބަގާވާތުގައި ބައިވެރިވި މީހެއް ކަމުގެ ބޮޑެތި ހެކި އެބަ ހުރި. ވީމާ ސްޕްރީމް ކޯރޓުން ކަނޑަ އަޅާ ބަޔަކު، ނުވަތަ ވަކި ފަރާތަކަށް ނުޖެހޭ ބަޔަކު ކޯނީ ރިޕޯރޓު އަލުން ލިޔެ، މަޖްބޫރީ ހާލަތަކުން ވެރިކަން ބަދަލުވި ކަމަށްވާ ހިނދު، ވަހީދު އަކީ ރައީސް ކަން ކުރި މީހަކަށް ނުވާނެ! އަދި މިހާތަނަށް ބެލެވޭނީ ނައިބު ރައީސް އެއް ކަމުގައި! ވީމާ މިހާރު އޮތް ކޯނީ ރިޕޯރޓް އަކީ ސައްޙަ އެއްޗެއް ނޫން ކަމަށް ބޮޑެތި ހެކި ހުރީމާ، އެގޮތަށް މަޖްލިހުން ފާސްކޮށް، ވަހީދު އަކީ ރައީސް ކަން ކުރި މީހެއް ނޫން ކަމަށް މަޖްލިހުގެ ވޯޓަކުން ހަދަން ޖެހޭ. އެއީ ރައްޔިތުން ގެ ޖީބުން މިހާ ބޮޑު "މުސާރަ" އެއް ނޫނީ އެލަވަންސް އެއް މިހާރު ވެސް "ނުހައްޤުން" ވަހީދު އަށް ދޭން ޖެހޭތީ!\nޖޫން 15, 2020 17:02\nނިއުޔޯރކް ގަ ހުރެ އިޒްރޭލް ޙިމާޔަތް ކުރާ ބަޔަކު އަހުރެމެން ދިވެހީންގެ ދާޚިލީ ކަންތަކާއި ނުބެހި ހުރެބަލަ\nޖޫން 15, 2020 16:26\nއެހެންވިއިރު ގަންބޯ އެކޭ ވަހީދުއެކޭ ވާން ޖެހޭނީ ހަމަހަމަ!\nޖޫން 15, 2020 16:29\nދެން އެހެންވީމަ އެއްމެ ބޮޑު ބާޢީ އަކީ ކެނެރީގޭ ނަސީދު ، ދެން އޭނަގެ މޑޕ އައުވާނުން.\nޖޫން 15, 2020 16:32\nކަލޯ ިފުލުހުންގެ ޚްތިސާސުން ބޭރު މަސްއަލައެއްތީ ސިވިލް ކޯޓަށް އަބުރުގެ މަްއަލަ އެއްވިއްޔާ ދޭހުށަހަޅަން. ބާޣީ އަކަށް ނުކިޔާނެ ދޯ ނަީއެއްނޫނޭ.\nޖޫން 15, 2020 16:51\nޑޮކްޓަރ ރާމީ ތިޔަ ވިދާޅުވީ ތެދުފުޅެއް. ވަހީދު އަކީ ރައީސް ކަން ކުރި މީހެއް ނޫން. ނައިބް ރައީސް އެއް. ގާނޫން އަކީ އިންސާނުން ހަދާ އެއްޗެއް !\nޖޫން 15, 2020 17:39\nކިތަންމެވަރަކަށްކަރުންނޫނާރު ހިލޭ ވަރަށް ބާޣާވާތޭ ކިޔާހަޅޭލަވާ ހެދިޔަސް ރައީސް މުޙަންމަދުވަހީދުހަސަން މަނިކު ދިވެހި ރާއްޖޭގެ ރައީސް ކަންނުކުރާ ކަމަކަށް ނުވާނެ. ތިކިޔާގޮވެލިފަތި ޤަބޫލުކުރާނީ މިރާއްޖޭގައުޅޭރީނދޫހުމުގެ ވަބާޖެހިފަ ތިބި މީހުންއެކަނި. މިހާރުގެމަޖްލިސްގެ ގިނަ މެމްބަރުންނާ ރިޔާސަތުގެއަޚްލާގީ ފެންވަރު ދަށްކަމުން މަޖްލިސް ލައިވްބަލަން ފޫހިވާ ގިނަރައްޔިތުން ތަކެއް އެބަތިބި. ކިތަންމެ ދެރަވިއަސް ތައުލީމީ ފެންވަރާއި އަޚްލާގީ ގޮތުން ރައީސްވަހީދު އާ ގާތްކުރެވޭވަރުގެ އެންމެމެމްބަރެއްވެސް ތި މަޖްލިސް ގައިނެތް.\nޖޫން 15, 2020 17:49\nއަޅުގަނޑުމެންގެ އަޑުއަހަނީ، ކޮއްޓެއްގައި ގެންގުޅޭ ހަތަރެސްފައިޖަހައިގެން އުޅޭ އެއްޗެހިތަކާއި، ތިޔަ މަޖުލިހުގައި އުޅުއްވާ އިއްޒަތްތެރި މެމްބަރުނެކޭ ހަމަ ތަފާތެއްނެވެ. އެއްފަހަރު ގޮވާނެ، ބަހައިއިއިއި، އަނެއްފަހަރު އަހައިއިއި، މީހަކު ލާދީނީއޭ ގަންޖާބޯއޭ ކިޔައިފިއްޔާ ތި ތަނުގައި ތިބި ރީދޫ އިއްޒަތްތެރި މެންކަރިންތައް ހީވަނީ އެހެންކަމެއްވެގެން އުޅޭހެން. އެކަމަކު ތިމާމެން ނުރުހޭ މީހަކަ ދިމާލަށް ތިޔަ މަޖިލިސްކޮށީގައި ހަމަ ހިތައްއެރި އެއްޗެއް ގޮވަންވީ.\nޖޫން 15, 2020 17:59\nމަޖުލީހުން ރައްޔިތުންނަށް ކޮށްދިނީ ކޮންކަމެއް\nޖޫން 15, 2020 18:18\nމަޖުލިސް ތެރޭވެސް ބޭރުގައި ވިޔަސް ރައީސް ކަން ކޮށްފައި ތިބޭމީހުންގެ ނަމުގެ ކުރިޔަށް ރައީސް ބޭނުންކުރަންޖެހޭ.. ޤާނޫނު ހެދި މީހުންވެސް މިވަރު ނޭންގޭ، ގޮވަންޏާ ގޮވަންޖެހޭނީ ރައީސް ބާޤީ ވަހީދު..\nޖޫން 15, 2020 18:20\nބަލަ ކަލެއަކައްނޭންގޭތަ ނަޝީދު އިސްތިއުފާދިނީ ކެބިނެޓު ކުރިމަތީ ހުރެގެން އޭނާގެރަސްމީއޮފީހުގަކަން ކެބިނެޓު ކުރިމަތީގަހުރެދޭ އިސްތިއުފާ ދުނިޔޭގެކޮންޤައުމަކުންބާ ބަޢާވާތެއްގެ ގޮތުގަބަލައިގަންނަނީ\nޖޫން 15, 2020 18:53\nއެމްޑީޕީ މީހުން ހިތްހަމަޖެހޭނީ މުހަންމަދު އަމީނައް ހެދިހެން ރައީސް ވަހީދައްވެސް ހެދުނު ދުވަހަކު. އެފަދަ ބަޔަކާއި ގުޅިގެން އުޅުނު ކޮންމެ މީހަކައް މިފަދަ ހިތި ތަޖުރިބާ ކުރުން ވަރައް ގާތް. އެމްޑީޕީއަކީ ޒަމާނުއްސުރެ ދިވެހީން ދިރިއުޅެމުން އައި މުޖުތަމައުގެ އެކަކު އަނެކަކައަ އިހްތިރާމް ކުރުމުގެ އާދަ ނެތިކޮއް ގައުމާއި އާއިލާތަކާއި ރަހުމަތްތެރިން ނާއި އަވައްޓެރީން ބައިބައިކޮއް ގުޅުންތައް ފަސާދަކުރި ނުބައި މީހުންތަކެވެ. ދެން ވަހީދުވެސަ އެވެރިންގެ މީހަކައް ވެގެން ވެރިކަން ހޯދުމައް އުޅުނީ.. ދެން އެމީހުންވެސް ވަކި ވަހީދަކައް ހެވެއް އެދޭނެތަ. ؟


ދުރުގާވުން ހިތް ނޭދޭ! (ވިހިވަނަ ބައި) – Dhen.mv\nއަޒްކީ July 6, 2021 - 10:30 pm\nޝާނާ ރާއިފާ ބައްދަލުކުރަން އެ ދަނީ އެކަމަށް އެދި އޭނާގެ ހިތް އެދި ގޮވާވަރުންނެވެ. ރާއިފް އަމިއްލައަށް މަރުވާން މަސައްކަތްކުރިކަން އެނގުނު ހިސާބުން ޝާނާގެ ހިތަކަށް ހަމަޖެހުމެއް ނުލިބެއެވެ. ރޭގެ ނިދިން ވެސް އޭނާ މަހުރޫމް ކުރީ ރާއިފްގެ ޚިޔާލުތަކެވެ. ރާއިފާ މެދުގައި އޮތް ކަންބޮޑުވުމެއްގެ ސަބަބުންނެވެ. ޖީނާ ގާތުގައި އަހައިގެން ވެސް ރާއިފް ހާލު އޮޅުންފިލުވަން ޝާނާގެ ހިތަށް އެރިއެވެ. ނަމަވެސް އެކަމުން ވެސް ޖީނާ ނުބައި ހީއެއް ކޮށްފާނެތީ އަމިއްލައަށް ރާއިފާ ބައްދަލުކުރާން ދާން ނިންމީއެވެ.\nސޯފާގައި އޮތް މާދިހަށް އޮތީ ނިދިފައެވެ. ކުޑަކޮށް ނިދައިލެވުނު ނަމަވެސް ރަނގަޅަށް ނިދި ހަމަނުޖެހޭތީ ޒައިނާ އައުމުން ނިދައިލަން އޮށޯތީ ޒައިނާގެ އެދުމުގެ މަތިންނެވެ. ރާއިފް އޮތް އެނދު ކައިރީގައި ހުރި ގޮނޑީގައި ޒައިނާ އިށީނދެގެން އިނެވެ. އޭނާގެ ނަޒަރު ހުއްޓިފައި ވަނީ އަރާމު ނިންޖަކުން ނިދައިލައިފައި އޮތް ރާއިފަށެވެ. ވިސްނެމުން ދިޔައީ ރާއިފް އެވަރުގެ ބޮޑު ފިޔަވަޅެއް ނަގަން ޖެހުނު ސަބަބަކާ މެދުގައެވެ. ޒައިނާއަށް އެނގޭ ގޮތުން ރާއިފަކީ ޒިދާނަށް ވުރެ ކެތްތެރި ހިތްވަރުގަދަ އިންސާނެކެވެ. ދީނުގެ އިލްމު ވެސް ޒިދާނަށް ވުރެ ބޮޑަށް ލިބިފައި ހުންނާނީ ވެސް ރާއިފަށެވެ. ޒިދާން ވެސް އެންމެ ހިތްދަތިވި ދުވަހު އެފަދަ ފިޔަވަޅެއް ނުނަގައެވެ. އަމިއްލައަށް މަރުވުމަކީ ކުފުރުގެ މަރެއްކަން ރާއިފަށް އެނގޭނެކަން ކަށަވަރެވެ. ރާއިފް މަޑުމަޑުން ލޯހުޅުވައިލީ ޒައިނާ ބަލަން އިންދައެވެ. ތުންފަތް މައްޗަށް ހިނިތުންވުމެއް ވެރިކުރުވަމުން ޒައިނާ ރާއިފްގެ ނަމުން ގޮވައިލިއެވެ. އެހިނދު ރާއިފްގެ ދެލޯ ޒައިނާއަށް އަމާޒުވިއެވެ. އެ ދެ ލޮލުން ފެންނަމުން ދިޔައީ ޝަކުވާއެވެ.\n" އަހަރެން މަރެއް ނުވޭތަ؟" ބަލި އަޑަކުން ރާއިފް އަހައިލިއެވެ. އެހެންބުނުމާ އެކު ޒައިނާއަށް އަނގަމަތީގައި އަތް އަޅައިލެވުނީ ސިހުނު ވަރުންނެވެ. އެފަދަ އެއްޗެއް ރާއިފަށް ބުނަން ކެރުނުކަމޭ ހިތަށް އެރިއެވެ. ހޭއެރުމާ އެކު އެންމެ ފުރަތަމަ ވެސް ރާއިފް އެކަހަލަ އެއްޗެއް ބުނެފާނެ ކަމަށް ޒައިނާ ހިއެއް ނުކުރެއެވެ.\n" ސުބުހާނަﷲ.. ރާއިފް ކޮއްކޮ ކީކޭތަ ތި ކިޔަނީ... ރާއިފް އުމުރު ދިގު ކުރައްވާށި.. އާމީން!!" ޒައިނާ އެހެން ބުނިއިރު އޭނާއަށް ރޮވިއްޖެއެވެ.\n" ނޫން ދޮންތާ... އަހަރެން ދިރިހުރުމުގެ މަޤްސަދަކީ ކޮބާ.. އަހަރެންގެ އަތުގައި އޮތީ ކޯއްޗެއް.. އަހަރެންނަށް ހުރިހާ އެއްޗެއް ގެއްލިއްޖެ.. ލޯބިވި ކުއްޖާ ގެއްލި އެންމެ ގާތް އެކުވެރިޔާ ވެސް ގެއްލުނީ.. ވަޒީފާއެއް ނެތި އުޅެމުން މިދަނީ ދޮންބެގެ ތައްޕާހުގަ...އަހަރެންނަށް އަހަރެންގެ މުސްތަޤުބަލް ފެންނަނީ ވަރަށް އަނދިރިކޮށް" ރާއިފަށް ޝަކުވާ ކޮށްލެވުނެވެ. އިންސާނާ ދުނިޔެއަށް ފޮނުވުމުގެ މަޤްސަދު ރާއިފަށް އެނގިހުރެ ވެސް އެކަހަލަ ސުވާލެއް ކުރީތީ ޒައިނާ ހައިރާންވިއެވެ. ރާއިފްގެ އެހާ އީމާންތެރިކަން ކުޑަވީ ކޮންއިރަކު ހެއްޔޭ ހިތަށް އެރިއެވެ.\n" މާތް ﷲ އިންސާނާ މި ދުނިޔެއަށް ފޮނުއްވައިފައި ވަނީ އެކަލާނގެއަށް އަޅުކަން ކުރުމަށް.. އެކަލާނގެ އެންގެވި ގޮތަށް އުޅުމަށް.. ދުނިޔެމަތީގަ ދިމާވާ ދަތިތަކަކީ އެކަލާނގެ ކުރިމަތިކުރައްވާ އިމްތިހާނެއް... އާޙިރަތުގެ ބާއްޖަވެރިކަން އޮތީ އެ އިމްތިޙާނުތަކަށް ކެތްތެރިވާ މީހާއަށް... ދުނިޔޭގައި އެކި ކަހަލަ މުސީބާތްތައް ކުރިމަތިވާނެ... މާތް ﷲ މުސީބާތް ޖައްސަވާނީ ވެސް އެކަލާނގެ އެންމެ ލޯބިވެވޮޑިގަންނަވާ އަޅުންނަށް... ރާއިފަށް ވުރެ މާ ހާލުގައި އުޅޭ މީހުން ވެސް ދުނިޔޭގައި އެބައުޅޭ... މިއަދު ރާއިފް އަތުގައި ލާނެ އަންނައުނު އެބަހުރި، ކާނެ އެއްޗެހި އެބަހުރި ، ލޯބިވާ އާއިލާއެއް އެބައޮތް، އުޅޭ ތަނެއް އެބަހުރި.. ރާއިފަށް ލިބިފައި ތި ހުރި ނިއުމަތްތައް އެއްވެސް ވަރަކަށް ނުލިބޭ މީހުން ވެސް ދުނިޔޭގައި އެބައުޅޭ... އެހެންވީމާ ތިމާއަށް ލިބިފައި ހުރި ނިއުމަތްތަކަށް ޝުކުރުވެރިވުމުގެ ބަދަލުގައި ތި ގޮތަށް ޝަކުވާކޮށް އަމިއްލައަށް މަރުވާން އުޅުމަކީ އެކަލާނގެއަށް އުރެދުން... ދުނިޔެމަތީގައި އަހަރުމެންނަށް ހާދަ ހެޔޮކަމެއް ކުރެވިއްޖޭ ހީވާ ނަމަ އެއީ ކުށްހީ އެއް.... ވީމާ ކުރެވިފައި ހުރި މަދު ހެޔޮކަންތަކާ އެކު ކުފުރުގެ މަރަކުން މަރުވާން ޤަސްދުކުރަންވީ ކީއްވެ... ރާއިފްގެ ހަށިގަނޑުގައި ތި ވަނީ މާތްﷲ އެޅުއްވި ފުރާނައެއް.. އެފުރާނަ ގެންދަވަން ވީމައި ލަހެއް ފަހެއް ވެސް ނެތި ގެންދަވާނެ.. އެހެންވީމާ ރާއިފަށް ތި ކުރެވުނީ ވަރަށް ބޮޑު ފާފައެއް... އަޖަލު އައިސް ނުޖެހެނީސް އަވަހަށް ތިކަމަށް ތައުބާވޭ... " ޒައިނާ ނަސޭހަތްތެރިވީ މަޑުމައިތިރިކަމާ އެކު ނަމަވެސް އެއަޑުގައި ކޮންމެވެސް ވަރަކަށް ރުޅީގެ އަސަރު ވެސް ވިއެވެ. ރާއިފްގެ ލޮލުގެ ކަނަކުން ފޭބި ކަރުނަ ތިކި ކަންފަތް ހުރަސްކޮށް ވެއްޓުނީ ބޯ ދަށުގައި އޮތް ބާލީހަށެވެ. ޒައިނާ ދެއްކި ވާހަކައިން އޭނާއަށް ހަމަވިސްނުން ލިބިއްޖެއެވެ. ނަމަވެސް ހަމަ ވިސްނުން ލިބުނު ވަގުތު މި ވަނީ ފާއިތުވެފައެވެ. އޭނާއަށް އަރައިގަނެވިފައި އެ ވަނީ ބޮޑު ފާފައަކަށެވެ.\n" އަހަރެންގެ އީމާންތެރިކަން ދަށްވީ.. ކުރެވެމުން ދިޔަ ހިތްދަތި އިހުސާސްތަކަށް ކެތްތެރި ނުވެވުނީ.. ޝައިތާނާ ބޮލަށް ސަވާރުވީ... " ރާއިފަށް ގިސްލެވެން ފެށުނެވެ.\n" ރާއިފް ތި ހިތާމަ ކުރާ ކަމެއް ދޮންތައާ ހިއްސާކޮށްލަބަލަ.. މީހަކާ ހިއްސާކުރުމުން ވެސް ހިތަށް ހަމަޖެހުން ލިބޭނެ.. ރާއިފް ދައްކާ ކޮންމެ ވާހަކައެއް އެއްވެސް ފޫހިކަމެއް ނެތި ދޮންތަ އަޑުއަހާނަން.. ބުނެބަލަ.." ޒައިނާ ބުންޏެވެ.\n" އަހަރެން އުޅެއުޅެ ވެސް ވަޒީފާއެއް ނުލިބުނު.. އެކައުންޓްގައި ހުރި ލާރިކޮޅު މުޅިން ހުސްވެއްޖެ... ހިތަށް އެރީ އަހަރެން މި ބޮޑު ލޫޒާރއެކޭ.. އަނެއްކޮޅުން އަހަރެންގެ އެންމެ ގާތް ރަހުމަތްތެރިޔާ އަހަރެންނަށް ދިން ކެހި ހިތަށް އަރާ ކޮންމެ ފަހަރަކު ހާދަ ހިތްދަތިވެޔޭ ދޮންތާ... ދުނިޔޭގެ އެންމެން އަހަރެންނަށް ކެހި ދިނަސް އަހަރެންނަށް ކެތްކުރެވިދާނެ.. އެމީހުންނަށް މާފު ވެސް ކުރެވުނީސް... އެކަމަކު ޒިދާން.... ޒިދާނަކީ އަހަރެންގެ ހަށިގަނޑުގެ އެއްބައިކަމަށް ދެކިގެން އުޅުނު މީހާ.. އޭނާ އެވަރު ބޮޑު ކެއްސެއް އަހަރެންނަށް ދިނީ އަހަރެންގެ ލޯބިވެރިޔާއާ އެކު.. ޝާނާ... ދުވަހަކު ވެސް އެހާ ލޯތްބެއް އެހެން ކުއްޖަކުދެކެ ނުވަން.. އޭނަ އަހަރެންނަށް ކޮންމެ ގޮތެއް ހެދިޔަސް އަހަރެންގެ މިހިތް އަދިވެސް ބޭނުން ވަނީ އޭނާ... އަހަރެން އަމިއްލަ ނަފްސު ދެކެ އެންމެ ރުޅި އަންނަ އެއް ސަބަބަކީ އެއީ... ޝާނާ މަތިން އަހަރެންނަށް ހަނދާން ނައްތައެއް ނުލެވުނު.. " ކުރެހިފައިވާ އަޑަކުން ރާއިފް ބުންޏެވެ.\n" ރާއިފް ވިސްނައިލަބަލަ! ތިހެން ތި ވަނީ ހެއްދެވި ފަރާތަށްވުރެ ބޮޑަށް އެހެންމީހުން ދެކެ ލޯބިވެވޭތީ... އެންމެ ބޮޑަށް ލޯބިވާން ޖެހޭ ފަރާތަކީ ﷲ ތަޢާލާ.. ދިރިއުޅުމުގަ ގިނަ ފަހަރަށް ނާކާމިޔާބާ ކުރިމަތިލާން ޖެހެނީ އާހިރަތަށް ވުރެ ދުނިޔަވީ ކަންތައްތައް އިސްކުރެވޭތީ... ޒިދާނަށް ދޮންތަ ނަސޭހަތް ދިން ދުވަހު ރާއިފް ވެސް އަޑުއަހަން ހުރީމެއްނު.. ހުރިހާ އެންމެނަށް ވުރެ އަދި ހުރިހާ އެއްޗަކަށް ވުރެ ބޮޑަށް ލޯބިވާންވީ ހެއްދެވި ފަރާތް ދެކެ. ދެ ދުނިޔޭގެ ފަލާހާ ކާމިޔާބު ލިބެން އޮތީ އެގޮތަށް އުޅެގެން... ތި އަންހެން ކުއްޖާ ރާއިފަށް ލިބެން ހުރިއްޔާ ލިބޭނެ.. އޮތީ ކެތްތެރިވުން.... ހުރިހާ ކަމެއްގައި ވެސް ވަކީލުކުރަން ވާނީ އެފަރާތަށް.. އޭރުން ރާއިފް ހީވެސް ނުކުރާހާ ގޮތްގޮތަށް ކަންކަމަށް މަގުފަހި ވެގެން ދާނެ.. " ޒައިނާ ނަސޭހަތްތެރިވިއެވެ. ރާއިފް ވަކި އެއްޗެއް ނުބުނެ ދެލޯ މަރައިލިއެވެ. އެވަގުތު މެރިފައިވާ ދެލޮލުގެ ތެރެއިން ފޭދިގެން އައީ ތާޒާ ކަރުނައެވެ.\nމާދިހަށް ހޭވެރިކަންވީ ޒައިނާ ރާއިފަށް ގޮވައިލި އަޑު އިވިފައެވެ. އޮތްތަނުން ނުތެދުވިއެއް ކަމަކު އެ ދެމެދުގައި ދެކެވުނު ހުރިހާ ވާހަކައެއް މާދިހަށް އަޑު އިވުނެވެ. އެހާ ދީންވެރި، ހިތްހެޔޮ އަނތްބަކު ލިބުނީތީ ހިތާހިތުން ﷲއަށް ހަމްދުކުރެވުނެވެ. ޒައިނާ ރާއިފަށް ނަސޭހަތްތެރިވި ގޮތަށް ޚުދު އޭނާއަށް ވެސް ނަސޭހަތްތެރި ނުވެވޭނެކަން އޭނާ ޤަބޫލުކުރިއެވެ.\nޒައިނާއާއި ރާއިފްއާ ދެމެދު ދެކެވުނު ވާހަކަތައް އަޑުއަހަން އެތާ އެހެންމީހަކު ވެސް ހުއްޓެވެ. ކުޑަކޮށް ހުޅުވިފައިވާ ދޮރުގެ ބޭރުގައި އެމިހުންގެ ވާހަކަތައް އަޑު އަހަން ހުރި ޝާނާއަށް ވެސް ރޮވިއްޖެއެވެ. ޒައިނާގެ ވާހަކަތަކުން ޝާނާއަށް ވެސް އިބްރަތެއް ހާސިލް ވެއްޖެއެވެ. ރާއިފް އަމިއްލައަށް މަރުވާން މަސައްކަތް ކުރުމުގެ ފަހަތުގައިވާ އެންމެ ބޮޑު ސަބަބަކީ އޭނާކަން އެނގުމުން ހިތަށް ވަރަށް އަސަރުކުރިއެވެ. އަމިއްލަ ނަފްސު ކުށްވެރިކުރެވުނެވެ. ރާއިފް އޭނާ ދެކެވީ ހަޤީޤީ ލޯބިކަން އިހުސާސްކުރެވުނެވެ. އެފަދަ ލޯތްބެއް މިދުނިޔެމަތީގައި އޭނާދެކެ ވާނެ އެހެން މީހެއް ނެތް ކަން ޔަގީން ކުރެވިއްޖެއެވެ. އެތެރެއަށް ވަދެ ރާއިފްގެ ކިބައިން މައާފަށް އެދި ހަޤީގަތް ކިޔައިދޭން ބޭނުންވި ނަމަވެސް އެ ހިތްވަރެއް ނުލިބުނެވެ. ކުރިއަށް ފިޔަވަޅެއް އަޅައިފައި ވެސް މަޑު ޖެހެވުނީ ވަގުތަކީ އެންމެ ރަނގަޅުވަގުތަށް ނުވެދާނެތީއެވެ. އެތެރެއަށް ވަންނާނެ ހިތްވަރު ވެސް ނުލިބުނީއެވެ. އައިކޮޅަށް އެނބުރިދާން ހިނގައިގަތްއިރު ޝާނާގެ ދެލޮލުގައި ވިދަމުން ދިޔައީ ކަރުނައެވެ.\nސޯފާގެ އެއްކޮޅުގައި އަންފޫޒާ އިންއިރު އަނެއްކޮޅުގައި އިނީ އަނީކެވެ. މީގެ އިރުކޮޅެއް ކުރިން އެމީހުން ދައްކަމުން ދިޔައީ ތާޝާގެ ވާހަކައެވެ. އަންސޫދާއާއި ދާނިޔާލްއަށް ނުގުޅޭތީ އެވާހަކައެވެ. ތަނަށް ވެރިވެފައިވި ހިމޭންކަން ނަގައިލީ އެތަނަށް އައިސް ހުއްޓުނު ޖީނާއެވެ.\n" މަންމާ!! އަހަރެން ވާހަކައެއް ބުނަން ބޭނުން..." އަންފޫޒާގެ ކުރިމަތީގައި ހުރި ސޯފާގޮނޑީގައި އިށީންނަމުން ޖީނާ ބުންޏެވެ.\n" އަވަހަށް ބުނޭ ދަރިފުޅާ... ކިހިނެއްވީ؟ ތާޝާ ރަނގަޅުތަ؟" އަންފޫޒާ އަހައިލިއެވެ. ޖީނާއާ ދިމާލަށް އަނީކްވެސް ބަލައިލި އެސުވާލުގެ ޖަވާބު އޭނާ ވެސް އެނގެން ބޭނުންވެފައިވާތިއެވެ.\n" ތާޝާއަށް ނަފްސާނީގޮތުން ވަރަށް ބޮޑު އަސަރުކޮށްފައި ހުރިހެން ހީވަނީ.. އަތް ޖަހައިލިޔަސް ނޫނީ ބަހެއް ބުންޏަސް ސިއްސައިގެން ދަނީ... ނުވެސް ކައި.. ހެނދުނު ވަރަށް ކިޔައިގެން އެންމެ ރޮއްޓެއް ކެއި ގޮތަށް އެ އޮތީ.." ޖީނާ ވަރަށް ދެރަވެފައި ބުންޏެވެ. އަންފޫޒާ ދެ ފަރާތަށް ބޯހޫރާލީ ތާޝާގެ އިހުސާސްތައް ހުންނާނެ ގޮތް އިހުސާސް ކުރެވޭތީއެވެ. އަނީކް ވެސް އިނީ ތާޝާގެ ހާލާ މެދުގައި ވިސްނި އެކަމާ ދެރަވެފައެވެ.\n" އަހަރެންނަށް ފެންނަނީ ތާޝާ ސައިކޮލޮޖިސްޓަކަށް ދައްކަން... " ޖީނާ ބުންޏެވެ.\n" ރަނގަޅު ކަމެއް.. އެކަމަކު އެކަހަލަ މީހުންނަށް އެހާ އަވަހަށް އެޕޮއިންޓްމަންޓް ހޯދަން އުނދަގޫ ވާނެއްނު.." އަންފޫޒާ ބުންޏެވެ.\n" ނޫނޭ މަންމާ.. އެބަހުރި ވަރަށް ރަނގަޅު މީހެއް.. އަނީކްގެ ފްރެންޑެއް.. އޭނާ ހުރީ މިގެއަށް މިރޭ އައިސްދޭން ތައްޔާރަށް.." ޖީނާ އަނީކަށް ބަލައިލަމުން ބުންޏެވެ. އަނީކަށް ޖީނާގެ މޫނަށް ބަލައިލެވުނީ ހައިރާންވެ އިނދެއެވެ. މާލޭގައި އޭނާގެ ރަހުމަތްތެރި ނަފްސާނީ ޑޮކްޓަރެއް ހުންނަކަން އޭނާއަށް ވެސް އެނގުނީ އަދި ކިރިޔާ ވިއްޔާއެވެ.\n" އެއީ ތެދެއްތަ އަނީކް؟ އެހެންވީއިރު ތިމީހަކު އަވަހަށް ގެންނަން އުޅެންވީއެއްނު.. ވީހާ ވެސް އަވަހަކަށް ފަރުވާ ލިބުނީމަ ރަނގަޅު ވާނީ" އަންފޫޒާ އަނީކަށް ބަލައިލަމުން ބުންޏެވެ. އަނީކް ބަލައިލީ ޖީނާއަށެވެ. ޖީނާއާ ދިމާލަށް ދެލޯ ހަނިކޮށްލެވުނީ ބުނާނެ އެއްޗެއް ނޭނގިގެންނެވެ. އެހިނދު ޖީނާ މޫނުމަތިން މައުސޫމުކަން ދައްކައިލަމުން އާނއެކޭ ބުނުމަށް އިޝާރާތްކޮށްލިއެވެ. ޖީނާގެ ސިކުނޑީގައި ރާވަމުން ދާ ކަމަކާ މެދު ވިސްނަމުން އަނީކަށް އާއެކޭ ބުނެވުނީ ވަރަށް އުނދަގުލުންނެވެ.\n" އެހެންތަ!! އެހެންވިއިރު ގުޅާ އަވަހަށް.. މަންމަ މި އިނީ އަދި އިޝާ ނަމާދު ވެސް ނުކޮށް... ތި މީހަކު އަންނަންވާއިރަށް އަންނާނަން ނަމާދުކޮށްލައިގެން..." އިން ތަނުން ތެދުވަމުން އަންފޫޒާ ބުންޏެވެ. ޖީނާ ހިނިތުންވެލަމުން އިންތަނުން ތެދުވިއެވެ.\n"އަސްތަޣްފިރުﷲ... ސޮރީ މަންމާ ދޮގެއް ހެދުނީތީ.." އަންފޫޒާ ދާތަން ބަލަހައްޓައިގެން ހުރި ޖީނާއަށް ހިތުން ބުނެވުނެވެ.\n" ކޮން ސައިކޮލޮޖިސްޓެއްގެ ވާހަކަ ތި ދައްކަނީ.. އަދި ބުނެފިއެއްނު އަހަރެންގެ ފްރެންޑެކޭ.. " ޖީނާގެ ގާތުގައި ހުއްޓެމުން ހަމައެކަނީ ޖީނާއަށް އިވޭ ވަރަށް އަނީކް ބުންޏެވެ.\n" ސޮރީ.. ޒިދާން ތާޝާއާ ބައްދަލުކުރަން ބޭނުންވެގެން އުޅޭތީ.. ތާޝާއަށް ވެސް މިވަގުތު ޒިދާން ފެނުނިއްޔާ ވަރަށް އުފާވާނެ.." ޖީނާ ބުންޏެވެ.\n" އެހެންވީމަ ތިބުނާ ސައިކޮލޮޖިސްޓަކީ ޒިދާން ދޯ.. " އަނީކް ވިސްނައިލަމުން ބުންޏެވެ.\n" ދެން އަހަރެންގެ ބޮލަށް ކަނޑައިލާން ޖެހޭތަ.... ޖީނާގެ ފްރެންޑެކޭ ނުބުނީ ކީއްވެ.... " އަނީކް ޝަކުވާ ކޮށްލިއެވެ.\n" މަންމައަށް އެނގޭނެ އަހަރެންގެ ފިރިހެން ރައްޓެހިން ނުތިބޭނެކަން.. އެހެންވީމަ އަނީކްގެ ރައްޓެސެކޭ ބުނީ... ދެން އެކަން މާބޮޑު ކަމަކަށް ނުހަދަބަލަ.." ފޯނުގައި ޒިދާންގެ ނަމްބަރު ޖަހަމުން ޖީނާ ބުންޏެވެ.\n" ބޮޑުކަމަކަށް ނުހަދަން... ޖީނާގެ މަންމައަށް ޒިދާން ފެނުނީމަ ނޭނގޭނެ ކަމަށްތަ ހިކުރަނީ" އަނީކް އަހައިލިއެވެ.\n" އެކަމާ އަނީކް ކަންބޮޑު ނުވެބަލަ... އަހަރެން ހުރިހާ ކަމެއް ހަމަޖައްސާނަން... އަނީކް ކޮށްދެންވީ ކަމަކީ އަނގަ މަޑުން ލައިގެން ހުންނަންވީ.." ޖީނާ ބުންޏެވެ. އަނީކް މޫނަށް ހަދައިލިގޮތުން ޖީނާއަށް ހޭން ފެށުނެވެ. އަނީކަށް އެ ގޮތަށް ޖީނާ ހެނިކޮށް ފެނުނީ ފުރަތަމަ ފަހަރަށެވެ. ގުދުރަތީގޮތުން ޖީނާއަށް ލިބިފައިވާ ފިޔާތޮށިކުލައިގެ ހިމަ ތުންފަތަށް އަނީކަށް ބަލައިލެވުނީ ބޭއިޚްތިޔާރުގައެވެ. ރީތި ހިނިތުންވުމެކޭ ހިތަށް އެރިއެވެ. އެހިނދު އަނީކް ވެސް ހިނިތުންވެލިއެވެ. ނަމަވެސް ދެވަނަ ހިނދުގައި މޫނުމައްޗަށް ސީރިއަސްކަން ގެންނަމުން ކަރުކެހިލިއެވެ.\n" ހެލޯ ޒިދާން... ކޮބާ ރެޑީތަ؟" ޖީނާ ފޯނު ކަންފަތުގައި ޖަހައިލަމުން އަހައިލިއެވެ.\n" އާނ.. މިހިރީ ތިގޭ ދޮރުމަތީގަ.. އެހެންގެއަކަށް ބަދަލުވި ވާހަކަ ނުވެސް ބުނަމެއްނު.." ޒިދާން ބުންޏެވެ.\n" ތިވާހަކަ ދައްކާނީ ފަހުން.. މިކިޔައިދޭ ކޯޑު ޖަހާފަ ވަދެބަލަ.. އަވަސްކުރައްޗޭ.. މަންމަ ނަމާދުކޮށް ނިމެންވާއިރަށް މިކަން ނިންމަން ޖެހޭނެ.." ޖީނާ އެހެން ބުނުމަށް ފަހު ޒިދާނަން އެގޭގެ ކޯޑު ކިޔައިދިނެވެ. އިރުކޮޅަކުން ގޭތެރެއަށް ވަދެގެން އައީ ޒިދާނެވެ. އަތްދިގު ގަމީހަކާ އެކު ފަޓުލޫނެއް ލައިފައިވާއިރު ހުރީ ބެގީކޮށްފައެވެ. ނޭފަތާއި އަނގައައި އެކު މާސްކެއް އަޅައި ލޮލުގައި ވަނީ ބޮޑު ، ނަމްބަރު އައިނެއް އަޅައިފައެވެ. ޒިދާންހުރި ގޮތުން ޖީނާގެ ގާތަށް ހިނިއައެވެ. އަވަހަށް ޒިދާން ގޮވައިގެން ސިޑިއާ ދިމާލަށް ހިނގައިގަތީ އަންފޫޒާ ނަމާދުކޮށް ނިމުމުގެ ކުރިން ޒިދާން ތާޝާއާ ބައްދަލުކުރުވުމަށެވެ. އަނީކް ވެސް އެދެމީހުންގެ ފަހަތުން ހިނގައިގަތެވެ.\n" އަހަރެން ވަންނާނަން ޒިދާން ގޮވައިގެން އެތެރެއަށް.. އަނީކް ބޭރުގަ ހުރޭ މަންމަ އާދޭތޯ ބަލަން.. މަންމަ އެތެރެއަށް ވަންނަން އުޅެފި ނަމަ...." އެހިސާބަށް ބުނެފައި ޖީނާ ހުއްޓުނެވެ. ބުނާނެ އެއްޗެއް ނޭނގުނީއެވެ.\n" ވަންނަން އުޅެފިނަމަ؟" އަނީކް ނިތްއަރުވައިލަމުން ޖީނާ ބުނި އެއްޗެއް ތަކުރާރު ކޮށްލިއެވެ.\n" ވަންނަން އުޅެފިނަމަ ހަދާނެ ގޮތް އެނގޭނީ އަނީކަށް... ކޮންމެ ގޮތެއް ހަދައިފަ ވެސް މަންމަ އެތެރެއަށް ވަނެ ނުދޭތި.." ޖީނާ އަވަސް އަވަހަށް ބުންޏެވެ. އެއަށް ފަހު އަނީކަށް ވާހަކަ ދައްކާނެ ފުރުސަތެއް ނުދީ ޒިދާން ގޮވައިގެން އެތެރެއަށް ވަނެވެ.\nފެންވަރައިގެން ނިކުތްގޮތަށް ބަރތްރޯބާ އެކު އަންސޫދާ އިނީ އެނދުމަތީގައި އިށީނދެގެންނެވެ. އަންސޫދާގެ ސިކުނޑީގައި އެނބުރެމުން ދިޔައީ އޭނާގެ ލޯބިވާ ދަރިފުޅު ތާޝާގެ ހަނދާންތަކެވެ. ތާޝާގެ އަޑުއަހައިލާ ހިތުން ވެސް އަންސޫދާ ވަނި ކެތްމަދުވެފައެވެ. އެހެން ނަމަވެސް ތާޝާ ގުޅާނެ ދުވަހަކަށް އިންތިޒާރު ކުރުން ނޫން ގޮތެއް ނެތެވެ. އެއީ ދާނިޔާލް އަންގައިފައި އޮތްގޮތެވެ.\nކުއަލަ ލަމްޕޫރު ކައިރީގައި އޮންނަ ބީޗް ރިސޯޓަކަށް އަންސޫދާ ގޮވައިގެން ދާނިޔާލް އައީ އަންސޫދާ ހިތްހަމަޖައްސައި ދިނުމަށް ޓަކައެވެ. އެހެން ނަމަވެސް އެތަނަށް އައިސް ދެ ދުވަސް ވިއިރު ވެސް އަންސޫދާގެ ހިތަކަށް ހަމަޖެހުމެއް ނުލިބުނެވެ. މިއަދު ހޭލީންސުރެ ފެށިގެން ވެސް އަންސޫދާއަށް ބުނަން ނޭނގޭ އުނދަގޫތަކެއް ވަނީއެވެ. ކެތްތެރިކަން ކޮޅުންލާން ކައިރިވުމުން އިން ތަނުން ތެދުވިއެވެ. އަލަމާރި ކައިރީގައި ހުއްޓި މަޑުމަޑުން އަލަމާރީގެ ދޮރުހުޅުވައިލިއެވެ. ކަބަޑުތެރޭގައި އޮތް ދެ ފޯނަކީ އޭނާއާއި ދާނިޔާލްގެ ފޯނެވެ. އެމީހުންނަކީ އެގޮތަށް ދަތުރަކު ދާ ނަމަ އާންމުގޮތެއްގައި ފޯނު ނިއްވައިލައިގެން އުޅޭ ބައެކެވެ. އެއީ ކައިވެނި ކުރި ފުރަތަމަ ދުވަހުން ފެށިގެން ވެސް އެދެމީހުންގެ ދެމެދުގައި އޮންނަ ގަވާއިދެކެވެ. މިއަދާ ހަމައަށް ވެސް އެމީހުން އަންނަނީ އެ ގޮތުގައި ހިފަހައްޓަމުންނެވެ. އެކަމަކު މިފަހަރު އަންސޫދާއަކަށް ކެތެއް ނުކުރެވުނެވެ. ދަރިފުޅާ މެދު އޮތް ކަންބޮޑުވުމެއްގެ ސަބަބުން ފޯނު ހުޅުވަން މަޖުބޫރު ވެއްޖެއެވެ. އަންސޫދާ އޭނާގެ ފޯނު ނެގުމަށް ފަހު ޕަވަރއަށް ފިތައިލިއެވެ. ހަމައެވަގުތު އޭނާއަށް ކުއްލި ސިހުމެއް ލިބުނީ ދާނިޔާލް އަންސޫދާގެ އަތުން ފޯނު ޖަހައިގަތުމުންނެވެ. އަލުން އެފޯނު ނިއްވައިލިއެވެ. ދާނިޔާލްގެ މޫނުމަތިން ފެންނަމުން ދިޔައީ ހިތްހަމަނުޖެހުމުގެ ކުލަވަރުތަކެވެ.\nޖީނާއާއި ޒިދާން ކޮޓަރީގެ ދޮރު ހުޅުވައިލުމާ އެކު އެނދުގައި އޮތް ތާޝާއަށް ލިބުނީ ސިހުމެކެވެ. ޖީނާއާ އެކު ހުރި ނުދަންނަ ފިރިހެނެއް ފެނުމުން ތާޝާ އޮތްތަނުން ތެދުވެ ހަށިގަނޑު ސީދާ ކޮށްލިއެވެ. އެ ނުދަންނަ މީހާއާ ދިމާލަށް ތާޝާ ބަލައިލުމަށް ފަހު ޖީނާއާ ދިމާލަށް ނިތްއަރުވާލީ ކާކުހޭ އަހާ ފަދަ ގޮތަކަށެވެ.\n" ތާޝާ.. ކަންބޮޑުނުވޭ.. މިއައީ ތާޝާގެ ކައުންސެލަރ ގޮވައިގެން... " އެތެރެއަށް ވަންނަމުން ޖީނާ ބުންޏެވެ. ތާޝާ ޒިދާނާ ދިމާލަށް ބަލައިލިއެވެ. އެބެލުމުގައި ވަނީ ކޮންކަހަލަ އަސަރެއް ކަން ދެނެގަންނަން އުނދަގުލެވެ. ޒިދާން ވަރަށް ފުން ނަޒަރަކުން ތާޝާގެ މޫނަށް ބަލައިލިއެވެ. ރޮއެރޮއެ އެ ދެ ލޮލަށް ވަނި ރަތްކަމެއް ވެރިވެފައެވެ. އެ ރީތި މޫނުމަތީގައި އެއްވެސް ދިރުމެއް ނެތެވެ. ޒިދާންގެ ބޭނުންވީ ތާޝާ ގެނެސް އޭނާގެ މެޔާލައި ބޮނޑިކޮށްލުމަށެވެ.\nޖީނާ ގޮނޑިއެއް ގެނެސް އެނދުމަތީގައި އިން ތާޝާ ކައިރީގައި ބެހެއްޓުމަށް ފަހު އެތާ އިށީނނުމަށް ޒިދާނަށް އިޝާރާތް ކުރިއެވެ. ޒިދާން ގޮނޑީގައި އިށީނނުމުގެ ބަދަލުގައި ތާޝާގެ ގާތުގައި ކުޑަކަކޫ ޖަހައިގެން އިށީނނެވެ. ތާޝާއަށް ލިބުނީ ހައިރާންކަމެކެވެ. އެއް ފަހަރު ޖީނާއަށް ބަލައިލުމަށް ފަހު އަނެއް ފަހަރު ކުރިމަތީގައި އިން ނުދަންނަ މީހާއަށް ބަލައިލީ ވާނުވާ ނޭނގި އިނދެއެވެ.


Barulamaanee ah thaa'eedhu kuranee MDP ge 23 memberun\nބަރުލާމާނީއަށް ތާއީދު ކުރަނީ އެމްޑީޕީގެ 23 މެންބަރުން!\nރައީސް މުހައްމަދު ނަޝީދު އަދި ރައީސް އިބްރާހިމް މުހައްމަދު ސޯލިހް: ރައީސް ނަޝީދު ވަނީ ބަރުލަމާނީއަކަށް ވެރިކަމުގެ ނިޒާމު ފުރޮޅާލާ ބޮޑުވަޒީރަކަށް ވަޑައިގަތުމަށް ރަސްމީކޮށް ޝައުގުވެރިކަން ފާޅު ކުރައްވާފައި -- އަވަސް ފޮޓޯ\nރައްޔިތުންގެ މަޖިލީހުގެ ސުޕަމެޖޯރިޓީ އޮތް މޯލްޑިވިއަން ޑިމޮކްރަޓިކް ޕާޓީ (އެމްޑީޕީ) ގެ މަޖިލީސް މެންބަރުންގެ ތެރެއިން ގިނަ މެންބަރުން ބަރުލަމާނީ ނިޒާމާ ދެކޮޅުކަން ހާމަކޮށްފި އެވެ.\nއެކަން ހާމަވީ އެމްޑީޕީގެ ގައުމީ މަޖިލީހުގެ މެންބަރުން ތިއްބަވާ ވަޓްސްއަޕް ގްރޫޕްގައި ބަރުލަމާނީ ނިޒާމަކަށް ތާއީދު ކުރަނީ ކިތަން މެންބަރުންތޯ ބެލުމަށް ނެގުނު ހިޔާލު ހޯދުމުގެ ވޯޓެއްގައެވެ. މެންބަރުންގެ ތާއީދު އޮތް ގޮތެއް ބެއްލެވުމަށް ހުށައެޅުއްވީ ރައީސް މުހައްމަދު ނަޝީދު އިސްވެ ހުންނަވައެވެ. މަޖިލީހުގެ 65 މެންބަރުންގެ ތެރެއިން ބަރުލަމާނީ ނިޒާމަކަށް ތާއީދު ކުރައްވާ ކަމަށް ވިދާޅުވީ 23 މެންބަރުންނެވެ.\nސަރުކާރު އުވާލާ ރާއްޖޭގެ ހިންގުން ބަރުލަމާނީ ނިޒާމަށް ބަދަލުކޮށް ބޮޑުވަޒީރުކަން ބޭނުންފުޅުވާ ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް މެސެޖަކުން ވަނީ އަންގަވާފައެވެ.\nނަޝީދުގެ އެ މެސެޖަށް ފަހު އެމަނިކުފާނަށް ވަފާތެރި މަޖިލީސް މެންބަރުންނާއި ޕާޓީގެ އެކްޓިވިސްޓުން ގެންދަނީ ބަރުލަމާނީ ނިޒާމެއް ގެންނަން ޖެހޭ ކަމަށް ފާޅުގައި ވިދާޅުވަމުންނެވެ.\nރައީސް ނަޝީދުގެ މެސެޖަށް ސަރުކާރުން ވަނީ ޖަވާބުވެސް ދީފައެވެ.\nރައީސުލްޖުމްހޫރިއްޔާގެ އޮފީހުގެ ތަރުޖަމާން މުހައްމަދު މަބުރޫކް އަޒީޒް ވިދާޅުވީ ވެރިކަމުގެ ނިޒާމު ބަދަލު ކުރުމާއި ގުޅޭގޮތުން ރައީސް މުހައްމަދު ނަޝީދު ކުރެއްވި މެސެޖެއް ރައީސުލްޖުމްހޫރިއްޔާއަށް ލިބިވަޑައިގެންފައިވާ ކަމަށެވެ.\n"މިހާރު އަމަލު ކުރަމުންދާ ވެރިކަމުގެ ނިޒާމަކީ ރައްޔިތުންގެ ސީދާ ވޯޓަކުން އަމަލު ކުރުމަށް ނިންމާފައިވާ ގޮތެއް ކަމަށްވާތީ މިކަމަށް ބަދަލެއް ގެނެވޭނީސް އާންމު ރައްޔިތުންގެ ވޯޓަކުން ކަމަށް ރައީސުލްޖުމްހޫރިއްޔާ ދެކެވަޑައިގަންނަވާ،" މަބުރޫކް ވިދާޅުވިއެވެ.\nއެމްޑީޕީ ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު + ބަރުލަމާނީ ނިޒާމް ރިޔާސީ ނިޒާމް\n"ކެންޑިޑޭޓަކީ އަޅުގަނޑު، ނިޒާމު ފުރޮޅާލާނެ"


ރާއްޖެ - ސަރުކާރާމެދު ހިތްހަމަ ނުޖެހުން\nމިނިސްޓަރު ތޯރިގް ވަޑައިގަންނަވާތީ ދަނގެތީގައި ވެސް އިހްތިޖާޖަށް ތައްޔާރު ވަނީ\nނުރުހުން ފާޅުކޮށް ލިޔެފައިވާ ޕޯސްޓަރުތައް ބަނދަރު ސަރަހައްދުގައި ބެހެއްޓުން\nމެންބަރު އިލްހާމް ދާއިރާއަށް ވަޑައިނުގެންނެވުން\nކ. މާލެ 27 ޖެނުއަރީ 2017 | ހުކުރު 17:04 1,184\nމިނިސްޓަރު ތޯރިގް ވަޑައިގަންނަވާތީ ދަނގެތީގައިވެސް އިހްތިޖާޖަށް ތައްޔާރު ވެފައި -\nރައީސުލްޖުމްހޫރިއްޔާގެ ޚާއްސަ މަންދޫބެއްގެ ހައިސިއްޔަތުން އެންވަޔަރަމެންޓް މިނިސްޓަރ ތޯރިގް އިބްރާހިމް އދ. ދަނގެއްޗަށް ވަޑައިގަންނަވާތީ އެރަށުގައި އިހްތިޖާޖު ކުރުމަށް ތައްޔާރު ވެއްޖެ އެވެ.\nރާއްޖެ އެމްވީއަށް މައުލޫމާތު ދެއްވަމުން ދަނގެތީ ކައުންސިލްގެ މެންބަރަކު ވިދާޅުވީ ދަނގެތީ ދާއިރާގެ މެންބަރު އިލްހާމް އަހުމަދުގެ މަޖިލިސް ކެމްޕޭން ތެރޭގައި ވެވަޑައިގެންނެވި ވައުދުތައް ފުއްދަވައިދެއްވާފައި ނުވާތީ އެކަމުގެ ނުރުހުން ފާޅުކޮށް ލިޔެފައި ހުރި ޕޯސްޓަރުތަކާއި ބެނާތައް ބުރާސްފަތި ދުވަހުގެރޭ ދަންވަރު އެރަށު ބަނދަރު ސަރަހައްދުގައި ބަޔަކު ދަމަހައިފައިވާ ކަމަށެވެ.\nބެނާތަކުގައި ލިޔެފައިވަނީ ރަށުގެ ބަނދަރު ހަދައިނުދިނުމާއި ބޮޑު ހިލަ ނުޖެހުމާއި ދޯނި އެހެލާ ޔާޑު ހަދާފައި ނުވުމާއި ބޯފެނާއި ނަރުދަމާގެ ނިޒާމް ގާއިމް ކޮށްދީފައި ނުވާތީ އެކަން ފާހަގަ ކޮށްފައެވެ. އަދި ކާޑުގެ އަގުބޮޑުވުމާއި ތަކެތީގެ އަގު އުފުލިފައިވާތީ އެކަމުގެ ހިތްހަމަނުޖެހުން ފާޅުކުރުމަށް، ތިން ކާޑު ގޯނި އެލުވާފައިވެ އެވެ.\nމީގެއިތުރުން ރަށުގެ ސިއްޚީ ދާއިރާގެ ހާލަތު ދަށަށް ގޮސްފައިވާ ކަމަށާއި ކައުންސިލަށް ޒިންމާ ނުއުފުލޭ ނަމަ ރަށު ކައުންސިލްގެ އިސްތިއުފާއަށް ވެސް ވަނީ ގޮވާލާފައެވެ.\n2013 ވަނަ އަހަރު މަޖިލިސް ކެމްޕޭންގެ ފަހުން ދާއިރާގެ މެންބަރު އިލްހާމް ދާއިރާއަށް ވަޑައިގެންފައި ނުވާ ކަމަށް ކައުންސިލުން މައުލޫމާތު ދެއެވެ.\nރައީސްގެ ޚާއްސަ މަންދޫބެއްގެ ގޮތުގައި ވަޑައިގަންނަވާ ޓީމުގައި މިނިސްޓަރު ތޯރިގްގެ އިތުރުން ބައެއް މަޖިލީސް މެންބަރުން ވެސް ހިމެނި ވަޑައިގަންނަވައެވެ.\nއެޓީމު ދަނގެއްޗަށް ވަޑައިގަތުމަށް ހަމަޖެހިފައިވަނީ ހުކުރު ދުވަހު ހަވީރު 5:30 ގައި ކަމަށް ކައުންސިލުން މައުލޫމާތު ދެއެވެ. އެ ޓީމު ބުރާސްފަތި ދުވަހު އިލްހާމްގެ ދާއިރާގައި ހިމެނޭ އދ. އޮމަދޫއަށް ވަޑައިގަތުމުން އެރަށުގައި ވެސް ގިނަ އދަދެއްގެ މީހުން ވަނީ އިޚްތިޖާޖު ކޮށްފައެވެ.


Bengaluru balikoh Maziya ummeedhu aakohffi\nބެންގަލޫރު ބަލިކޮށް މާޒިޔާ އުންމީދު އައުކޮށްފި\nބެންގަލޫރު އެފްސީގެ މައްޗަށް 2-1 ގެ ނަތީޖާއަކުން ކާމިޔާބު ހޯދައި، އޭއެފްސީ ކަޕް ގުރޫޕް ސްޓޭޖަށް ކޮލިފައިވުމުގެ އުންމީދު މާޒިޔާއިން އާ ކޮށްފި އެވެ.\nމާޒިޔާގެ ފުރަތަމަ ލަނޑު މެޗުގެ 62 ވަނަ މިނެޓްގައި ކާމިޔާބު ކުރީ އިބްރާހިމް މަހްދީ ހުސައިން (ހަބޭސް އިއްބެ) އެވެ. އޭނާ ލަނޑު ޖެހީ އިބްރާހިމް އައިސަމް (ޓޯނީ) ދިން ހިތްގައިމު ޕާހުންނެވެ. ބެންގަލޫރުގެ ޕެނަލްޓީ އޭރިއާ ބޭރުން ބެންގަލޫގެ ކުޅުންތެރިންގެ ގައިން ނެއްޓި ޓޯނީ އެ ޕާސް އޭރިއާ ތެރެއަށް ދިނީ ވަރަށް ބަލާލަފައި ހަބޭސް އިއްބެ ރަނގަޅު ޕޮޒިޝަންގައި ހުރުމުންނެވެ. އިއްބެ ވަނީ، ވަރަށް އިތުބާރާއެކު ބޯޅަ ގޯލްގެ ތެރެއަށް ފޮނުވާލާފަ އެވެ.\nފުރުތަމަ ހާފުގައިވެސް އިއްބެއަށް ވަނީ އެކަހަލަ ރަނުގެ ފުރުސަތެއް ލިބިފަ އެވެ. ހަމްޒާ މުހައްމަދު (ހަމްޕް) ވަރަށް ބަލާލާފައި ދިން ޕާސް އޭރިއާ ތެރެއަށް ހުހަށް އަރައި އިއްބެ ފޮނުވާލި ނަމަވެސް އެ ބޯޅަ ދިޔައީ ހުރަސް ދަނޑީއާ އިއްޗިއެއްހައި މަތިން ބޭރަށެވެ.\nބެންގަލޫރުން ނަތީޖާ ހަމަހަމަ ކުރީ، އެ ޓީމަށް ލިބުނު ޕެނަލްޓީއެއްގަ އެވެ. އެ ޓީމަށް ދިން ޕެނަލްޓީއާ މެދު މާޒިޔާގެ ބެންޗުން ވަރަށް ބޮޑަށް ސުވާލު އުފެއްދިއެވެ. ބެންގަލޫރުގެ މުހައްމަދު އާޝިގީ ހުއްޓުވުމުގެ ގޮތުން މާޒިޔާގެ ބިދޭސީ ދެ ޑިފެންޑަރުން ކަމަށްވާ ޝަރީފް މުހައްމަދު އާއި ޕީޓާ ޕްލަނިޗް އެކުގައި މަސައްކަތް ކުރުމުގެ ތެރޭގައި އާޝިގީއަށް ބޯޅަ ގެއްލި ތިން ކުޅުންތެރިން އެކުގައި ވަނީ ޗާޖްވެފައެވެ.\nބެންގަލޫރުގެ ޕެނަލްޓީ މެޗުގެ 69 ވަނަ މިނެޓްގައި ކާމިޔާބު ކުރީ ކުރިން ބާސާއަށް ކުޅުނު ނިލީ އެވެ. މާޒިޔާގެ ކީޕަރު އޮވިއަސް އަޒީޒީ ހަރަކާތް ކުރީވެސް ރަނގަޅު ފަޅި އަށެވެ.\nމާޒިޔާ މެޗުން މޮޅުކޮށްދިން ލަނޑު 78 ވަނަ މިނެޓްގައި ކާމިޔާބު ކުރީ ކޯނޭލިއަސް ސްޓްވާޓް (ކޯނޭ) އެވެ. ހަމްޕް ބެންގަލޫރުުގެ ހާފުގެ މެދެއްހާ ހިސާބުން ދިން ބޯޅަ، ކޯނޭ ސްޕީޑް ބޭނުންކޮށްގެން ހޯދައި އޭރިއާގެ ތެރެއަށް ވެދެ ގޯލްގެ ކަނަށް ބޯޅަ ވައްދާލީ ބެންގަލުރުގެ ކީޕަރު ގްރުޕްރީޓް ސިންހް އަށްވެސް ފުރުސަތު ނުދީ އެވެ.\nޕްލޭއޮފްގެ ދެ ވަނަ ލެގް މެޗު އޮންނާނީ އަންނަ ބުދަ ދުވަހު ބެންގަލޫރުގަ އެވެ. އެ މެޗު ލަނޑެއް ނުޖެހި އެއްވަރުވިޔަސް މާޒިޔާ ގުރޫޕް ސްޓޭޖަށް ކޮލިފައި ވާނެ އެވެ.\nމާޒިޔާ އިބްރާހިމް މަހުދީ ހުސެއިން (ފޭދޫ އިއްބެ)


އެސްޓީއޯއިން ހަކަތަރި ލޭބަލް ޖެހި އުފެއްދުންތައް ވިއްކަން ފެށުން – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ އެސްޓީއޯއިން ހަކަތަރި ލޭބަލް ޖެހި އުފެއްދުންތައް ވިއްކަން ފެށުން – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\nސްޓޭޓް ޓްރޭޑިންގ އޯގަނައިޒޭޝަން (އެސް.ޓީ.އޯ) އިން ހަކަތަރި ލޭބަލް ޖެހި އާލާތްތައް ވިއްކަން މިއަދު ފަށައިފިއެވެ. މިއީ ރާއްގޭގައި ހަކަތަރި ލޭބަލް ޖެހި އުފެއްދުންތައް އެންމެ ފުރަތަމަ ފަހަރަށް ތައާރަފްކޮއް އާންމުންނަށް ވިއްކަން ފަށައިފައިވާ ކުންފުންޏެވެ. ހަކަތަރި ޕްރޮގްރާމަކީ ރާއްޖެއަށް އެތެރެކުރާ ކަރަންޓު ސާމާނަކީ ވަކި ފެންވަރެއްގެ ތަކެތިކަން ޔަގީންކުރުމަށް މިނިސްޓްރީން ފަށާފައިވާ ޕްރޮގްރާމެކެވެ. މި ޕުރޮގުރާމުގެ ދަށުން ކަރަންޓު އާލާތްތަކުގައި ހަރުކުރާ ލޭބަލަކީ ކަރަންޓު މަދުންބޭނުންކުރާ އާލާތްތައް ދެނެގަތުމަށް ފަސޭހަކުރުމަށާއި އެފަދަ އާލާތްތަކުން ކަރަންޓު ބޭނުންކުރާ މިންވަރާއި ގުޅޭ ސައްހަ މަޢުލޫމާތު އަންގައިދިނުމުގެ މަޤްސަދުގައި ހަރުކުރާ ލޭބަލެކެވެ.\nމި ހަފްލާ އިފްތިތާޙްކޮށްދެއްވީ މިނިސްޓަރ އޮފް އެންވަޔަރަންމަންޓް ކްލްއިމެޓް ޗޭންޖް އެންޑް ޓެކްނޮލޮޖީ އޮނަރަބަލް އައިމިނަތު ޝައުނާއެވެ. އެކަމަނާގެ ވާހަކަފުޅުގައި ހަކަތަ ސަމަކާރަ އާލާތްތައް ބޭނުންކުރުމުން ކަރަންޓަށް ކުރަންޖެހޭ ހަރަދު ކުޑަކުރެވި، އާންމުންގެ ޖީބުތަކަށް ލުއިވެގެން ދާނެކަމަށް ވިދާޅުވިއެވެ. އަދި ހަކަތަރި އާލާތްތައް ރާއްޖޭގެ ބާޒާރުގައި އިތުރުވުމަށް އުންމީދުކުރައްވާ ކަމަށް ވިދާޅުވިއެވެ.\nކަރަންޓު ބޭނުންކުރާ މިންވަރާއި ހަކަތަ ސަމަކާރަ މިންވަރު އަންގައިދޭ ސަމަކާރަ ލޭބަލް ހުންނާނީ އެކަކުން ފެށިގެން ފަހަކާއި ހަމައަށް ދަރަޖަ ގިންތި ކުރެވިފައެވެ. އެގޮތުން އެންމެ ފުރަތަމަ ދަރަޖައިގެ ލޭބަލް އަކީ ހަކަތަ ސަމަކާރަ މިންގަނޑަށްފެތޭ އެންމެ ދަށްމިންވަރު އަންގައިދޭ ލޭބަލެވެ. އަދި ފަސްވަނަ ދަރަޖައިގެ ލޭބަލަކީ ހަކަތަ ސަމަކާރަ މިންގަނޑުގެ އެންމެ މަތީ ދަރަޖަ އަންގައިދޭ ލޭބަލެވެ.\nދިރިއުޅުމުގައި ބޭނުންކުރާ ތަފާތު ބާވަތުގެ ކަރަންޓު އާލާތްތަކުގެ ސަބަބުން ދިރިއުޅުމުގެ މަސައްކަތްތައް ފަސޭހަވީނަމަވެސް ކަރަންޓު ޚަރަދު ބޮޑުވެގެންދިއުމަކީ އެކަމުގެ ސަބަބުން ތަކުލީފުތަކެއްވެސް ކުރިމަތިވާކަމަކެވެ. އެހެންކަމުން ކަރަންޓު އާލާތްތައް ހޯދުމުގައި ހަކަތަރި ލޭބަލުގައިވާ މައުލޫމާތުގެ އަލީގައި ސަމަކާރަ ތަކެތި ޚިޔާރުކުރުމަކީ ވަރަށް މުހިންމު ކަމެކެވެ.


Addu Coordinator eh ge geyge billoori thalhaalaifi | Mihaaru\nދިދަ ދަނޑި ނެގުމުގެ މަސައްކަތް ކުރަމުން ދިޔަ އިރު ޒުހެއިރު އިއްޔެ ސިޓީ ސްކެއާގައި --ފޮޓޯ/ އައްޑޫ ލައިވް\n17 ޖުލައި 2018 - 09:43 26 comments\nސ. ހިތަދޫ ގައި ގެސްޓް ހައުސްއެއް ހިންގާ އަދި ބޭސްފިހާރަތަކާއި ކްލިނިކެއް ހިންގާ ވިޔަފާރިވެރިޔާ ޒުހައިރު މިއަދު ވިދާޅުވީ ގެއަށް ބަޔަކު ހަމަލާ ދިނީ، ދަންވަރު އެކެއް ޖަހައި ބޮޑުވި ފަހުން ކަމަށެވެ.\n"ވަރަށް ބާރަށް ގާ އުކުމުގެ ސަބަބުން ގޭގެ ކުރިމަތީ ދޮރުތަކުގެ ބިއްލޫރިތައް ތަޅައިގެން ގޮސް ގާތައް ގޭ ތެރޭގައި ހުރީ،" އޭނާ ވިދާޅުވި އެވެ.\n"ނަސީބަކުން އެއްވެސް މީހަކަށް ގެއްލުމެއް ނުވޭ."\nޒުހައިރު ވިދާޅުވި ގޮތުގައި އޭނާގެ ގެ އަށް ބަޔަކު ހަމަލާ ދިނީ ހިތަދޫ ސިޓީ ސްކެއާގައި ހުރި ދިދަ ދަނޑި ނެގުމުގެ މަސައްކަތް ހައުސިން މިނިސްޓްރީގެ ބެލުމުގެ ދަށުން ރޭ ކުރަމުން ދަނިކޮށް، އެ ސަރަހައްދަށް ބަޔަކު އެއްވެ، އޭނާއާ ޒާތީ ގޮތުން ވެސް ދިމާކޮށް، އިންޒާރުތަކެއް ދީފައި ވަނިކޮށެވެ.\nޒުހައިރުގެ ގޭ މައި ދޮރުގެ ބިއްލޫރިގަނޑު ތަޅާލާފައި\n"އެހެންވެ ވަރަށް ބޮޑަށް ތުހުމަތުކުރެވޭ އޭގެ ތެރެއިން ބަޔަކު ކަމަށް މިކަން ކުރީ. އެ މީހުންނާ ބެހޭ މައުލޫމާތާ އެކު، މި މައްސަލަ އަޅުގަނޑު ވާނީ މިހާރު ފުލުހުންނަށް ވެސް ރިޕޯޓްކޮށްފައި،" ޒުހެއިރު ވިދާޅުވި އެވެ.\n"އެ ގްރޫޕްގައި އިސްކޮށް ހުރީ ރައްޔިތުންގެ މަޖިލިހުގެ އެމްޑީޕީ މެމްބަރެއް."\nމީގެ ކުރިން ވެސް ބަޔަކު ވަނީ ޒުހެއިރުގެ ގޭގެ ބިއްލޫރިތައް ތަޅާލައިފަ އެވެ.\nއޭނާ ވިދާޅުވީ ސިޓީ ސްކެއާގައި ހުރި ދިދަ ދަނޑި ނަގަން ނިންމީ އޭގެ ބުޑުގައި ހުރި ބޯލްޓްތަކުގައި ވަރަށް ބޮޑަށް ދަބަރު ޖަހައި، އެ ވެއްޓިދާނެ ކަމުގެ ބިރު ވެސް އޮތުމާ އެކު ރައްކާތެރިކަމުގެ ފިޔަވަޅެއްގެ ގޮތުން ކަމަށެވެ.\nދިދަ ދަނޑީގެ ބުޑުގައި ދަބަރު ޖަހާފައި: އެ ނެގީ ރައްކާތެރިކަމުގެ ފިޔަވަޅެއްގެ ގޮތުން ކަމަށް ޒުހައިރު ވިދާޅުވި\n"ތަންކޮޅެއް ކުރިން އޭގައި ދިދަ ނެގި ނަމަވެސް، ދަނޑީގެ ކޮޅުގައި ހުންނަ ބޯ ވެސް ހަލާކުވި ފަހުން އޭގައި ދިދަ ވެސް ނުނަގާތާ މިހާރު އަހަރުތަކެއް ވެއްޖެ. އެހެންވެ ހަގީގަތުގައި އެ ދިދަ ދަނޑިއަކީ އެއްވެސް ބޭނުމެއް ނެތް ގޮތަކަށް ސިޓީ ސްކެއާގައި ހުރި އެއްޗެއް،" ޒުހައިރު ވިދާޅުވި އެވެ.\n"އަނެއްކާ ނުރައްކާތެރި ހާލަތެއްގައި އޭތި ހުރީ. ބޮޑަށް ލަފާކުރެވެނީ ބޯލްޓްތަކުގައި އެހާ ބޮޑަށް ދަބަރު ޖެހީ މޫދާ ކައިރި ހިސާބެއްގައި އޭތި ހުރީމަ ކަމަށް."\nއޭނާ ވިދާޅުވީ ސިޓީ ސްކެއާގައި ފެންވަރު ރަނގަޅު ޕާކެއް ހެދުން ކަހަލަ ކަމަކަށް އެތަން ހަމަޖައްސައި ދޭން ބައެއް މީހުން އެދިފައިވާ ކަމަށެވެ.\n"އެހެންވެ އަޅުގަނޑުމެންގެ ޕްލޭނުގައި ވެސް ހުރީ އެ ލޮކޭޝަނަކީ ވެސް ހިތަދޫގެ މުހިއްމު ތަނަކަށް ވާތީ އެތަނުގައި އާންމުންނަށް ބޭނުންކުރެވޭނެ ކަހަލަ ފެންވަރު ރަނގަޅު ޕާކެއް ކަހަލަ ތަނެއް ތަރައްގީ ކުރަން،" ޒުހައިރު ވިދާޅުވި އެވެ.\nދިދަ ދަނޑި ނެގުމުގެ މަސައްކަތް ކުރަނީ\nސިޓީ ސްކެއާގައި ބޮޑު ދިދަ ދަނޑިއެއް ބެހެއްޓީ 2011 ވަނަ އަހަރު އައްޑޫގައި ސާކް ސަމިޓް ބާއްވަން އެމްޑީޕީގެ ސަރުކާރުން ކުރިއަށް ގެންދިޔަ މަސައްކަތްތަކުގަ އެވެ. އޭގައި ދިދަ ނަގަން އޭރު ހާއްސަ ރަސްމިއްޔާތެއް ވެސް ބޭއްވި އެވެ.\nނަމަވެސް ދުވަސްތަކެއް ފަހުން، އެ ދިދަ ދަނޑީގެ ބޭނުން ވަނީ ކެނޑިފަ އެވެ.\nއިތުރު ލިޔުންތައް ސ. ހިތަދޫ އައްޑޫ ހައުސިން މިނިސްޓްރީ އައްޑޫ ޕޮލިސް އަބްދުﷲ ޒުހައިރު


HPA ge guideline aa khilaafu vegen iyye 15 thaneh bandhu kuri - AO News\nއެޗްޕީއޭގެ ގައިޑްލައިނާ ޚިލާފުވެގެން އިއްޔެ 15 ތަނެއް ބަންދުކުރި\nމާލޭގެ ސައި ހޮޓަލަކުން މީހުން ޚިދުމަތް ހޯދަނީ - ފޮޓޯ: މިހާރު\nއެގޮތުން އެޗްޕީއޭ އިން ހާމަކުރާ ގޮތުގައި އިއްޔެ ވަނީ 240 ތަނެއް އިންސްޕެކްޓްކޮށްފަ އެވެ. އޭގެ ތެރެއިން 15 ތަނެއް މިހާރު ވަގުތީ ގޮތުން ބަންދުކޮށްފައިވާއިރު، ބުދަ ދުވަހުވެސް 20 ތަނެއް ވަނީ ބަންދުކޮށްފަ އެވެ.\nއެގޮތުން އެޗްޕީއޭ އިން އިއްޔެ ބަންދުކުރި ތަންތަނުގެ ތެރޭގައި ހަ ސެލޫނަކާއި، ހަތް ފިހާރައެއްގެ އިތުރުން ދެ ކެފޭއާއި ރެސްޓޯރެންޓް ހިމެނެއެވެ.\nއެޗްޕީއޭގެ އުސޫލުތަކާއި އެއްގޮތަށް ވިޔަފާރިތައް ހިންގާތޯ ބެލުމަށް “މާސް އިންސްޕެކްޝަން” ފަށާފައި ވަނީ ޖުލައި 30 ވަނަ ދުވަހު އެވެ. އެގޮތުން ގްރޭޓަރ މާލެ ސަރަޙައްދުގައި ހިންގަމުންދާ އެ ޚާއްސަ އޮޕަރޭޝަންގެ ދަށުން މިހާތަނަށް 1،253 ތަނެއް އިންސްޕެކްޓްކޮށް، ޖުމްލަ 203 ތަނެއް ވަނީ ބަންދުކޮށްފަ އެވެ.\nކޮވިޑް-19: އިތުރު 45 މީހުން ޕޮޒިޓިވްވެއްޖެ\nކޮވިޑް-19: އިތުރު 33 މީހަކު ބަލިން ރަނގަޅުވެއްޖެ\nކޮވިޑް-19: އިތުރު 39 މީހުން ޕޮޒިޓިވްވެއްޖެ


Jinsee goanage vaahaka: Valhu nuley vunu hithi hageegathakee aharenge adhiri maazee - AO News\nއަހަރެން ޖިންސީ ގޯނާގެ ޝިކާރަކަށްވީ އުމުރުން އެންމެ 13 އަހަރުގައެވެ. އަދިވެސް އިންސާފެއް ނުލިބޭ. މި ވޭނުގަ އުޅުން ނޫން ގޮތެއް ނެތެވެ.” މިއީ ޖިންސީގޯނާގެ ޝިކާރައަކަށް ވި އަންހެނެއްގެ ތަޖުރިބާއެވެ. އޭނާގެ ވާހަކައެވެ.\n“އެ ހިތްދަތި ހަދާން އާވުމުން ރޮވެއެވެ. މި އަދިރި ހަގީގަތް އެގުމުން އަހަންނާއި އަގައިން ބުނަން ބޭނުންވާ މީހަކު ނެތެވެ. ކޮންމެ މީހަކުވެސް ލޯ އަޅާފަ،މަލާމާތް ކޮށްފައިދަނީ މި ހުރިހާ ކަމެއްގެ ޒިންމާ ނަގަންޖެހޭނީ އަހަންނޭ ބުނާފަދަ ގޮތަކަށެވެ.\nއެ ބިރުވެރި ހާދިސާ ހިނގިތާ އެތައް އަހަރެއްވެއްޖެއެވެ. އެހެންނަމަވެސް އަހަރެންނަށް އެ އުދަނގޫތަކުން އަރައެއް ނުގަނެވެއެވެ. އެ ހަނދާންތައް ހިތަށް ވެރިވުމުން ތުރުތުރު އަޅައި، ކޮޅަށް ހުންނަން ވެސް އުދަނގޫވެ އެވެ. އެ ހާދިސާ ހިނގިއިރު އަހަރެން ކިޔަވަމުން ދިޔައީ ރަށު މަދަރަސާގެ ގްރޭޑް 07 ގައެވެ. އާއިލާގައި އަހަރެންގެ އިތުރުން 05 ކުދިން ތިބި އިރު ބައްޕަ މަސައްކަތްކުރަމުން ދިޔައީ ރިސޯޓެއްގައެވެ. އަހަރެމެންގެ ހުރިހާ ކަމެއް ބެލެހެއްޓުމަށް ހަވާލުވެގެން ހުރީ މަންމައެވެ. މަންމައާއި ބައްޕަގެ އެންމެ ބޮޑު އުއްމީދަކީ އަހަރެމެން ކިޔަވައިގެން މޮޅު މީހަކަށް ވުމެވެ. ސްކޫލްގައި ކިޔަވާ އެއްޗަކަށްވުރެ އިތުރު އެއްޗެހި ދަސްކޮށްދިނުމަށް މަންމަ އަހަރެން ޓިއުޝަނަށް ފޮނުވަން ފެށީ އަހަންނަކީ އާއިލާގެ އެންމެ ދޮށީކުއްޖާކަމުން އަހަންނަށް ރަގަޅު ގޮތެއް މެދުވެރިވެއްޖެނަމަ މަންމަމެންނަށްވެސް ލުއި ފަސޭހަވާނެތީއެވެ.\nއަހަރެން ޓިއުޝަން ކްލާހަށް ދާންފެށިއިރު އިތުރު ދެ ކުއްޖަކުވެސް އެ ކްލާހަށް ދެއެވެ. އަހަރެން ޓިއުޝަނަށް ދާންފެށި ފުރަތަމަ ދުވަހުން ފެށިގެންވެސް މުދައްރިސްގެ ހާއްސަ ސަމާލުކަމެއް އަހަންނަށް ލިބޭކަން ފާހަގަކުރެވުނެވެ. އެކަމާ އުފާވެސް ވިއެވެ. އެހެންނަމަވެސް އެ ހާއްސަކަމަކީ އަހަންނަށް ހުރި ނުރައްކަލެއްކަން އޭރު އަހަންނަށް އިހުސާސްވެފައެއް ނެތެވެ. ކޮންމެ ރެއަކު އެހެން ކުދިން ގެއަށް ފޮނުވުމަށްފަހުވެސް އަހަންނަށް އިތުރު އެއްޗެހި ބުނެދިނުމަށް މަދައްރިސް އަހަރެން މަޑުކުރުވައެވެ.\nއެ ބިރުވެރި ހާދިސާ ފެށުނު ރެއަކީވެސް އެފަދަ ވިއްސާރަ ރެއެކެވެ. ހުރިހާ ކުދިން ގެއަށް ދިއުމާއެކު މުދައްރިސް ކްލާސް ތަޅުލުމުން އަހަންނަށްވެސް ހައިރާންކަމެއް ލިބިގެން ދިޔައެވެ. އެއަށްވުރެ ބޮޑު ހައިރާންކަމެއް ލިބިގެން ދިޔައީ މުދައްރިސްގެ އަމަލުތައް ހުރި ގޮތުންނެވެ. އަހަރެން އެހެން ނުހެދުމަށް ރޮއި އާދޭސްކުރީމެވެ. އެހެންނަމަވެސް އެ އަޑު އޭނާއަކަށް ނުއިވުނެވެ. “މި ވާހަކަ ބުނެފިނަމަ ބޭޒާރުވަނީ ލިއުޝާގެ އާއިލާ. އަހަރެންނަކީ ކިހާ ބާރު ގަދަ މީހެއްކަން ލިއުޝައަށް އެގޭނެ. އަހަރެން ބޭނުންނަމަ ސްކޫލުންވެސް ކަނޑާލެވޭނެ” އޭނާ ބޭނުންކަންތައް ހާސިލްވުމުން އޭނާގެ ބާރުގަދަކަން ހާމަކޮށްލީ ފަހުރުވެރިކަމާއެކުގައެވެ.\nއެ ބިރުވެރި ރެއަށް ފަހު އަހަރެން ޓިއުޝަނަށް ދާކަށް ބޭނުމެއް ނުވިއެވެ. ބޭނުންވީ ގެއިން ނުނިކުމެ އޮންނާށެވެ. މަންމަ އާއި އެ ވާހަކަ ހިއްސާކުރާށެވެ. އެހެންނަމަވެސް އެ ބިރުވެރި އިންޒާރާއެކު އެފަދަ ހިތްވަރެއް އަހަންނަށް ނުލިބުނެވެ. އަހަރެން ޓިއުޝަނަށްދާން ބޭނުން ނުވިޔަސް މަންމަ އަހަރެން ގަދަކަމުން ފޮނުވައެވެ. އޭނަ ބޭނުންވާ ކޮންމެ ރެއަކު އަހަންނަށް އެ އަނިޔާތައް ތަހައްމަލުކުރަން ޖެހެއެވެ. އެންމެ ފަހުން އެކަން ނިމިގެން ދިޔައީ އަހަރެން ހީވެސް ނުކުރާފަދަ ގޮތަކަށެވެ.\nއަހަރެން ބަނޑުބޮޑުކަން އަހަންނަށްވެސް އެގުނީ ބަނޑަށް 5މަސްވީ ފަހުންނެވެ. އެ ހަބަރާއެކު މުޅި ރަށުގައި އަހަންނާއި ބެހޭ ގޮތުން އެކި ވާހަކަތައް ދެކެވެން ފެށިއެވެ. ލޯބިވާ އާއިލާ އާއި ހެޔޮއެދޭ ރައްޓެހިން ތިއްބެއެވެ. އެހެންނަމަވެސް އެ އެންމެންގެ އާޅާލުމާއި ލޯބި ބޭނުންވި ދުވަހު އަހަރެން ބާކީވީއެވެ. އަހަރެން ދެއްކި ވާހަކަ އަޑުއަހާނެ އެއްވެސް މީހަކު ނެތެވެ. އަހަރެން އެ އަދިރި ސިއްރު ހާމަކުރުމުން9މަސް ވަންދެން ބަނޑުއަޅާ ވިހޭ މައިމީހާވެސް އެ ވާހަކަ ގަބޫލެއް ނުކުރިއެވެ. އަހަރެން މުޅި ރަށަށް ގިނަވެ ބާކީވިއިރު ހަގީގީ ކުށްވެރިޔާ މިނިވަންކަމާއެކު ރަށުތެރޭ އުޅެމުން ދިޔައެވެ. އިންސާފު ނުލިބި ބާކީވެ ބޭޒާރު ވީ އަހަރެންނެވެ. ކިޔެވުން ހުއްޓި ރަށަށް ގިނަވެ އެކަނި ކޮޓަރިއެއްގައި ބިއްޖެހިފައި ދުނިޔޭގެ ލަދަށް އޮތް އަހަންނަށް އެހީވި އެއްވެސް މީހަކު ނެތެވެ. އެންމެ ބޭނުންވި ދުވަހު އެންމެން އަހަރެންނާއި ދެކޮޅުވެރިވީއެވެ. އަހަންނަށް އިންސާފު ހޯދައި ދިނުމުގެ ބަދަލުގައި، އެއްވެސް މީހަކު އެ ވާހަކަ ގަބޫލުކުރާކަށް ބޭނުމެއް ނުވިއެވެ. އަހަންނަށް އިންސާފެއް ނުލިބުނެވެ.\nކާކުގެ ނަސީބެއްކަމެއް ނޭގެއެވެ. އަހަރެން ވިހެއި އިރު ދަރިފުޅު އޮތީ މަރުވެފައެވެ. އަހަރެންގެ ދަރިފުޅާއެކު އަހަރެންގެ އުއްމީދުތައްވެސް ވަޅުލައިފީމެވެ. އެހެންނަަމަވެސް ވަޅު ނުލެވުނު ހިތި ހަގީގަތަކީ އަހަރެންގެ އަދިރިި މާޒީއެވެ. އަހަރެންގެ އުމުރުން 35 އަހަރުވެފައިވާއިރު އަދިވެސް އަހަރެން މިހިރީ ފަސްބައިގައި ޖެހުނު ލަތްގަނޑާއެކު މީހަކާއި ހަތަރުކަޅި ހަމަކޮށްލަންވެސް ނުކެރިފައެވެ.މިތަނުގައި އަހަރެންގެ ރައްޓެއްސެއް ދަންނަ މީހެއް އާއިލާއެއް ނެތެވެ. ދޮރު މައްޗަށް ނިކުމެލާ މަދު ފަހަރެއްގައިވެސް އަހަރެންގެ އިއްފަތްތެރިކަން ފޭރިގަތް މީހާ ފެނުމުން އަހަރެންގެ ހިތުގައި ބަދަލު ހިފުމުގެ ރޫހު އާވެގެން ދެއެވެ. އެހެންނަމަވެސް އެ މުސްކުޅި ހާލުގައިވެސް އޭނާގެ ވިހަ ނަޒަރު އަހަންނަށް އަމާޒުވާކަން އެގުމުން އަހަރެން ފަސްޖެހި ލޮލުން ކަރުން އޮހޮރިގެންދަނީ އަހަރެންގެ ނިކަމެތިކަން އިހްސާސްވުމުންނެވެ.\nއަހަންނަށް ވަރަށް ގިނައިން އަޑުއިވެއެވެ. ރޭޕްކުރުމާއި ކުޑަކުދިންނަށް ޖިންސީގޯނާ ކުރުން ބޮޑުކުށަކަށް ހަދަން ގާނޫނަށް ބަދަލުގެނެސް ރައްޔިތުންގެ މަޖިލީހުން ފާސްކުރި ވާހަކައެވެ. އެހެންނަމަވެސް އިންސާފަކީ ލިބެން ނެތް އެއްޗެއްކަން އަހަންނަށް ޔަގީނެވެ. ނިކަމެތި މީހާއަށް ނިކަމެތި ގޮތެވެ، މޮޅުމީހާ އަށް މޮޅުގޮތެވެ. ބޮޑެތި ކުށްވެރިން ޓައި އަޅައިގެން ފިނިކޮޓަރީގައެވެ. އިންސާފު މިއަދު ނުލިބުނަސް ދެރައެއް ނުވެއެވެ. މާދަމާއެއްވެސް އެބައޮތެވެ. އެ ދުވަހުކުން އިންސާފުގެ ކުރިމައްޗަށް އަންނަން މަޖުބޫރުވާނެއެވެ. އެއީ ހުރިހާ ހަގީގަތެއް އެގިގެންދާނެ ދުވަހެވެ.\nކުޑަކުއްޖެއްގެ ހާޒިރުގައި ޖިންސީ ޢަމަލެއް ހިންގި މައްސަލައެއްގައި 64 އަހަރުގެ މީހަކު ހައްޔަރުކޮށްފި\nގެމަނަފުށީގައި ސްކޫލްގެ ދަރިވަރަކަށް ޓީޗަރަކު ޖިންސީ ގޯނާ ކުރިކަމަށް ބުނާ ވާހަކަ އެއް ފެންމަތިވެއްޖެ\nއުމުރުން ދުވަސްވީ އަންހެނަކަށް ޖިންސީ ފުރައްސާރަކޮށް އޮރިޔާންކާޑު އުފެއްދި މައްސަލައިގައި މީހަކު ހައްޔަރުކޮށްފި\nކުޑަކުއްޖަކަށް ޖިންސީ ގޯނާކޮށްގެން 40 އަހަރުގެ މީހަކު ހައްޔަރުކޮށްފި


Majileehuge agulabiyyathu sarukaarah gellumakee islamee shareeathugai himeney zarooree haalatheh noon: Majeed | Mihaaru\nއިދިކޮޅު ޕާޓީތަކުން މިރޭ އއ. ރަސްދޫގައި ބޭއްވި ޖަލްސާގައި ކުރީގެ އިސްލާމިކް މިނިސްޓަރު ޑރ. މަޖީދު ވާހަކަދައްކަވަނީ. ފޮޓޯ: އެމްޑީޕީ\nމަޖިލީހުގެ އަޣުލަބިއްޔަތު ސަރުކާރަށް ގެއްލުމަކީ އިސްލާމީ ޝަރީއަތުގައި ހިމެނޭ ޒަރޫރީ ހާލަތެއް ނޫން: މަޖީދު\n27 އެޕްރީލް 2018 - 23:235comments\nއިންތިޚާބުވާ ޕާޓީން ވަކިކޮށްފި ނަމަ ނުވަތަ ވަކިވެއްޖެ ނަމަ މެމްބަރު ކަމުގެ ގޮނޑި ގެއްލޭ ގޮތަށް އެންޓި ޑިފެކްޝަން ގާނޫނު ރައްޔިތުންގެ މަޖިލީހުން ފާސްކުރީ ޒަރޫރީ ހާލަތެއްގައި ކަމަށް ސުޕްރީމް ކޯޓުން ނިންމި ނަމަވެސް އެއީ އިސްލާމީ ޝަރީއަތުގެ ހާލަތުގައި ހިމެނޭ ކަމެއް ނޫން ކަމަށް ކުރީގެ އިސްލާމިކް މިނިސްޓަރު ޑރ. އަބްދުލް މަޖީދު އަބްދުލް ބާރީ މިރޭ ވިދާޅުވެއްޖެ އެވެ.\nއިދިކޮޅު ޕާޓީތަކުން އއ. ރަސްދޫގައި ބޭއްވި ޖަލްސާގައި ވާހަކަ ދައްކަވަމުން އަދާލަތު ޕާޓީގެ ފައުންޑަ މެމްބަރު އަދި އެމްޑީޕީ ސަރުކާރުގެ އިސްލާމިކް އެފެއާޒް މިނިސްޓަރު މަޖީދު ވިދާޅުވީ އިސްލާމީ ޝަރީއަތުގައި ހިމެނެނީ ޒަރޫރީ ފަސް ހާލަތެއް ކަމަށެވެ. އަދި އޭގެ ތެރޭގައި ސަރުކާރަށް މަޖިލީހުގެ އަޣުލަބިއްޔަތު ގެއްލުން ނުހިމެނޭ ކަމަށް މަޖީދު ވިދާޅުވި އެވެ.\n"އިސްލާމީ ޝަރީއަތުގައި ފަސް މަގުސަދެއް ގެއްލިއްޖެ ނަމަ އެ ހާލަތު [ޒަރޫރީ] އޮންނަނީ. މިއިން ކަމެއް ގެއްލިއްޖެ ހާލަތެއްގައި އެ ހާލަތު ބޭނުން ކުރަން ޖެހޭނީ. މިސާލަކަށް ނަމާދަށް ހުއްޓައި މީހަކު މޫދަށް ގެނބެމުން ދަނިކޮށް ސަލާމަތް ކުރަން ޖެހިއްޖެ ނަމަ ނަމާދު ދޫކޮށްލަން ޖެހޭ. ޒަރޫރީ ހާލަތެއް ކަމަށް ބަލަން ޖެހޭނީ އެފަދަ ހާލަތެއްގައި،" އިސްލާމީ ޝަރީއަތުގައި ހިމެނޭ ޒަރޫރީ ހާލަތްތަކާ ބެހޭ ގޮތުން ވާހަކަ ދައްކަވަމުން އޭނާ ވިދާޅުވި އެވެ.\nއޭނާ ވިދާޅުވި ގޮތުގައި، އެންޓި ޑިފެކްޝަން ގާނޫނު ފާސްކޮށްފައި ވަނީ ރައްޔިތުންގެ މަޖިލީހުގެ އިދިކޮޅު 12 މެމްބަރެއްގެ ގޮނޑި ގެއްލިއްޖެ ކަމަށް ބުނާ މައްސަލާގައި މަޖިލީހުގެ އިޖުރާއަތްތަކާއި ގާނޫނުއަސާސީ އާއި މަޖިލީހުގެ ގަވައިދާ ހިލާފަށެވެ. އަދި އެ ގާނޫނު ފާސްކުރީ ޒަރޫރީ ހާލަތެއްގެ ތެރެއިން ކަމަށް ސުޕްރީމް ކޯޓުން ނިންމި ނަމަވެސް އެއީ އިސްލާމީ ޝަރީއަތުގައި ހިމެނޭ ހާލަތެއް ނޫން ކަމަށް ވިދާޅުވި އެވެ.\n"މަޖިލީހުގެ އަގުލަބިއްޔަތު ސަރުކާރަށް ގެއްލުމަކީ އިސްލާމީ ޝަރީއަތުގައި ހިމެނޭ ޒަރޫރީ ހާލަތުގެ ފަސް މަގުސަދުގެ ތެރޭގައި ހިމެނޭ ކަމެއް ނޫން. އަދި ރާއްޖޭގައި އޮންނަނީ ރިޔާސީ ނިޒާމަކަށް ވާތީ މަޖިލީހުގެ އަގުލަބިއްޔަތު ގެއްލުމަކީ ސަރުކާރު ވެއްޓޭ ހާލަތެއް ނޫން. އެއްވެސް ހާލެއްގައި މި އުޅެނީ ޒަރުރީ ހާލަތެއް ދިމާވެގެނެއް ނޫން،" އިދިކޮޅު ޕާޓީތަކުން ސުޕްރީމް ކޯޓަށް ހުށަހެޅި މައްސަލައިގެ ހުކުމާ ބެހޭ ގޮތުން މަޖީދު ވިދާޅުވި އެވެ.\nއޭނާ ފާހަގަކުރެއްވި ގޮތުގައި ރައީސުލް ޖުމްހޫރިއްޔާ މަގާމާ ހަވާލުވެވަޑައިގަންނަވަނީ ގާނޫނުއަސާސީ އަށް ހުރުމަތްތެރިކޮށް ހިތާނެ ކަމަށް ހުވާ ކުރެއްވުމަށް ފަހު އެވެ. ނަމަވެސް މިހާރު މި ފެންނަނީ އެއާ އިދިކޮޅަށް ކަންތައްތައް ކުރައްވާ ތަން ކަމަށް ވެސް މަޖީދު ވިދާޅުވި އެވެ.\nކުރީގެ ރައީސް މައުމޫން އަބްދުލް ގައްޔޫމް ހައްޔަރުކޮށްފައިވާ މައްސަލައާ ބެހޭ ގޮތުން، ދީނީ އިލްމުވެރިޔާ މަޖީދު ވިދާޅުވީ ހައެއްކަ ގަޑިއިރު ވަންދެން ކޯޓުގައި މައުމޫން ބަހައްޓަނީ ކޯޓުން ބޭނުން ވެގެން ކަމަށް އެއްގޮތަކަށް ވެސް ގަބޫލު ނުކުރައްވާ ކަމަށެވެ.\n"މިގޮތަށް މި ކަންތައް ނުކުރަން ވަރަށް ބޮޑަށް ގޮވާލަން. އިންސާފުން ކޮންމެ ކަމެއް ވެސް ކުރަން ޖެހޭނީ. ގާނޫނަށް ހުރުމަތްތެރިކޮށް ހިތަން ޖެހޭ. ޖަލުގައި ތިބި މީހުން އެކަހެރި ބައްދަލުވުންތައް ދޭން ޖެހޭ. އެ ހުރިހާ ކަމެއް ގުޅެނީ ކެންސަރާ،" މަޖީދު ވިދާޅުވި އެވެ.\nއިތުރު ލިޔުންތައް އިދިކޮޅު ފަރާތްތައް އަދާލަތު ޕާޓީ އަބްދުލްމަޖީދު އަބްދުލްބާރީ އއ. ރަސްދޫ ރައްޔިތުންގެ މަޖިލިސް ދިވެހި ސަރުކާރު ސުޕްރީމް ކޯޓް މަޖިލީހުގެ މެމްބަރުން


Khidhumathuge fenvaru rangalhu kurumah molhu doctorunge ithurun vaseelaththaves muhimmu\nޚިދުމަތުގެ ފެންވަރު ރަނގަޅު ކުރުމަށް މޮޅު ޑަކުޓަރުންގެ އިތުރުން ވަސީލަތްތައްވެސް މުހިއްމު\nއައްޑޫސިޓީގެ ރައްޔިތުންނަށް ޚިދުމަތް ދިނުމަށް ގާއިމުކޮށްފައިވާ ހިތަދޫ ރީޖަނަލް ހޮސްޕިޓަލުން ދެވޭ ޚިދުމަތުގެ ފެންވަރު ރަނގަޅުކުރުމަށް ސަރުކާރުން ކެނޑިނޭޅި މަސައްކަތް ކުރައްވަވާ ކަމަށް އަބަދުވެސް އަޑުއިވެއެވެ. އައްޑޫގައި ހުރި ހަމައެކަނި ސަރަހައްދީ ހޮސްޕިޓަލަކީ މިތަން ކަމަށް ވާއިރު އައްޑޫގެ ހުރިހާ ރައްޔިތުންތަކެއް ހެން ބަރޯސާ ވާ ސިއްހީ ޚިދުމަތް ދޭ ތަނަކީ މިއީއެވެ. މިތަނުގައި ފެންވަރު ރަގަނޅު ޑޮކްޓަރުންނާއި ބަލިމީހުންނަށް ޚިދުމަތް ދިނުމަށް ޑޮކްޓަރުންނަށް ބޭނުންވާ ޒަމާނީ ވަސީލަތްތައް ގާއިމުކޮށް މިތަނުގެ ފެންވަރު ރަނގަޅުވެގެން ދިއުމަކީ އައްޑޫގެ ރައްޔިތުންގެ އަބަދުގެ ވެސް އެދުމެވެ. ރައްޔިތުން ބޭނުންވާ ފެންވަރަށް ޚިދުމަތް ނުދެވޭ ފަހަރުތަކުގައި ހޮސްޕިޓަލާ ގުޅިގެން އަންނަ ޝަކުވާތައް މަދެއް ނޫނެވެ. ހޮސްޕިޓަލުގެ މެނޭޖްމަންޓުން މިފަދަ ޝަކުވާތައް ކަމާ ބެހޭ މުވައްސަސާތަކާ ހަމައަށް ގެންގޮސްދޭނެ ކަމުގެ އުއްމީދު ރައްޔިތުން ކުރެއެވެ. އާބާދީ ބޮޑު އަދި ސިޓީގެ ދަރަޖަ ދެވިފައިވާ މިތަނުން އެކަށީގެންވާ ސިއްޙީ ޚިދުމަތް ނުލިބި ކިރިޔާ ކަމެއް ވާއިރަށް މާލެ ނުވަތަ ރާއްޖެއިން ބޭރަށް ފުރައިގެން ދާން ޖެހުމަކީ ރައްޔިތުން ކަންބޮޑުވާ މައްސަލައެކެވެ.\nކުރިއާ އަޅާ ބަލާއިރު ހެލްތު ސެކްޓަރ އިން މިއަދު މިވަނީ ރައްޔިތުންނަށް ލުއިފަސޭހަތަކެއް ހޯއްދަވާ ދެއްވަވާފައެވެ. ކޮންމެ ބައްޔަކަށް ޚާއްޞަ ސްޕެޝަލިސްޓުން ހޮސްޕިޓަލަށް ހަމަކޮށްދެއްވާފައިވެއެވެ. ކިޑްނީގެ ބަލި މީހުންނަށް ރަށުގައި ތިބެގެން ޑައެލެސިސް ހެދޭނެ މަގު ފަހިކޮށްދެއްވަވާފައި ވެއެވެ. މިކަންކަން ސަރުކާރުން ބޭނުން ވާފެންވަރަށް ކުރިއަށް ގެންދެވި މި ޚިދުމަތް މެދު ނުކެނޑި ރައްޔިތުންނަށް ދެވޭތޯ މޮނިޓަރ ކޮށް ބަލަހައްޓަން ޖެހެނީ ހޮސްޕިޓަލުގެ މެނޭޖްމަންޓުން ކަމަށް ގިނަ ބަޔަކު ގަބޫލުކުރެއެވެ.\n"ރަނގަޅު ޑޮކްޓަރުން އެބަތިބި. ގިނަ ބަލިތަކަށް ސްޕެޝަލިސްޓުން އެބަތިބި. އެކަމަކު އެތަނުން ޑޮކްޓަރަކު ހޮސްޕިޓަލް ދޫކޮށް ދާތާ ގިނަ ދުވަސްތަކެއް ވާއިރުވެސް އެޑޮކްޓަރުގެ ބަދަލުގައި އާ ޑޮކްޓަރެއް ނުލިބި އެބަދޭ. ގައިމު ޑޮކްޓަރުން ފުރައިގެން މިތަނުން ދާނީ ހަމަ ޓަސްލާފައެއްނޫން. ކުރީބައިގައި އޮންނާނީ އަންގާފައި. މިހާރުވެސް މިތަނުގައި ނަފްސާނީ ޑޮކްޓަރަކު ނެތްތާ ގިނަ ދުވަސްތަކެއް ވެއްޖެ. ގަވައިދުން ނަފްސާނީ ޑޮކްޓަރަށް ދައްކަމުން ފަރުވާ ހޯދަމުން ދާ މީހުން ދެން މިޖެހެނީ އަނެއްކާ ވެސް ފުރަފުރައިގެންދާން" ހިތަދޫގެ ރައްޔިތަކު އޭނާގެ ޝުއޫރު ހާމަކޮށް ކިޔައިދިނެވެ.\nޑޮކްޓަރުން މަދުވާ ފަހަރުތަކުގައި ރިޕްލޭސްމަންޓު އައުން ލަސްވުމުގެ އިތުރުން ގިނަ ބައެއްގެ އެންމެ ބޮޑު ޝަކުވާ އަކީ ޑޮކްޓަރުން ފަރުވާ ދިނުމަށް ބޭނުންވާ ވަސީލަތްތައްވެސް ހޮސްޕިޓަލުގައި ނެތްކަމެވެ.\nލޮލުގެ ޚާއްޞަ ޑޮކްޓަރަކު އެޗްއާރުއެޗްގައި ހުރި ނަމަވެސް ބަލިމީހުންނަށް ފަރުވާދިނުމަށް ޑޮކްޓަރު ކުރާނެ މާކަގިނަ ކަމެއް ނެތްކަމަށް ފަރުވާހޯދަން ދާ މީހުން ބުނެއެވެ. ޑޮކްޓަރު ބޭނުންކުރާނެ ސާމާނުތައް ނެތި ލޮލުގެ ބަލިތަކަށް ޚާއްޞަ ފަރުވާ ދޭ ކޮޓަރިއަކާއެކު ޝެޑިއުލް ޑިއުޓީއެއް ދިންނަމަވެސް އެ ޑޮކްޓަރަށް ރަނގަޅަށް ފަރުވާ ދެވޭނެ ގޮތާމެދު ގިނަބަޔަކު ސުވާލު އުފެދެއެވެ.\nއައްޑޫގައި ހުރި ހަމައެކަނި ކަރުންމަތީގެ ޚާއްޞަ ޑޮކްޓަރަކީ ވެސް އައްޑޫއަށް ނިސްބަތްވާ އަންހެން ބޭފުޅެކެވެ. އަމިއްލަ ކުލިނިކެއްވެސް ހިންގަވަމުން ގެންދަވާ މި ޑޮކްޓަރަށް ވެސް ހޮސްޕިޓަލުގައި ބަލިމީހުންނަށް ދެވޭނެ މާބޮޑު ފަރުވާއެއް ނެތެވެ. ކިރިޔާ ކަމެއް ވާއިރަށް ކުލިނިކަށް އަންނަން ޑޮކްޓަރަށް ރިކުއެސްޓު ކުރެވޭ ސަބަބަކީ މިއީއެވެ. އީއެންޓީއެއްގެ ރޫމުގައި ހުންނަން ޖެހޭ ތަކެއްޗެއް ހޮސްޕިޓަލުގެ އީއެންޓީގެ ރޫމުން ނުފެނެއެވެ. މިއީ މީގެ3އަހަރު ކުރިއްސުރެ ޝަކުވާ ކުރެވޭ ކަމެކެވެ. އަދިވެސް ހައްލެއް ނާދެއެވެ. އެންމެ ކުޑަމިނުން ރަނގަޅު ލައިޓެއްވެސް އެ ރޫމުގައި ނުހުރެއެވެ. ކުޑަކުޑަ އާދައިގެ ޓޯޗް ބައްތިއެއް އެ ކޮޓަރީގައި ބޭއްވުމަކީ ހޯދައިދެވޭ ހައްލެއް ނޫނެވެ. މިހާލުގައި ޑޮކްޓަރު ކިތަންމެ މޮޅުވިނަމަވެސް ކުރެވޭނެ ކަމެއް ނޯވެއެވެ. ދެން އޮތް ގޮތަކީ ޑޮކްޓަރުގެ ކްލިނިކަށް ދިއުމެވެ. އައްޑޫގައި ހިންގާ ސިއްޙީ ޚިދުމަތްދޭ ތަންތަނުން އާސަންދައިގެ ޚިދުމަތް ލިބެމުން ދިޔަ ނަމަވެސް އެކުލިނިކުން އެ ޚިދުމަތެއް ވެސް ނުދެވެއެވެ. އާސަންދަ އޮވެމެ، ހޮސްޕިޓަލްގައި އީއެންޓީގެ ޚިދުމަތް ދެވެން ހުރެމެ ރައްޔިތުންނަށް މިޖެހެނީ ފަރުވާ ހޯދުމަށް އަތުން ޚަރަދުކުރާށެވެ. ރަނގަޅު ފަރުވާ ލިބޭނެ ކަމުގެ އުއްމީދުގައި ހޮސްޕިޓަލަށް ބަލިމީހާ ދާއިރު ސާމާނު ނެތި މާޔޫސްވެފައިވާ ޑޮކްޓަރުންތަކަކާއި ސްޓާފުންތަކަކާއި ކުރިމަތިލާން ޖެހުމަކީ ބަލިމީހާ އަދި މާބޮޑަށް މާޔޫސްވާނެ ކަމެއްކަން ޔަގީނެވެ.\nހޮސްޕިޓަލުގެ މެނޭޖްމަންޓުން ވެސް މިކަމަށް އެއްބަހެވެ. އެޗްއާރުއެޗް ހިންގެވުމާ ހަވާލުވެ ހުންނެވި ސީނިއަރ ކޮމިޔުނިޓީ ހެލްތު އޮފިސަރ، ނަޖީބު ވިދާޅުވީ އީއެންޓީގެ ފަރުވާ ދެއްވުމަށް ބޭނުންވާ ޓޫލްސްތައް ހޮސްޕިޓަލުގައި މަދުކަން އެއީ ގަބޫލުކުރައްވަވާ ހަގީގަތެއް ކަމަށެވެ. މި ޙަގީގަތް ގަބޫލު ކުރައްވަވާނަމަ އެކަމަށް މަސައްކަތް ކޮށްދެއްވުމަކީ މެނޭޖްމަންޓުގެ ބޮލުގައި އެޅިފައިވާ ޒިންމާއެއްކަން ޔަގީނެވެ. ރައްޔިތުންގެ ޙައްގުގައި މިނިސްޓްރީއަށް ދަންނަވާ ކަމާބެހޭ ބޭފުޅުން ޒިންމާދާރު ކުރުވުމަކީ މެނޭޖްމަންޓެއް އޮތުމުގެ އެންމެ މުހިއްމު ބޭނުމެވެ.\nރައްޔިތުންގެ މިހާރުގެ އުއްމީދުތައް ގުޅިފައިވަނީ އައްޑޫގައި އަލަށް ހުޅުވުމަށް ތައްޔާރުވަމުންދާ ޓާޝަރީހޮސްޕިޓަލާއެވެ. މި ހޮސްޕިޓަލުގައި މޮޅު ޑޮކްޓަރުންނާއެކު ޒަމާނީ ވަސީލަތްތައް ގާއިމުކޮށްދެއްވަވާނެ ކަމަށް ސަރުކާރުން ވަނީ ވައުދުވެލައްވަވާފައެވެ. އައްޑޫގެ ރައްޔިތުން ތިބީ މިފަދަ ހޮސްޕިޓަލެއް ހުޅުވި ޚިދުމަތް ދެވޭނެ ދުވަހެއްގެ އިންތިޒާރުގައެވެ!